

**ГОДИШЊИ ИЗВЕШТАЈ О РАДУ**

**ЗА 2017. ГОДИНУ**

**АГЕНЦИЈА ЗА ПРИВРЕДНЕ РЕГИСТРЕ**

БЕОГРАД, ФЕБРУАР 2018. ГОДИНЕ

|  |  |
| --- | --- |
|  | Садржај: |

[I](#_Toc475365357) [УВОД 3](#_Toc475365358)

[II](#_Toc475365359) [РЕГИСТАР ПРИВРЕДНИХ СУБЈЕКАТА 14](#_Toc475365360)

[а) Послови регистрације привредних друштава 14](#_Toc475365361)

[б) Послови регистрације предузетника 16](#_Toc475365362)

[в) Послови регистрације представништава страних правних лица 18](#_Toc475365363)

[г) Послови регистрације огранака страних правних лица 18](#_Toc475365364)

[III](#_Toc475365365) [РЕГИСТАР МЕДИЈА 18](#_Toc475365366)

[IV](#_Toc475365367) [РЕГИСТАР ТУРИЗМА 19](#_Toc475365368)

[V](#_Toc475365369) [РЕГИСТАР СТЕЧАЈНИХ МАСА 20](#_Toc475365370)

[VI](#_Toc475365371) [РЕГИСТАР ПОНУЂАЧА 21](#_Toc475365372)

[VII](#_Toc475365373) [ЦЕНТРАЛНА ЕВИДЕНЦИЈА ПРИВРЕМЕНИХ ОГРАНИЧЕЊА ПРАВА ЛИЦА](#_Toc475365374)

[РЕГИСТРОВАНИХ У АГЕНЦИЈИ ЗА ПРИВРЕДНЕ РЕГИСТРЕ 21](#_Toc475365374)

[VIII](#_Toc475365375) [РЕГИСТАР ЗАЛОЖНОГ ПРАВА](#_Toc475365376) [НА ПОКРЕТНИМ СТВАРИМА И ПРАВИМА 22](#_Toc475365377)

[IX](#_Toc475365378) [РЕГИСТАР ФИНАНСИЈСКОГ ЛИЗИНГА 27](#_Toc475365379)

[X](#_Toc475365380) [РЕГИСТАР СУДСКИХ ЗАБРАНА 30](#_Toc475365381)

[XI](#_Toc475365382) [РЕГИСТАР ФАКТОРИНГА 33](#_Toc475365383)

[XII](#_Toc475365384) [РЕГИСТАР УГОВОРА О ФИНАНСИРАЊУ ПОЉОПРИВРЕДНЕ ПРОИЗВОДЊЕ 34](#_Toc475365385)

[XIII](#_Toc475365386) [ЦЕНТРАЛНА ЕВИДЕНЦИЈА ОБЈЕДИЊЕНИХ ПРОЦЕДУРА 34](#_Toc475365387)

[XIV](#_Toc475365388) [РЕГИСТАР УДРУЖЕЊА И](#_Toc475365389) [РЕГИСТАР СТРАНИХ УДРУЖЕЊА 43](#_Toc475365390)

[XV](#_Toc475365391) [РЕГИСТАР ЗАДУЖБИНА И ФОНДАЦИЈА И 45](#_Toc475365392)

[РЕГИСТАР ПРЕДСТАВНИШТАВА СТРАНИХ ЗАДУЖБИНА И ФОНДАЦИЈА 45](#_Toc475365393)

[XVI](#_Toc475365394) [РЕГИСТАР УДРУЖЕЊА ДРУШТАВА И](#_Toc475365395) [САВЕЗА У ОБЛАСТИ СПОРТА 47](#_Toc475365396)

[XVII](#_Toc475365397) [РЕГИСТАР ПРИВРЕДНИХ КОМОРА И ПРЕДСТАВНИШТАВА](#_Toc475365398)

[СТРАНИХ ПРИВРЕДНИХ КОМОРА 48](#_Toc475365399)

[XVIII](#_Toc475365400) [РЕГИСТАР ФИНАНСИЈСКИХ ИЗВЕШТАЈА 51](#_Toc475365401)

[XIX](#_Toc475365402) [РЕГИСТАР МЕРА И ПОДСТИЦАЈА РЕГИОНАЛНОГ РАЗВОЈА 67](#_Toc475365403)

[XX](#_Toc475365404) [ИСПОРУКА РЕГИСТРОВАНИХ ПОДАТАКА](#_Toc475365405) [У ЕЛЕКТРОНСКОЈ ФОРМИ 74](#_Toc475365406)

[XXI](#_Toc475365407) [ЗАЈЕДНИЧКИ ПОСЛОВИ 81](#_Toc475365408)

[XXII](#_Toc475365409) [ИНФОРМАЦИОНИ СИСТЕМ 87](#_Toc475365410)

[XXIII](#_Toc475365411) [УНУТРАШЊА ОРГАНИЗАЦИЈА 93](#_Toc475365412)

[XXIV](#_Toc475365413) [ЈАВНЕ НАБАВКЕ И ДРУГИ ОПШТИ ПОСЛОВИ 95](#_Toc475365414)

[XXV](#_Toc475365415) [ФИНАНСИЈСКА ФУНКЦИЈА 96](#_Toc475365416)

[XXVI](#_Toc475365417) [ОДНОСИ СА ЈАВНОШЋУ 97](#_Toc475365418)

[XXVII](#_Toc475365419) [МЕЂУНАРОДНА САРАДЊА 105](#_Toc475365420)

[XXVIII](#_Toc475365421) [УМЕСТО ЗАКЉУЧКА 111](#_Toc475365422)

ГОДИШЊИ ИЗВЕШТАЈ О РАДУ

**АГЕНЦИЈЕ ЗА ПРИВРЕДНЕ РЕГИСТРЕ ЗА 2017. ГОДИНУ**

|  |  |
| --- | --- |
| I | УВОД |

Агенција за привредне регистре (у даљем тексту: Агенција) у извештајној 2017. години остварила је изузетна достигнућа у раду међу којима се издвајају:

|  |  |
| --- | --- |
| **1** | Споразумом о додели бесповратних финансијских средстава (гранту) закљученом између ЕБРД и Агенције, 4. септембра 2017. године, започете су активности на иницијалном повезивању привредних регистара Србије и Македоније са активним учешћем и припремом за даље повезивање регистара: Словеније, Хрватске, БиХ (Бања Лука и Сарајево), Албаније, Црне Горе и Румуније. Агенција је као главни носилац, направила крупне кораке на успостављању информационог Регионалног портала привредних регистара, предвиђеног Закључком Владе 05 Број: 48-10020/2015 од 19. септембра 2015. године којим је усвојен Нацрт Меморандума о разумевању између Владе Србије и Европске банке за обнову и развој (ЕБРД) у вези са сарадњом у подршци инвестиционој клими. |
|  |  |
| **2** | Остварен је напредак Србије у Извештају Светске банке „Doing business 2018” на 10. позицију у свету по критеријуму издавања грађевинских дозвола, које се спроводи електронски путем ***Платформе за Централну евиденцију обједињених процедура издавања грађевинских дозвола и захваљујући овој реформи***  Република Србија је за три последње године остварила напредак за 176 позиција (по извештају „Doing business 2015” Србија је била рангирана на 186. позицији). |
|  |  |
| **3** | Остварен је и значајан резултат у виду напретка Србије по индикатору ***покретања пословања*** од додатних 15 позиција у Извештају Светске банке „Doing business 2018”, што је Србију рангирало на 32. позицију у свету. Током 2017. године реализован је поједностављењем процедура оснивања привредних субјеката и унапређењем регистара у Агенцији. |
|  |  |
| **4** | Агенција је прва институција у јавном сектору у Србији која је успоставила систем електронског плаћања платним картицама (e-commerce). Услуга је покренута 31. јануара 2017. године преко Регистра финансијских извештаја. На овај начин је по први пут успостављен пословно-финансијски модел плаћања путем платних картица типа: Виза, Мастер, Маестро и др. Такође је интерним ресурсима Агенције креирана и апликација за електронско потписивање докумената којом је спољним корисницима олакшано коришћење е-потписа издатих од свих сертификационих тела у Србији. |
|  |  |
| **5** | Током 2017. године, Државна ревизорска институција извршила је ревизију финансијских извештаја и правилности пословања Агенције. Правилност пословања оцењена је позитивно а изнете су препоруке у вези са окончањем активности на довршетку објекта Архива и будућег резервног дата центра у Раковици, као вишегодишње инвестиције коју је потребно окончати, а коју Агенција не може да оконча без сагласности Владе да се вишак прихода над расходима не уплати у буџет Републике Србије већ да се та средства инвестирају у завршетак ових радова. указивала више година уназад кроз програме и извештајне документе на које је Влада давала сагласности. Без обзира на околност што је предмет ревизије била 2015. година, од стране Државне ревизорске институције је констатовано да су активности, финансијске трансакције, информације и одлуке у вези са приходима и расходима Агенције, по свим материјално значајним питањима извршаване у складу са законом, прописима, датим овлашћењима и у планиране сврхе. Како се наведени, приступ и модели пословања Агенције спроводе се у вишегодишњем периоду и представљају најбољу праксу а мишљење Државне ревизорске институције представља изузетан подстицај за Агенцију. |

**Регионални портал привредних регистара**

Почетни кораци у реализацији идеје регионалног повезивања привредних регистара иницирани су 2013. године **Споразумом о сарадњи између Владе Републике Србије и Владе Републике Македоније у оквиру процеса приступања Европској Унији („Сл. гласник РС”, бр. 7/2013**). Предмет овог Споразума, у члану 4. став 2. тачка 4. је **успостављање интероперабилности привредних регистара две земље.**

Агенција је у сарадњи са Владом Републике Србије обезбедила подршку Европске банке за обнову и развој **(ЕБРД)** а потписом Меморандума од стране Председника Владе и Председника ЕБРД, септембра 2015. године ова иницијатива започела је званично да се остварује.

Почетни кораци на успостављању Портала креирани су кроз **повезивање привредних регистара Македоније и Србије** имајући у виду њихов институционални капацитет. Меморандум о сарадњи Централног регистра Републике Македоније **(ЦРРМ)** и српског АПР закључен је 7. децембра 2015. године након чега се приступило даљој разради иницијативе у сарадњи са ЕБРД. Резултат разраде ове иницијативе конкретизован је и кроз Споразум о сарадњи на пројекту регионалне платформе података од 10. октобра 2016. године између ЦРРМ и АПР .

У међувремену, ЕБРД је са АПР и ЦРРМ презентовала иницијални модел будућег Портала регионалних привредних регистара на конференцији у Кардифу, маја 2016. године пред 280 делегата из 71 земље ( <http://www.cardiff2016.wales/presentations.shtml> ). Већ 22. јуна 2016. године Република **Словенија** је, преко Агенције за јавноправне евиденције (**АЈПЕС**), приступила потписивању Меморандума са АПР око придруживања овом Порталу. Такође, 16. новембра 2016. године, Република **Хрватска** је преко Финансијске агенције (**ФИНА**) упутила Писмо о намерама за придруживање наведеном пројекту. На састанку са ЕБРД, одржаном на конференцији у Кадифу, представници Румуније такође су изразили жељу за прикључењем Пројекту.

Будући модел портала регионалних привредних регистара, ЕБРД и Агенција представиле су и на међународној конференцији привредних регистара у Вилниусу, Литванија, јуна 2017. године <http://www.ecrforum.org/conference/2017-lithuania/>.



Међународни тендер, спроведен према процедурама ЕБРД, за избор ИТ компаније која би реализовала информационо решење наведеног Портала окончан је и Уговор о додели бесповратних финансијских средстава (грант) између ЕБРД и Агенције закључен је 4. септембра 2017. године. Агенција и ЦРРМ, преко заједничких стручних тимова, започеле су интензиван рад на успостављању сетова података и сервиса чије се јавно презентовање очекује у првој половини 2018. године.

Висок интерес регистара из региона манифестовао се на регионалним састанцима одржаваним на маргинама конференција европских регистара: Кардиф 2016, Вилниус 2017, Рим 2017. Такође, 14. и 15. децембра 2017. године у Београду је одржана презентација тестне верзије Портала.

Радном скупу у Београду присуствовали су следећи учесници/јурисдикције и институције:

1. Албанија, Национални пословни центар (НБЦ)
2. Хрватска, Финансијска агенција (ФИНА)
3. Босна и Херцеговина, Федерација Босне и Херцеговине, Финансијска информативна агенција (ФИА)
4. Босна и Херцеговина, Република Српска, Агенција за посредничке, информатичке и финансијске услуге (АПИФ)
5. Македонија, Централни регистар Републике Македоније (ЦРРМ)
6. Румунија, Национална регистрациона служба (НТРО),
7. Србија, Агенција за привредне регистре (АПР)
8. Словенија, Агенција за јавно правне евиденције и услуге (АЈПЕС)
9. Европска банка за реконструкцију и развој (ЕБРД),
10. Министарства привреде Републике Србије.

Регионални регистри исказали су интерес за проширење Регионалног портала привредних регистара регистара.


А иницијални тест модел прихваћен је као добра основа за даљи заједнички рад и унапређење сарадње кроз успостављање заједничких принципа и механизама управљања Порталом.

Колико је покретање Портала значајно најбоље се може сагледати из податка да 8 (осам) заинтересованих регистара у својим електронским базама садржи преко 2,5 милиона привредних субјеката. Наведеним привредним субјектима, биће стављен на располагање широк сет информација и сервиса које ће заједнички генерисати регистри учесници, праћење података биће могуће у реалном времену и правна и пословна информисаност и сигурност биће значајно унапређена.

**Систем електронских грађевинских дозвола**

Систем потпуно електронског вођења процедура успостављен у 2016. години креирао је, у пуном смислу те речи, „интернет администрацију” и показао начин да се висок административни капацитет уз јасну политичку вољу може имплементирати у пракси и донети изузетан резултат у домаћим и међународним оквирима.

Овај пословно-информациони систем свакодневно користи око 7.000 службеника и овлашћених лица у преко 1.200 институција и ималаца јавних овлашћења и за две године рада кроз њега је спроведено 154.916 процедура у електронској форми.

За само 18 месеци рада систем је архивирао 2.199.682 документа (пројектна и друга документација која је поднета у поступку обједињене процедуре) чија величина достиже 5 терабајта. Овоме треба додати и 2 терабајта података који су до сада похрањени у бази ЦЕОП.

Све чешће бележење инцидентних ситуација у смислу прекида или успоравања система услед преоптерећености захтева хитно и приоритетно предузимање активности већ крајем 2017. и почетком 2018. године, на комплетном заокруживању како функционалности неопходних за рад у систему Е-дозвола, тако и оптимизацији и подизању укупних софтверских и хардверских перформанси.

Наведено, с обзиром да се поступак обједињене процедуре спроводи искључиво у електронској форми, указује и на неопходност успостављања резервног дата центра који би додатно осигурао високу доступност и поузданост апликативних система Агенције, уместо садашњих стандардних „back up” процедура које Агенција већ спроводи. Зато је неопходно омогућити завршетак објекта бившег „ФОН“а у Раковици, мањег дела објекта, у којем се планира изградња сервер сале (за потребе резервног дата центра и е-архива). Овде је неопходно указати и поновити да наведени дата центар не подразумева свеобухватни систем за опорављање од катастрофе („disaster recovery system”) пошто израда овако комплексног система представља посебан пројекат који се мора разматрати кроз укупан приступ државе успостављању овог система на нивоу читаве јавне администрације односно е-управе или као посебан пројекат Агенције за све регистре из њене надлежности.

У оквиру пројекта *Унапређење земљишне администрације у Србији,* који се финансира из средстава по Споразуму о зајму између Републике Србије и Међународне банке за обнову и развој, од 17. априла 2015. године (ратификован од стране Скупштине Републике Србије на заседању одржаном 24. јуна исте године и објављен у Сл. гласнику РС – Међународни уговори, бр. 13-15 од 26.6.2015. године), у трећем кварталу 2017. године, завршена је техничка спецификација за будући развој софтвера. Израда техничке спецификације поверена је консултанту, а сачињена је на основу *Листе препорука за будући развој апликативног софтверског решења*, коју су израдили представници МГСИ, НАЛЕД и Агенције.

Анализа (Technical Specification for the e-Permitting IT System Upgrade) Светске Банке сугерише да је број додатних **функционалних захтева** утврђених од стране ресорног министарства и ималаца јавних овлашћења, које треба реализовати кроз ЦЕОП достигла број од 147. Од овог броја 125 захтева су првог приоритета – најхитнији за поступање, 10 захтева су средњег приоритета а 12 су најмање хитни. При свему наведеном неопходно је нагласити да се 60 захтева појављују као потпуно нови захтеви у односу на иницијално успостављене док се остали број односи на унапређење постојећих функционалности као резултат досадашње примене и рада на ЦЕОП платформи од стране корисника услуга.

Време реализације и потребна финансијска средства: прва половина 2018. године (30,0 мил. динара) и прва половина 2019. године (20,0 мил. динара) при чему ће, у току 2018. године, Светска Банка из одговарајуће позиције предвиђене напред наведеним Споразумом о зајму финансирати набавку хардверске опреме (15,0 мил. динара).

Потпуно заокруживање функционалности овог система, његово одржавање као и прилагођавање пословно-финансијског модела организације Агенције од кључног је значаја за вршење законима утврђених надлежности око 1200 институција које обављају послове на овој информационој платформи по временском принципу 24/7.

На нужност предузимања наведених активности на окончању вишегодишњих радова на објекту у Раковици као и наставак улагања у ИТ систем, указао је и Извештај Државне ревизорске институције.

**Извршена инвестициона улагања у завршетак објекта у Раковици и развој и унапређења софтвера представљају државни капитал Агенције који је потребно финансирати из вишка прихода над расходима, у складу са најбољим рачуноводственим стандардима. Ова добра пракса спровођења као и поступање у складу са законом, примењивано је више година уназад и представља основ функционисања пословно-информационих система којима Агенција управља у име и за рачун Републике Србије.**

**Електронско покретање пословања и е-плаћање**

Споразумом о увођењу апликације за електронску регистрацију за покретање пословања у оквиру АПР, потписаним 30. новембра 2016. године између Министра привреде и Канцеларије УН у Београду предвиђена је финансијска подршка УНДП за наставак активности на побољшању пословног амбијента и напретку Србије на Doing Business листи конкурентности земаља.

У продукцији будуће апликације коришћена су најбоља искуства Агенције у успостављању електронских регистара а свакако да ће модел апликације бити, временом модификован за регистрације и у осталим статусним регистрима Агенције.

У току израде овог годишњег извештаја за 2017. годину, извршене су све припреме за пружање услуге е-регистрације оснивања предузетника чији је почетак најављен за 1. јануар 2018. године. Увођење електронске услуге свакако представља изузетан искорак у унапређењу пословног амбијента а имплементацији ове услуге Агенција је током читаве извештајне 2017. године поклањала дужну пажњу. Веома је важно нагласити да ће 2018. година бити искоришћена и за припремне активности на увођењу осталих врста поступака електронских регистрација а не само оснивања привредних субјеката. Овај комплексан изазов подразумеваће потпуно редефинисање и миграцију података из старих ИТ система регистрације који су у функцији од настанка Агенције.

На описани начин, биће започет пут од једношалтерског система до система који ће потпуно искључити шалтере и физички приступ странака у перспективи односно омогућити странкама – корисницима услуга да процедуре у потпуност и воде преко интернета. Ово подразумева да све операције у регистрима Агенције прођу кроз темељно редефинисање у циљу потпуно електронског: уписа, промена, брисања свих врста поступака и објављивања и издавања неопходних података и докумената кроз истовремени развој и унапређење бесплатних и комерцијалних веб сервиса како за потребе државе и домаћих корисника тако и међународне сарадње.

Посебно је важно указати на овом месту да системи електронског плаћања представљају незаменљиви алат и у вршењу и контроли финансијско рачуноводствених операција Агенције. Финансијска контрола је веома важан аспект свакодневног функционисања надлежних регистара Агенције и саставни део њихових процедура. На описани начин, јавна контрола значајно се поједностављује.

**Пословно информациони модел Агенције**

**(АПР У БРОЈКАМА)**

Са ширењем надлежности и повећањем броја регистара, из године у годину се повећавао и круг институција надлежних за доношење закона и спровођење другостепених поступака. Контролу и надзор рада Агенције, у делокругу регистрације и вођења регистара, до сада је вршило 8 институција- од Министарства привреде, финансија, грађевинарства, саобраћаја и инфраструктуре, пољопривреде, шумарства и водопривреде, државне управе и локалне самоуправе, трговине, туризма и телекомуникација, културе и информисања, спорта. Према најавама, у току 2018. године овај круг би требало да се прошири и на Министарство здравља, с обзиром да је планирано преношење надлежности за регистрацију здравствених установа са судова на АПР. Иако Агенција нема законодавну улогу, њени су представници укључени и активно учествују у раду бројних радних група за израду нових или измену постојећих прописа којима се уређују области у оквиру којих је прописана и регистрација у Агенцији. На тај начин, иако јој ангажује значајне стручне ресурсе, Агенција покушава да пружи конструктивни допринос у отклањању колизије појединих прописа и унапређењу законских предлога.

| **Министарство привреде - Влада републике Србије** | **НАДЛЕЖНА МИНИСТАРСТВА**  **(9)** | **РЕГИСТАР**  **(21)** | Број спроведених процедура (регистрација уписа, промена, брисања, издавање уверења, потврда, извода, пружање услуга у вези регистрације)  само током извештајне 2017.  **1.246.621 процедура** |
| --- | --- | --- | --- |
| **ПРИВРЕДА** | | 1. ПРИВРЕДНИ СУБЈЕКТИ | 289.577 процедура (привредна друштва, предузетници, представништва, огранци) |
| 1. ЗАЛОГА НА ПОКРЕТНИМ СТВАРИМА И ПРАВИМА | 39.276 процедура |
| 1. ФИНАНСИЈСКИ ЛИЗИНГ | 23.741 процедура |
| 1. ПРИВРЕДНЕ КОМОРЕ | 33 процедуре (коморе и представништва страних привредних комора) |
| 1. СТЕЧАЈНЕ МАСЕ | 207 процедура |
| 1. СУДСКЕ ЗАБРАНЕ | 124 процедуре |
| 1. ЦЕНТРАЛНА ЕВИДЕНЦИЈА ПРИВРЕМЕНИХ ОГРАНИЧЕЊА | 276.310 електронских уписа на дан 19. јануара 2017. године |
| 1. ПОНУЂАЧИ | 6.165 процедура |
| 1. МЕРЕ И ПОДСТИЦАЈИ РЕГИОНАЛНОГ РАЗВОЈА | 36.459 процедура |
| **ФИНАНСИЈЕ** | | 1. ГОДИШЊИ ФИНАНСИЈСКИ ИЗВЕШТАЈИ И БОНИТЕТ | 452.555 процедуре  (упис и издавање свих извештаја, услуге, привредни преступи) |
| 1. ФАКТОРИНГ | 3 процедуре |
| **ДРЖАВНА УПРАВА** | | 1. УДРУЖЕЊА ГРАЂАНА | 10.950 процедура |
| 1. ПРЕДСТАВНИШТВА СТРАНИХ УДРУЖЕЊА | 82 процедуре |
| **КУЛТУРА** | | 1. ФОНДАЦИЈЕ И ЗАДУЖБИНЕ | 553 процедуре |
| 1. ПРЕДСТАВНИШТВА СТРАНИХ ФОНДАЦИЈА |
| 1. МЕДИЈИ | 1.578 процедура |
| **СПОРТ** | | 1. СПОРТСКА УДРУЖЕЊА | 13.330 процедура |
| **ТУРИЗАМ** | | 1. ТУРИЗАМ | 2.168 процедура |
| **ПОЉОПРИВРЕДА** | | 1. УГОВОРИ О ФИНАНСИРАЊУ ПОЉОПРИВРЕДНЕ ПРОИЗВОДЊЕ | 8 |
| **ГРАЂЕВИНАРСТВО** | | 1. ЦЕНТРАЛНА ЕВИДЕНЦИЈА ОБЈЕДИЊЕНИХ ПРОЦЕДУРА | 91.807 процедура спроведених  кроз централни информациони  систем АПР-а |
| **ЗДРАВСТВО** | | 1. РЕГИСТАР ЗДРАВСТВЕНИХ УСТАНОВА | Закон о здравственој заштити у процедури усвајања |

Резиме кључних бројчаних показатеља:

* На основу свих спроведених поступака регистрације, изјављено је 1.104 жалбе што чини 0,1% регистрација ;
* Регистрације су потпуно електронске у Регистру финансијских извештаја, Централној евиденцији обједињених процедура издавања грађевинских дозвола, Централној евиденцији привремених ограничења права лица регистрованих у Агенцији за привредне регистре, Регистру мера и подстицаја регионалног развоја, а од 2017. године уведена је и услуга електронске регистрације оснивања предузетника која ће обухватити и привредна друштва након усвајања већ припремљеног Закона о изменама и допунама Закона о привредним друштвима, које се очекује у току 2018. године
* Процедура регистрације оснивања је у 2017. години код 98,74% привредних друштава и 99, 22% предузетника трајала у просеку 24 сата , што илуструје ефикасност Агенције у спровођењу административних процедура везаних за покретање пословања;
* На основу 161.035 уписаних активних залога, у Регистру заложног права су обезбеђена потраживања у висини од 66.433.179.052 еура, док је на основу 37.891 уговора регистрованог у Регистру финансијског лизинга обезбеђено 1.208.601.243 еура.
* На сваки податак који је корисницима испоручен уз накнаду, Агенција је испоручила 10 података државним органима, локалној самоуправи и осталим имаоцима јавних овлашћења који имају право да преузимају податке без накнаде.
* Без плаћања накнаде, спроводе се следеће процедуре: пријем око 160.000 финансијских извештаја за статистичке потребе, електронски упис око 400.000 привремених ограничења права лица регистрованих у АПР, електронски упис 36.459 подстицаја у Регистру мера и подстицаја регионалног развоја тако да се свакој процедури спроведеној уз накнаду може додати још барем једна процедура коју је Агенција спровела без плаћања накнаде;
* Бесплатног претраживачу података на интернет страници Агенције у појединим данима приступи око 100 хиљада индивидуалних корисника, што показује да се ова званична база транспарентних пословних података сматра високо поузданим извором корисних информација од посебног значаја за пословну заједницу и ширу јавност;
* Током 2017. године, архивирано је 318.597 предмета и скенирано 4.517.405 страница докумената на основу које се формира е-архива Агенције коју свакодневно употребљава велики број корисника
* Преко свих канала комуникације, Инфо центар је одговорио на 298.801 захтев корисника.

**ПРЕГЛЕД ПРАВНИХ ОСНОВА УСПОСТАВЉАЊА ПРИОРИТЕТНИХ АКТИВНОСТИ АГЕНЦИЈЕ ПРЕ И ТОКОМ 2017. ГОДИНЕ:**

Активности Агенције у 2017. али и у вишегодишњем периоду предвиђени су следећим документима који, поред постојећих материјалних и процесних закона и подзаконских аката, нормирају стратешке циљеве Владе и успостављају обавезе Агенције:

1. Закључак Владе о усвајању Програма за унапређење позиције Републике Србије на ранг листи Светске Банке о условима пословања – Doing business за период 2017-2018. године са Акционим планом 05 Број: 48-12747/2016-1 од 13. јануара 2017. године.
2. Закључак Владе 05 број 4-13689/2015 („Сл. гласник РС”, бр. 110/15) са пратећим Национални програмом за сузбијање сиве економије.
3. Одлука о образовању координационог тела за сузбијање сиве економије и заједничке групе за унапређење позиције Републике Србије на листи Светске Банке Doing business („Сл. гласник РС”, бр. 5/17, 80/17, 83/17) у примени од 23.09.2017.
4. Закључак Владе 05 Број: 350-8885/2014-2 од 26. марта 2015. године, којим су започете активности на успостављању електронског система издавања грађевинских дозвола уз усвајање пратећег Акционог плана.
5. Уговор о пружању услуга *Пројектовање, развој и тестирање софтверске апликације за подршку поступку спровођења обједињене процедуре за издавање грађевинских дозвола, E-Permit, обука кључних корисника (тренера) и пружање услуга одржавања Агенцији за привредне регистре (АПР)* закључен дана 3. јула 2015. године између Националне Алијансе за локални економски развој (НАЛЕД) и изабраног произвођача софтвера, са првим анексом од 31. децембра 2015. године и другим анексом од 1. марта 2016. године којим је уговорена израда софтера за потребе спровођења обједињене процедуре..
6. Меморандум о разумевању закључен 13. априла 2016. године, између Владе, Агенције, Националне алијансе за локални економски развој (НАЛЕД) и Отвореног регионалног фонда за унапређење општинских услуга (ГИЗ), којим су стране потписнице дефинисале кораке у преносу права својине над софтверском апликацијом за подршку у поступку спровођења обједињене процедуре, а у складу са чланом 2. Меморандума, Агенција преузела обавезу, да на основу акта Владе којим јој се Софтвер и пратећа документације преноси на коришћење, Софтвер евидентира у пословним књигама као повећање државног капитала, и да сходно томе одржава систем, ангажује неопходан број људских ресурса, обезбеди хардвер, унапређује систем, пружа техничку подршку општинама, покрајини и министарству, одржава веб страницу за све време постојања система за електронско издавање грађевинских дозвола.
7. У оквиру пројекта *Унапређење земљишне администрације у Србији,* који се финансира из средстава по Споразуму о зајму између Републике Србије и Међународне банке за обнову и развој, од 17. априла 2015. године (ратификован од стране Скупштине Републике Србије на заседању одржаном 24. јуна исте године и објављен у „Сл. гласнику РС” – Међународни уговори, бр. 13-15 од 26.6.2015. године), део средстава је планиран за подршку имплементацији система за електронско издавање грађевинских дозвола (позиција Б6).
8. Анализа Светске Банке о потреби унапређења система издавања е-грађевинских дозвола, септембар 2017. године – „Technical Specification for the e-Permitting IT System Upgrade” којом се прецизира број функционалних захтева које треба решити у информационом систему са проценом потребних ресурса и финансијских средстава током 2018. и 2019. године;
9. Споразум о сарадњи између Владе Републике Србије и Владе Републике Македоније у оквиру процеса приступања Европској унији („Службени гласник РС-Међународни уговори”, број 7/13). У оквиру економске и трговинске сарадње предвиђене овим споразумом, између осталог, предвиђена је и интероперабилност органа надлежних за регистрацију привредних друштава Републике Србије и Републике Македоније, који имају за циљ размену финансијских и пословних информација о компанијама (члан 4. став 2. тачка 4. овог Споразума)
10. Закључком Владе 05 Број: 48-10020/2015 од 19. септембра 2015. године, усвojeн je Нацрт меморандума о разумевању између Владе Републике Србије и Европске банке за обнову и развој у вези са сарадњом у подршци инвестиционој клими и иницијативи за управљање за Србију,
11. Меморандумом закљученим септембра 23. септембра 2015. године је предвиђено да ће се Европска банка за обнову и развој, између осталог, нарочито залагати да јача транспарентност подржавајући Агенцију за привредне регистре да оснује регионални портал регистара у региону Западног Балкана.
12. Уговором о додели бесповратних финансијских средстава - гранта за Развој Регионалног ИТ портала привредних регистара Западног Балкана, закљученим 5. септембра 2017. године између Агенције за привредне регистре и Европске банке за обнову и развој утврђено је да је Агенција имплементарни партнер како у име Републике Србије тако и у име привредних регистара региона: најпре Македоније а потом и Словеније, Републике Српске, Хрватске, Албаније и др.
13. Закључак Владе 05 Број: 351-1249/2012-1 од 23. фебруара 2012. године,
14. Закључак Владе 05 Број: 351- 1919/2012-1 од 16. марта 2012. године,
15. Закључак Владе 05 Број: 464-10483/2014 од 13. септембра 2014. године. Агенцији је, као носиоцу инвеститорских права у име Републике Србије, додељен на коришћење, за потребе чувања и рада са архивском и документарном грађом, други део старе зграде ФОН-а површине 923 м2. Овај део зграде је по оцени Владе запуштен, па је током 2015. и 2016. године започето предузимање потребних мера заштите од даљег пропадања, нарочито на санирању целокупног темеља и кровне конструкције тог дела објекта, који је почео да угрожава и реконструисани део зграде Архивa Агенције. Наведеним Закључцима је опредељено да је Агенција инвеститор који поступа у име и за рачун Републике Србије (Решење о одобрењу радова IX-20 бр. 351.41-283/2015 од 22.12.2015. године). Вредност предрачуна преосталих радова на другом делу објекта бившег „ФОН”-а у Раковици износи 135,0 мил. динара. Објекат је намењен да поред централног архива Агенције омогући успостављање е-архива, дата центра који ће имати својство резервног система подршке ИКТ инфраструктури Агенције (хардвер). Наведене активности је потребно хитно предузети у 2018. и 2019. години,
16. Пројекат Е – регистрација прва фаза подношење електронске пријаве регистрације предузетника почела је са применом 1. јануара 2018. године, број пројекта 00103453, иницијално финансиран од УНДП, имплементациони партнер: Министарство привреде, циљ: проширење модела на е-регистрације промена и регистрација у осталим статусним регистрима Агенције,
17. Акциони план за спровођење програма Владе по Закључку 05 Број: 021-10807/2017-2 од 9. новембра 2017. и План активности за унапређење регистра просторних јединица и адресног регистра за успоставу интероперабилности са другим регистрима – Координационо тело Владе Србије за унапређење адресног регистра који предвиђа успостављање система интероперабилности Агенције, МУП-а, Републичког геодетског завода током 2018. године,
18. У оквиру Пројекта техничке помоћи Републици Србији у реформи корпоративног финансијског извештавања, који заједнички имплементирају Министарство финансија и Светска банка од марта 2016. године, а који финансира Влада Швајцарске путем донације, идентификована је потреба за даљим унапређењем Закона о рачуноводству и Закона о ревизији (и свих повезаних подзаконских аката) и њиховим усклађивањем са правним тековинама ЕУ (не пре краја 2018. године). Уговор којим је званично започео овај Пројекат потписан је између Министарства финансија и Консултанта (конзорцијум Универзитет Сингидунум - Информативно пословни центар) 22. септембра 2017. године. С обзиром да је Агенција за привредне регистре препозната као значајан чинилац у даљем процесу унапређења постојеће регулативе (пре свега у делу који се односи на Закон о рачуноводству и релевантна подзаконска акта) од стране Консултанта је предложено да се у току новембра 2017. године одржи састанак са представницима Агенције (у чијој надлежности се налази Регистар финансијских извештаја) у циљу упознавања са планом рада Консултанта као и размене искуства у примени актуелне регулативе и предлозима за измену исте,
19. У погледу чувања и поступања са документацијом и архивског грађом, о којој се Агенција по Закону самостално стара, директива Европске уније **Directive 2009/101/EC** (*Official Journal L 258 , 01/10/2009 P. 0011 - 0019),*прописује обавезу да се документација чува у спису или унесе у регистар, а да предмет уноса у регистар (документ који садржи податак који је био предмет регистрације), мора у сваком случају бити у спису (папирном облику). Такође, прописује и да копије свих докумената морају бити доступне на захтев странке у папирном или електронском облику, како странка захтева, у року не краћем од десет година,
20. **Директивом 2012/17/ЕУ *(Директива Европског парламента и Савета о интерконекцији централних, трговинских и привредних регистара)*,** која је усвојена 13. јуна 2012. године и ступила на снагу 6. јула 2012. године и започела је са имплементацијом на нивоу ЕУ, јула 2017. године. Директива предвиђа успостављање *Система за интерконекцију, тј. умрежавање информационих система привредних регистара[[1]](#footnote-2)* путем тзв. *„Европске централне платформе”*, која ће служити као тачка европског електронског приступа подацима о регистрованим привредним субјектима.

Европска комисија треба да донесе акте о спровођењу Директиве, а систем би требало да омогући:

* побољшања приступа ажурним и поузданим подацима о регистрованим привредним субјектима на нивоу целе ЕУ и преноса таквих података појединачним корисницима на стандардизован начин, посредством идентичног садржаја и интероперабилних технологија и успостављања јасних канала комуникације међу регистрима у прекограничним поступцима, тј. унапређења прекограничног приступа пословним информацијама. С обзиром на Члан 28. Директиве *(„Пожељно је да треће земље буду у стању да се у будућности укључе у систем интерконекције регистара.*”*),* и државе које нису чланице ЕУ би требало да обезбеде интероперабилност својих централних, трговинских и привредних регистара са „Европском централном платформом”. Сходно томе, Агенција наставља да интензивно прати смерница Европске комисије и Савета у вези са ***захтевом за усклађивањем и неопходном адаптацијом националних система***, како би правовремено развила одговарајуће интерфејсе за повезивање електронских база регистара које води са „Европском централном платформом”,

1. Споразум о преузимању података путем веб сервиса бр. 08-3-73-1/17 од 31.08.2017. године и Протокол о сарадњи закључен између Агенције за привредне регистре и Министарства правде бр. 08-3-73/17 од 31.08.2017. године.


|  |  |
| --- | --- |
| II | РЕГИСТАР ПРИВРЕДНИХ СУБЈЕКАТА |

У складу са одредбом члана 4. Закона о агенцији за привредне регистре („Сл. гласник РС”, бр. 55/04, 111/09, 99/11), Регистар привредних субјеката почео је са радом 31. децембра 2004. године и представља  јединствену, централизовану, електронску базу података о привредним субјектима.

### На тај начин се са регистрације привредних субјеката у судском поступку прешло на административни поступак регистрације, са циљем убрзања поступка и постизања веће ефикасности кроз постојање јединственог, електронског система регистровања података, који су од значаја за привредне субјекте и који су неопходни у свакодневном правном и пословном промету.


### а) Послови регистрације привредних друштава

У 2017. години уочен је раст регистрације оснивања привредних друштава у односу на исти период 2016. године. Укупно основаних друштава у току 2017. године било је 8.799, што је за 4,4 % више него у 2016. години, када је било основано 8.430 друштава.



*Тренд оснивања привредних друштава у периоду од 2000. до 2017. године*

У Регистар је у 2017. години примљено укупно 88.524 захтева, од чега је 58.935 захтева за регистрацију промене, 11.397 захтева за регистрацију оснивања, 3.931 захтев за регистрацију брисања привредних друштава, а 14.261 захтев се односи на остало (техничка корекција, одустанак, исправка податка, резервација назива, пренос резервације назива, упис делатности удружења, одустанак, измена регистрованих докумената, допуна, жалба, поновни поступак по жалби, укидање одлуке).



У извештајном периоду донето је 66.390 решења о усвајању, 1.830 решења о делимичном усвајању, 295 решењa о одбијању, а због неиспуњености услова за регистрацију из члана 14. Закона о поступку регистрације, донето је 14.541 решење о одбачају, што је у односу на 2016. годину, када је тај број износио 15.145, за 4% мање.

*Број и структура захтева за упис у Регистар у 2017. години*


|  |  |
| --- | --- |
| **Преглед предмета са решењем о усвајању** | |
| Брисање привредног друштва | 2.935 |
| Оснивање привредног друштва | 8.800 |
| Превођење привредног друштва | 58 |
| Промена података привредног друштва | 46.164 |
| Резервација назива | 1.462 |
| Техничка корекција привредног друштва | 2.047 |
| Одустанак | 160 |
| Упис делатности удружења | 203 |
| Исправка података привредног друштва | 1.722 |
| Пренос резервације назива | 3 |
| Поновни поступак по жалби | 676 |
| Обнова резервације назива | 220 |
| Укидање одлуке | 150 |
| Препис решења | 1.790 |
| **Укупно** | **66.390** |

У току 2017. године изјављене су 482 жалбe на решења регистратора Регистра привредних субјеката, донетих у поступку регистрације промена код привредних друштава од чега је надлежни другостепени орган, одлучујући по жалбама, донео решења којима се жалба одбија у 144 предмета, а у 152 предмета жалбе су усвојене. У сопственој надлежности регистратор  је донео одлуку, односно усвојио жалбу у својој надлежности, у 136 предмета. Због одустанка странке од жалбе у 22 предмета је поступак обустављен, док је у 28 предмета жалба одбачена. На дан 31.12.2017. године, о 16 изјављених жалби, у оквиру законом прописаног рока, још није донета одлука.

У Регистру је у 2017. издато 11.934 потврде и 33.844 извода за потребе привредних друштава.

На дан 31.12.2017. године у Регистру привредних субјеката регистровано је 129.722 активна привредна друштва.

### б) Послови регистрације предузетника


У 2017. години регистровано је 34.654 нова предузетника, што је у односу на 2016. годину (33.615) више за 3,1%.

У 2017. години из Регистра је обрисано 21.734 предузетника, што је за 3,4 % мање него у 2016. години (22.488).

У Регистар је у 2017. години примљено укупно 131.787 захтева од чега је 65.412 захтева за регистрацију промене, 40.606 захтева за регистрацију оснивања, 23.484 захтева за регистрацију брисања предузетника, а 2.285 захтева за остало (техничка корекција и исправка податка).

*Број и структура захтева за упис у Регистар*

*у 2017. години*

*Број основаних и брисаних предузетника у периоду 2004. - 2017. годинe*

У извештајном периоду донето је 120.430 решења о усвајању, 1.397 решења о делимичном усвајању, 56 решења о одбијању, а због неиспуњености услова за регистрацију из члана 14. Закона о поступку регистрације, донето је 9.418 решења о одбачају, што је у односу на 2016. годину, када је тај број износио 10.863, за 13,3 % мање.

|  |  |
| --- | --- |
| **Преглед предмета са решењем о усвајању** | |
| Брисање предузетничке радње | 21.733 |
| Оснивање предузетника | 35.147 |
| Промене података о предузетнику | 61.348 |
| Техничка корекција предузетника | 1.468 |
| Исправка података предузетника | 734 |
| **Укупно** | **120**.**430** |

У току 2017. године изјављене су 94 жалбе на решења регистратора Регистра привредних субјеката, донетих у поступку регистрације предузетника по захтеву подносиоца, од чега је надлежни другостепени орган, одлучујући по жалбама донео решења којима се жалба одбија у 20 предмета, у 12 предмета жалбе су усвојене, ниједна жалба није одбачена, док је код 2 жалбе поступак обустављен. У сопственој надлежности регистратор  је донео одлуку, односно усвојио жалбу, у 51 предмету. Због одустанка странке од жалбе у 3 предмета је поступак по жалби обустављен, док је 4 изјављенe жалбe одбачено. На дан 31.12.2017. године, регистрациони орган није обавештен да ли је донета одлука другостепеног органа по 2 жалбе.

У току 2017. године изјављено је 328 жалби на решења регистратора Регистра привредних субјеката, донетих у поступку регистрације промене података предузетника по службеној дужности од чега је надлежни другостепени орган, одлучујући по жалбама донео решења којима се жалба одбија у 45 предмета, у 245 предмета жалбе су усвојене (све одлуке регистратора су поништене), ниједна жалба није одбачена, док је код 2 жалбе поступак обустављен. У сопственој надлежности регистратор  је донео одлуку, односно усвојио жалбу, у 3 предмета, док је 17 изјављених жалби одбачено. На дан 31.12.2017. године, регистрациони орган није обавештен да ли је донета одлука другостепеног органа по 16 жалби.

У Регистру је у 2017. године издато 1.969 потврда и 19.715 извода за потребе предузетника.

На дан 31.12.2017. године у Регистру привредних субјеката регистровано је 242.094 активна предузетника.

Од почетка наредне године, регистрација предузетника ће моћи да се обави и путем интернета, без доласка на шалтер Агенције за привредне регистре. Тиме ће процедура регистрације, од подношења захтева до добијања решења, бити једноставнија, јефтинија и моћи ће да се обави у знатно краћем временском периоду.


### в) Послови регистрације представништава страних правних лица

На дан 31.12.2017. године у Регистру привредних субјеката регистровано је 1.314 представништaва страних привредних друштава.

### г) Послови регистрације огранака страних правних лица

На дан 31.12.2017. године у Регистру привредних субјеката регистровано је 490 огранака страних привредних друштава.

|  |  |
| --- | --- |
| III | РЕГИСТАР МЕДИЈА |

Регистар медија, у складу са одредбом члана 141. Закона о јавном информисању и медијима („Сл. гласник РС”, бр. 83/2014), је почео са радом  13. фебруара 2015. године и представља  јединствену, централизовану, електронску базу података о медијима.

У смислу одредбе члана 29. Закона о јавном информисању и медијима, под медијем се подразумевају: дневне и периодичне новине, сервис новинске агенције, радио програм, телевизијски програм и самостална електронска издања медија (уређивачки обликоване интернет странице или интернет портали).

*Број и структура захтева за упис у Регистар*

*у 2017. години*

У извештајном периоду, укупно примљених захтева у Регистар медија било је 1.578.

Решавајући по њима, донето је 1.322 решења о усвајању и 248 решења о одбачају.

У току 2017. године регистрованo је 216 нових медија.

Преглед регистрованих медија по типу у току 2017. године:

|  |  |
| --- | --- |
| **Тип медија** |  |
| Самостална електронска издања интернет портали | 132 |
| Дневне и периодичне новине | 36 |
| Самостална електронска издања уређивачки обликоване интернет странице | 17 |
| Телевизијски програм | 17 |
| Радио програм | 13 |
| Oстало | 1 |
| **Укупно** | **216** |

На дан 31.12.2017. године у Регистру медија регистровано је 1.944 медија.

|  |  |
| --- | --- |
| IV | РЕГИСТАР ТУРИЗМА |

Регистар туризма је почео са радом 01.01.2010. године, у складу са одредбом члана 137. Закона о туризму („Службени гласник РС”, бр. 36/09, 88/10, 99/11 – др. закон, 84/15).

Овај Регистар, као јединствена, електронска, централна, јавна база података о регистрованим и/или евидентираним субјектима који обављају послове из области туризма, значајно доприноси праћењу, анализама и развоју туризма.

У извештајном периоду, укупно примљених захтева за регистрацију било је 2.243.

Решавајући по њима, донето је 189 решења о усвајању и 479 решења о одбачају.

У току 2017. године регистровано је 260 нових туристичких агенција.

| **Број и структура решених захтева за упис у Регистар туризма** |  |
| --- | --- |
| **Захтев за брисање туристичке агенције** |  |
| Решење о одбачају | 3 |
| Решење о усвајању | 10 |
| **Захтев за извод** |  |
| Решење о усвајању | 26 |
| **Захтев за издавање лиценце** |  |
| Решење о одбачају | 69 |
| Решење о усвајању | 78 |
| **Захтев за исправку техничке грешке** |  |
| Решење о усвајању | 10 |
| **Захтев за одузимање лиценце** |  |
| Решење о усвајању | 15 |
| **Захтев за промену података** |  |
| Решење о одбачају | 296 |
| Решење о усвајању | 569 |
| **Захтев за обнављање лиценце** |  |
| Решење о одбачају | 40 |
| Решење о усвајању | 53 |
| **Корекција података** |  |
| Решење о усвајању | 1 |
| **Брисање по службеној дужности** |  |
| Решење о усвајању | 1 |
| **Промена по службеној дужности** |  |
| Решење о усвајању | 476 |
| **Захтев за упис туристичке агенције посредника** |  |
| Решење о одбачају | 63 |
| Решење о усвајању | 184 |
| **Регистрација промене података по службеној дужности** |  |
| Решење о усвајању | 210 |
| **Захтев за промену података о туристичкој агенцији посреднику** |  |
| Решење о одбачају | 4 |
| Решење о усвајању | 7 |
| **Захтев за брисање туристичке агенције посредника** |  |
| Решење о одбачају | 4 |
| Решење о усвајању | 42 |
| **Замена одлуке** |  |
| Решење о усвајању | 2 |
| **Препис решења** |  |
| Решење о усвајању | 4 |
| **Захтев за извод туристичке агенције посредника** |  |
| Решење о усвајању | 1 |
| **Укупно** | **2.168** |

На дан 31.12.2017. године у Регистру туризма регистрована je 671 туристичка агенцијa.

|  |  |
| --- | --- |
| V | РЕГИСТАР СТЕЧАЈНИХ МАСА |

Законом о стечају („Службени гласник РС”, број 104/09) прописано је да Влада ближе прописује садржину и начин уписа и вођења Регистра стечајних маса, као и врсте и висину накнада за регистрацију и друге услуге које пружа орган надлежан за вођење овог регистра.   
  
Регистар стечајних маса започео је са радом 23. јануара 2010. године.

**Регистар стечајних маса је јединствена, централизована, електронска база података о стечајним масама стечајних дужника у односу на које је стечајни поступак покренут и спроведен по одредбама новог Закона о стечају који се примењује од 23.01.2010. године.**

У току 2017. године поднето је 207 регистрационих пријава у Регистар стечајних маса. Решавајући по њима, донето је 195 решења о усвајању, 13 решења о одбачају и једно решење о делимичном усвајању регистрационе пријаве.

На дан 31.12.2017. године у Регистру стечајних маса регистровано је 328 стечајних маса.

|  |  |
| --- | --- |
| VI | РЕГИСТАР ПОНУЂАЧА |

Законом о јавним набавкама („Службени гласник РС”, бр. 124/12), вођење Регистра  понуђача поверено је Агенцији за привредне регистре. Регистар је почео са радом 1. септембра 2013. године.

Регистар понуђача је јединствена, централна, електронска и јавна база података о предузетницима и правним лицима који испуњавају обавезне услове за учешће у поступку јавне набавке, прописане чланом 75. став 1. тач. 1) до 4) Закона о јавним набавкама.

У току 2017. године поднето је 6.165 захтева.

Преглед броја поднетих захтева по типу у току 2017. године:

| **Тип захтева** |  |
| --- | --- |
| Регистрациона пријава уписа | 1.890 |
| Регистрациона пријава промене по службеној дужности | 1.616 |
| Издавање овереног извода | 1.613 |
| Регистрациона пријава промене | 612 |
| Регистрациона пријава брисања понуђача по службеној дужности | 204 |
| Корекција регистрованих података/објављених докумената | 76 |
| Регистрациона пријава поновног уписа | 57 |
| Допуна захтева | 50 |
| Препис решења | 33 |
| Жалба | 5 |
| Замена одлуке | 3 |
| Захтев за исправку техничке грешке по службеној дужности | 3 |
| Пријем другостепеног решења | 2 |
| Захтев за исправку техничке грешке | 1 |
| **Укупно** | **6.165** |

На дан 31.12.2017. године у Регистру понуђача регистровано је 10.228 понуђача.

|  |  |
| --- | --- |
| VII | ЦЕНТРАЛНА ЕВИДЕНЦИЈА ПРИВРЕМЕНИХ ОГРАНИЧЕЊА ПРАВА ЛИЦА РЕГИСТРОВАНИХ У АГЕНЦИЈИ ЗА ПРИВРЕДНЕ РЕГИСТРЕ |

Доношењем Закона о Централној евиденцији привремених ограничења права лица регистрованих у Агенцији за привредне регистре (**„**Сл. гласник РС**”**, бр. 12/2015.) успоставља се Централна евиденција изречених мера у којој ће на једном месту бити систематизовано прикупљени подаци о оним привредним субјектима, односно њиховим власницима, директорима и члановима надзорних одбора или других органа чије је пословање санкционисано изрицањем кривичних, прекршајних или управних санкција, чиме се унапређује транспарентност пословања привредних субјеката у Републици Србији и повећање степена сигурности правног промета свих његових учесника.


Закон се примењује од 1. јуна 2016. године.

|  |  |
| --- | --- |
| VIII | РЕГИСТАР ЗАЛОЖНОГ ПРАВАНА ПОКРЕТНИМ СТВАРИМА И ПРАВИМА |

Регистар заложног права на покретним стварима и правима основан је Законом заложном праву на покретним стварима уписаним у регистар („Сл. гласник РС”, бр. 57/03, 61/05, 64/06 и 99/11) и води се у оквиру Агенције за привредне регистре од 15. августа 2005. године. У њему су садржани подаци о уговорним, судским и законским заложним правима на покретним стварима и правима која се региструју у складу са законом.

Током 2017. године у Регистру је примљено укупно 39.276захтева и поднесака различите врсте, од чега 33.183пријавa за регистрацију података. У односу на претходну годину број регистрационих пријава порастао је за 3,81%.

У наредном графикону дат је упоредни приказ података о приливу оствареном током 2015, 2016. и 2017*.* године.



*Прилив остварен током 2015, 2016. и 2017. године*

**Број примљених захтева**

Током 2017. године у Регистру је примљено укупно 39.276захтева. У наредној табели дат је приказ броја поднетих захтева по врстама.

|  |  |
| --- | --- |
| **Регистрационе пријаве** | |
| Упис заложног права | 22.011 |
| Измена и/или допуна регистрованих података | 2.450 |
| Забележба | 279 |
| Брисање забележбе | 8 |
| Брисање заложног права | 8.349 |
| Остали захтеви за регистрацију података | 86 |
| **Укупно** | **33.183** |
| **Остали захтеви и поднесци** | |
| Изводи/потврде | 851 |
| Остало | 5.230 |
| **Укупно** | **6.081** |
| **Електронски изводи** | |
| Испорука података државним органима | 11 |
| Испорука података осталим корисницима | 1 |
| **Укупно** | **12** |
| **Укупно захтева:** | **39.276** |

**Врсте донетих одлука**

У извештајном периоду одлучено је о укупно 33.183 регистрационих пријава, а у наредној табели дати су подаци о начину решавања.

|  |  |
| --- | --- |
| **Врсте донетих одлука** | |
| Усвајање | 29.452 |
| Делимично усвајање | 4 |
| Одбацивање | 3.516 |
| Решено на др. начин | 211 |
| Нерешено | / |
| **Укупно:** | **33.183** |

Од свих поднетих регистрационих пријава, усвојено је укупно 29.456. Следи приказ података о броју усвојених регистрационих пријава, за сваку врсту регистрационе пријаве посебно.

|  |  |
| --- | --- |
| **Врста регистрационе пријаве** | |
| Упис заложног права | 19.847 |
| Измена или допуна регистрованих података | 2.046 |
| Упис забележбе | 183 |
| Брисање забележбе | 7 |
| Брисање заложног права | 7.373 |
| **Укупно:** | **29.456** |

**Број неуредних регистрационих пријава**

Од свих пријава поднетих у извештајном периоду 3.516 је одбачено, што чини 10,59% укупно поднетих. У 2.340 случајева регистрационе пријаве су усвојене након што су подносиоци захтева отклонили утврђене недостатке позивајући се на право приоритета одлучивања засновано подношењем раније поднете пријаве која је одбачена.

Уочени тренд смањења и релативно мали број неуредних пријава упућује на уједначеност праксе регистра, јасне и транспарентне ставове и задовољавајући ниво правне сигурности.

**Брзина решавања и квалитет донетих одлука**

Просечно време доношења одлука по регистрационим пријавама је 2 дана.

У 2017. години, изјављене су укупно 82 жалбе. Процентуално изражено, број ожалбених одлука је 0,21%, а укинуто је само 0,05% одлука.

У наредној табели дати су подаци о врстама донетих одлука по жалби.

|  |  |
| --- | --- |
| **Врста одлуке по жалби** |  |
| Жалба је одбијена | 30 |
| Жалба је одбачена/поступак обустављен | 7 |
| Жалба је усвојена, а одлука укинута | 21 |
| Ожалбена одлука је замењена | 23 |
| О жалби није одлучено | 1 |
| **Укупно ожалбених одлука:** | **82** |

У извештајном периоду донето је 358 закључака о исправци техничке грешке.

**Пренети послови**

Током првог тромесечја 2017. године завршени су сви послови који су пренети из 2016. године.

**Број регистрованих заложних права и висина обезбеђених потраживања**

Током 2017. године регистровано је 19.847 заложних права, што је за 13,49% процената више него у 2016. години, када је регистровано укупно 17.488 залога. Стална тенденција пораста указује да се бездржавинска залога сматра изузетно поузданим средством обезбеђења и да се повериоци радо одлучују да њоме обезбеде новчана потраживања. Чињеница да је током извештајног периода регистрован за 10% мањи број уписаних забележби упућује на закључак да дужници у највећем броју случајева уредно измирују своје обавезе и да су принудна извршења обавеза обезбеђених регистрованом залогом релативно ретка у пракси.

Висина потраживања обезбеђених заложним правима која су регистрована у извештајном периоду је 8.966.187.718,09 евра, што је за 35% већи износ него претходне године.

**Врста регистрованих заложних права**

|  |  |
| --- | --- |
|  | У извештајном периоду најзаступљенија је била уговорна залога, која чини 95,54% свих заложних права регистрованих током 2017. године. Законска залога чини 1,35%, а судска, настала у поступку извршења, 3,11% регистрованих заложних права. |

**Структура предмета залоге**

|  |  |
| --- | --- |
| Међу предметима залоге најзаступљенија су возила која чине 41,39% свих регистрованих предмета, од чега путничка возила 13,07%, а друге врсте возила 28,32%. Машине и опрема су заступљене у 31,65% случајева, животиње у 2,79%, док права (права потраживања, удели и друга имовинска права) чине 15,72% регистрованих предмета. Преосталих 8,45% чине покретне ствари које не спадају ни у једну од наведених категорија. |  |

**Структура заложних поверилаца**

|  |  |
| --- | --- |
|  | Међу заложним повериоцима најзаступљеније су банке које чине 48,53% свих регистрованих. Остала привредна друштва заступљена су у 20,49%, Република Србија - Пореска управа чини 1,79% регистрованих, физичка лица 4,05%, предузетници 0,07%, док су лица која не спадају ни једну од наведених категорија заступљена у 25,07% случајева. |

**Структура залогодаваца**

|  |  |
| --- | --- |
| Физичка лица су заступљена као залогодавци у 61,01% случајева, привредна друштва у 32,42%, предузетници у 5,72%, док 0,85% чине лица која не спадају ни у једну од наведених категорија. |  |

**Структура дужника**

|  |  |
| --- | --- |
| Највећи број дужника је међу физичким лицима и она чине 54,27% укупног броја регистрованих. Привредна друштва су заступљена у 34,47% случајева, предузетници у 10,64%, док 0,62% чине лица која не спадају ни у једну од наведених категорија.  У 83,05% заложних права регистрованих током извештајног периода, залогодавци су истовремено и дужници обезбеђеног потраживања. |  |

**Број активних заложних права и укупни износ обезбеђених потраживања**


Закључно са 31.12.2017. године било је активно 161.035 заложних права, а укупна вредност потраживања која су њима обезбеђена је 66.433.179.052,33 евра.

|  |  |
| --- | --- |
| IX | РЕГИСТАР ФИНАНСИЈСКОГ ЛИЗИНГА |

Регистар финансијског лизинга основан је Законом о финансијском лизингу („Сл. гласник РС”, бр. 55/03, 61/05, 31/11 и 99/11) и води се у оквиру Агенције за привредне регистре од јануара месеца 2005. године. Предмет регистрације су уговори о финансијском лизингу покретних ствари и непокретности.

Током 2017. године у Регистру је примљен укупно 23.741 захтев различите врсте, од чега 22.355 чине пријаве за регистрацију података, што је за 12,91% више него претходне године.

У наредном графикону је дат упоредни приказ података о приливу оствареном током 2015, 2016. и 2017. године.

**

*Прилив остварен током* *2015, 2016. и 2017. године*

**Број примљених захтева**

Током 2017. године у Регистру је примљен укупно 23.741 захтев. У наредној табели дат је приказ броја поднетих захтева по врстама.

|  |  |
| --- | --- |
| **Регистрационе пријаве** | |
| Упис уговора о финансијском лизингу | 13.035 |
| Измена и/или допуна регистрованих података | 436 |
| Забележба | / |
| Брисање забележбе | / |
| Упис престанка уговора | 8.877 |
| Брисање регистрованог уговора | 6 |
| Остали захтеви за регистрацију података | 1 |
| **Укупно** | **22.355** |
| **Остали захтеви и поднесци** | |
| Изводи/потврде | 49 |
| Остало | 1.315 |
| **Укупно** | **1.364** |
| **Електронски изводи** | |
| Испорука података државним органима | 10 |
| Испорука података осталим корисницима | 12 |
| **Укупно** | **22** |
| **Укупно захтева:** | **23.741** |

**Врсте донетих одлука**

У извештајном периоду одлучено је о укупно 22.355 регистрационих пријава, а у наредној табели дати су подаци о начину решавања.

|  |  |
| --- | --- |
| **Врсте донетих одлука** | |
| Усвајање | 22.311 |
| Одбацивање | 34 |
| Решено на др. начин | 10 |
| Нерешено | / |
| **Укупно:** | **22.355** |

Усвојено је укупно 22.311 регистрационих пријава. Следи приказ података о броју усвојених регистрационих пријава, за сваку врсту регистрационе пријаве посебно.

|  |  |
| --- | --- |
| **Врста регистрационе пријаве** | |
| Упис уговора о финансијском лизингу | 13.020 |
| Измена или допуна регистрованих података | 434 |
| Упис забележбе | / |
| Упис престанка | 8.851 |
| Брисање уговора | 6 |
| **Укупно:** | **22.311** |

**Број неуредних регистрационих пријава**

У извештајном периоду само су 34 регистрационе пријаве биле неуредне, што чини 0,15% од укупно поднетих.

**Брзина решавања и квалитет донетих одлука**

Просечно време доношења одлука по регистрационим пријавама је 2 дана.

У току извештајног периода изјављена је 1 жалба и ожалбена одлука је замењена.

Током 2017. године донето је 98 закључака о исправци техничке грешке.

**Пренети послови**

У току првог тромесечја 2017. године завршени су сви послови који су пренети из 2016. године.

**Број регистрованих уговора и њихова вредност**

Током 2017. године регистровано је 13.020 уговора о финансијском лизингу, што је за 37,02% више него претходне године, када су регистрована 9.502 уговора. Пораст броја регистрованих уговора упућује на позитиван тренд на лизинг тржишту и све већу заинтересованост грађана и привредних друштава за овај начин финансирања.

Укупна вредност уговора регистрованих у 2017. години је 335.246.370,53 евра, при чему је вредност уговора у којима је предмет финансирања непокретност 5.399.348,38 евра.

**Структура предмета лизинга**

|  |  |
| --- | --- |
| Међу предметима финансијског лизинга и даље су најзаступљенија возила, од чега су путничка возила предмети лизинга у 48,95% регистрованих уговора, следе теретна возила са 30,11%, док су друге врсте возила заступљене у 8,65% случајева. Машине и опрема су предмети лизинга у 12,21% регистрованих уговора, а непокретности у 0,08%. |  |

**Структура прималаца лизинга**

|  |  |
| --- | --- |
| У укупном броју прималаца лизинга правна лица учествују са 85,37%, предузетници са 7,30%, физичка лица са 7,13%, а државни органи са 0,20% |  |

**Број активних уговора о финансијском лизингу и њихова вредност**


Закључно са 31.12.2017. године био је активан 37.891 уговор о финансијском лизингу. Укупна вредност свих регистрованих уговора је 1.208.601.264,83 евра. Непокретности су предмет финансирања у 22 уговора о финансијском лизингу, а њихова вредност је 13.814.474,98 евра.

|  |  |
| --- | --- |
| X | РЕГИСТАР СУДСКИХ ЗАБРАНА |

Регистар судских забрана води се у оквиру Агенције за привредне регистре од септембра 2011. године и у њему се региструју подаци о привременим мерама забране отуђења и оптерећења покретних ствари, непокретности и стварних права на непокретностима.

Током извештајног периода поднето је укупно 124 захтева различите врсте, од чега су 43 регистрационе пријаве.

У наредном графикону је дат упоредни приказ података о приливу оствареном током 2015, 2016. и 2017. године.

****

*Прилив остварен током* *2015, 2016. и 2017. године*

**Број примљених захтева**

Током извештајног периода примљено је укупно 124 захтева различите врсте, од чега су 43 регистрационе пријаве.

|  |  |
| --- | --- |
| **Врста регистрационе пријаве** | |
| Упис привремене мере | 36 |
| Измена и/или допуна регистрованих података | 4 |
| Брисање привремене мере | 3 |
| **Укупно** | **43** |
| **Остали захтеви и поднесци** | |
| Изводи/потврде | 20 |
| Остало | 53 |
| **Укупно** | **73** |
| **Електронски изводи** | |
| Испорука података државним органима | 7 |
| Испорука података осталим корисницима  **Укупно** | 1  **8** |
| **Укупно захтева:** | **124** |

**Врсте донетих одлука**

У наредној табели приказани су подаци о начину на који је решено по захтевима за регистрацију података.

|  |  |
| --- | --- |
| **Начин решавања** | |
| Податак је регистрован | 36 |
| Захтев за регистрацију података је одбачен | 7 |
| Решено на др. начин | / |
| Нерешено | / |
| **Укупно:** | **43** |

Следи табеларни приказ са бројем регистрационих пријава о којима је позитивно решено.

|  |  |
| --- | --- |
| **Врста регистрационе пријаве** | |
| Регистрација података о привременој мери | 29 |
| Измена или допуна регистрованих података | 4 |
| Брисање привремене мере | 3 |
| **Укупно:** | **36** |

**Број неуредних регистрационих пријава**

Од свих пријава поднетих у извештајном периоду 7 је било неуредно, што чини 16,28 %.

**Брзина решавања и квалитет донетих одлука**

Просечно време доношења одлука по регистрационим пријавама је 3 дана.

На одлуке које су донете у извештајном периоду изјављене су 2 жалбе које су одбијене као неосноване.

**Структура предмета забране**

|  |  |
| --- | --- |
| Током 2017. године регистрована је забрана располагања на 45 непокретности и 65 покретних ствари. |  |

**Структура извршних дужника**

|  |  |
| --- | --- |
| У 41,94% случајева привременом мером је изречена забрана располагања имовином привредним друштвима, а физичким лицима у 58,06 %. |  |

**Врста поступака у којима је привремена мера донета**

|  |  |
| --- | --- |
| Током извештајног периода у 75,87% случајева привремена мера је одређена у парничном, у 13,79% у поступку извршења, док је у 10,34% случајева изречена у кривичном поступку. |  |

**Актуелни подаци**

На дан 31.12.2017. године било је активно укупно 290 привремених мера којима су изречене забране располагања на 1.066 непокретности, 515 покретних ствари, 44 стварна права на непокретности, а у 29 случајева забрањено је располагање целокупном, покретном и непокретном имовином извршних дужника.

|  |  |
| --- | --- |
| XI | РЕГИСТАР ФАКТОРИНГА |

Законом о факторингу ( „Службеном гласнику РС” број 62/13) основан је Регистар факторинга као јединствена, централна, електронска база података о издатим и одузетим одобрењима за обављање послова факторинга.

У 2017. годинe евидентирана су 3 решења Министарства финансија којима су привредним друштвима издата одобрења за обављање послова факторинга

|  |  |
| --- | --- |
| XII | РЕГИСТАР УГОВОРА О ФИНАНСИРАЊУ ПОЉОПРИВРЕДНЕ ПРОИЗВОДЊЕ |

**Регистар уговора о финансирању пољопривредне производње,** као јединствена, централна, јавна и електронска база података о закљученим уговорима о финансирању и документима на основу којих је извршена регистрација**, води се при Агенцији за привредне регистре од 1. јуна 2015. године.** Његово оснивањепрописано је Законом о финансирању и обезбеђењу финансирања пољопривредне производње („Службени гласник РС”, број 128/14).

У току извештајног периода регистровано је шест уписа**, један престанак уговора о финансирању пољопривредне производње** и издат један извод/потврда.


|  |  |
| --- | --- |
| XIII | ЦЕНТРАЛНА ЕВИДЕНЦИЈА ОБЈЕДИЊЕНИХ ПРОЦЕДУРА |

Централна евиденција обједињених процедура, установљена Законом о изменама и допунама Закона о планирању и изградњи („Сл. гласник РСˮ, бр. 132/14), а почела је са радом у оквиру Агенције за привредне регистре 1. јануара 2016. године. Она представља јединствену, централну, јавну, електронску базу података у којој су садржани подаци о току сваког појединачног предмета по захтевима у вези са изградњом, доградњом и реконструкцијом објеката, одлуке и друга акта која настају у поступку обједињене процедуре, као и сва документација која је приложена и прибављена у тим поступцима.

Током прошле године забележен је значајан пораст броја захтева у односу на прилив остварен током 2016. године. Према подацима добијеним из базе података, са стањем на дан 31. децембра 2017. године, преко Централног информационог система примљенo је укупно 91.807 захтева, што је за 45% више него 2016. године, када је кроз систем примљено 63.109 захтева.

Укупно 6.669  корисника свакодневно користи систем за електронско издавање грађевинских дозвола, а кроз систем је од почетка рада Централне евиденције обједињених процедура примљено преко 2,5 милиона докумената у електронском облику чија величина премашује 5,5 терабајта.

У графикону који следи је дат упоредни приказ података о броју захтева који су примљени кроз Централни информациони систем током 2016. и 2017. године.



*Захтеви примљени кроз систем током 2016. и 2017. године – упоредни приказ*

**Број примљених захтева**

У наредној табели дат је преглед свих захтева који су током извештајног периода поднети кроз Централни информациони систем Централне евиденције обједињених процедура.

|  |  |
| --- | --- |
| **Локацијски услови** | |
| Захтев за издавање локацијских услова | 13.948 |
| Захтев за измену локацијских услова | 884 |
| Усаглашени захтев за издавање локацијских услова | 3.524 |
| Усаглашени захтев за измену локацијских услова | 77 |
| Усаглашени захтев за издавање/измену локацијских услова  пре увођења ЦЕОП-а | 28 |
| **Укупно** | **18.461** |
| **Грађевинска дозвола** | |
| Захтев за издавање грађевинске дозволе | 7.849 |
| Захтев за измену грађевинске дозволе | 1.345 |
| Усаглашени захтев за издавање грађевинске дозволе | 2.024 |
| Усаглашени захтев за измену грађевинске дозволе | 202 |
| Усаглашени захтев за издавање/измену грађевинске дозволе  пре увођења ЦЕОП-а | 41 |
| **Укупно** | **11.461** |
| **Привремена грађевинска дозвола** | |
| Захтев за издавање привремене грађевинске дозволе | 102 |
| Захтев за измену привремене грађевинске дозволе | 6 |
| Усаглашени захтев за издавање привремене грађевинске дозволе | 18 |
| Усаглашени захтев за издавање/измену привремене грађевинске дозволе  пре увођења ЦЕОП-а | 0 |
| **Укупно** | **126** |
| **Употребна дозвола** | |
| Захтев за издавање употребне дозволе | 5.773 |
| Усаглашени захтев за издавање употребне дозволе | 1.344 |
| **Укупно** | **7.117** |
| **Захтев за издавање решења из члана 145. Закона о планирању и изградњи** | |
| Захтев за издавање решења о одобрењу извођења радова | 15.359 |
| Захтев за измену решења о одобрењу извођења радова | 216 |
| Усаглашени захтев за издавање решења о одобрењу извођења радова | 2.690 |
| Усаглашени захтев за измену решења о одобрењу извођења радова | 26 |
| Усаглашени захтев за издавање/измену решења о одобрењу извођења радова  пре увођења ЦЕОП-а | 34 |
| **Укупно** | **18.325** |
| **Остали захтеви** | |
| Достављање пројекта за извођење за објекте из члана 133. за које су предвиђене мере заштите културних добара | 12 |
| Захтев за прикључење на комуналну и другу инфраструктуру | 2.583 |
| Достављање техничке документације у погледу мера заштите од пожара | 1.588 |
| Подношење пријаве завршетка израде темеља | 4.175 |
| Подношење пријаве радова | 12.844 |
| Подношење пријаве завршетка објекта у конструктивном смислу | 2.518 |
| Упис права својине и издавање решења о кућном броју | 4.440 |
| Подношење захтева за остале поступке (одустанак, клаузула правноснажности, исправка техничке грешке, жалба и сл.) | 8.157 |
| **Укупно** | **36.317** |
| **Укупно захтева:** | **91.807** |

**Врсте донетих одлука**

У табелама које следе дати су подаци о начину решавања за сваку врсту захтева посебно.

| **Локацијски услови** | Усвојен | Одбачен | Решен на др. начин | Нерешено |
| --- | --- | --- | --- | --- |
| Захтев за издавање локацијских услова | 7.394 | 4.636 | 54 | 1.864 |
| Захтев за измену локацијских услова | 630 | 148 | 7 | 99 |
| Усаглашени захтев за издавање локацијских услова | 2.128 | 785 | 20 | 591 |
| Усаглашени захтев за измену локацијских услова | 48 | 15 | 1 | 13 |
| Усаглашени захтев за издавање/измену локацијских услова пре увођења ЦЕОП-а | 12 | 6 | 2 | 8 |
| **Укупно:** | **10.212** | **5.590** | **84** | **2.575** |

| **ГРАЂЕВИНСКЕ ДОЗВОЛЕ** | Усвојен | Одбачен | Решен на др. начин | Нерешено |
| --- | --- | --- | --- | --- |
| Захтев за издавање грађевинске дозволе | 4.575 | 2.723 | 34 | 517 |
| Захтев за измену грађевинске дозволе | 860 | 385 | 2 | 98 |
| Усаглашени захтев за издавање грађевинске дозволе | 1.449 | 428 | 11 | 136 |
| Усаглашени захтев за измену грађевинске дозволе | 119 | 64 | 0 | 19 |
| Усаглашени захтев за издавање/измену грађевинске дозволе пре увођења ЦЕОП-а | 27 | 12 | 1 | 1 |
| **Укупно:** | **7.030** | **3.612** | **48** | **771** |

| **Привремене грађевинске дозволе** | Усвојен | Одбачен | Решен на др. начин | Нерешено |
| --- | --- | --- | --- | --- |
| Захтев за издавање привремене грађевинске дозволе | 50 | 49 | 0 | 3 |
| Захтев за измену привремене грађевинске дозволе | 4 | 1 | 0 | 1 |
| Усаглашени захтев за издавање привремене грађевинске дозволе | 9 | 8 | 0 | 1 |
| **Укупно:** | **62** | **59** | **0** | **5** |

|  |  |  |  |  |
| --- | --- | --- | --- | --- |
| **Употребне дозволе** | Усвојен | Одбачен | Решен на др. начин | Нерешено |
| Захтев за издавање употребне дозволе | 3.510 | 1.793 | 18 | 452 |
| Усаглашени захтев за издавање употребне дозволе | 996 | 236 | 5 | 107 |
| **Укупно:** | **4.506** | **2.029** | **23** | **559** |

| **Решења из члана 145. ЗПИ** | Усвојен | Одбачен | Решен на др. начин | Нерешено |
| --- | --- | --- | --- | --- |
| Захтев за издавање решења из члана  145. ЗПИ | 9.916 | 4.597 | 33 | 813 |
| Захтев за измену решења из члана 145. ЗПИ | 139 | 60 | 3 | 14 |
| Усаглашени захтев за издавање решења из члана 145. ЗПИ | 2.004 | 539 | 9 | 138 |
| Усаглашени захтев за измену решења из члана 145. ЗПИ | 19 | 4 | 0 | 3 |
| Усаглашени захтев за издавање/измену решења из члана 145. ЗПИ, пре увођења ЦЕОП-а | 24 | 8 | 1 | 1 |
| **Укупно:** | **12.102** | **5.208** | **46** | **969** |

| **Остали захтеви** | Решен | | | | У обради |
| --- | --- | --- | --- | --- | --- |
| Достављање пројекта за извођење за објекте из члана 133. ЗПИ |  | | 12 | 0 | |
| Подношење захтева за прикључење на комуналну и другу инфраструктуру |  | | 2.006 | 577 | |
| Достављање техничке документације у погледу мера заштите од пожара |  | | 1.432 | 156 | |
| Пријава завршетка израде темеља |  | | 3.823 | 352 | |
| Подношење пријаве радова |  | | 12.607 | 237 | |
| Пријава завршетка објекта у конструктивном смислу |  | | 2.323 | 195 | |
| Упис права својине и издавање решења о кућном броју |  | | 3.984 | 456 | |
| **Укупно:** | | **26.187** | | | **1.973** |

**Просечна брзина поступања надлежних органа у поступцима по захтевима за изградњу, доградњу и реконструкцију објеката**

У наредној табели дат је преглед брзине поступања надлежних органа у поступцима који се спроводе кроз Централни информациони систем уз напомену да је апликативно софтверско решење недовршено. Због непостојања одређених функционалности није могуће идентификовати све активности на предмету које су релевантне за обрачун просечног времена решавања, па су могућа одступања и евентуалне грешке у обрачуну.

| ***ВРСТА ЗАХТЕВА*** | ***Просечно време решавања***  ***(у радним данима)*** | | |
| --- | --- | --- | --- |
| **Локацијски услови** | |  | |
| Подношење захтева за издавање локацијских услова | | | **17** |
| Подношење захтева за измену локацијских услова | | **14** | |
| Подношење усаглашеног захтева за издавање локацијских услова | | **20** | |
| Подношење усаглашеног захтева за измену локацијских услова | | **16** | |
| Подношење усаглашеног захтева за издавање/измену локацијских услова (пре увођења ЦЕОП-а) | | **15** | |
| **Грађевинска дозвола** | |  | |
| Подношење захтева за издавање грађевинске дозволе | | **8** | |
| Подношење захтева за измену грађевинске дозволе | | **8** | |
| Подношење усаглашеног захтева за издавање грађевинске дозволе | | **9** | |
| Подношење усаглашеног захтева за измену грађевинске дозволе | | **7** | |
| Подношење усаглашеног захтева за издавање/измену грађевинске дозволе (пре увођења ЦЕОП-а) | | **10** | |
| **Привремена грађевинска дозвола** | |  | |
| Подношење захтева за издавање привремене грађевинске дозволе | | **11** | |
| Подношење захтева за измену привремене грађевинске дозволе | | **34** | |
| Подношење усаглашеног захтева за издавање привремене грађевинске дозволе | | **14** | |
| **Употребна дозвола** | |  | |
| Подношење захтева за издавање употребне дозволе | | **8** | |
| Подношење усаглашеног захтева за издавање употребне дозволе | | **9** | |
| **Захтев за издавање решења из члана 145. Закона о планирању и изградњи** | |  | |
| Подношење захтева за издавање решења о одобрењу извођења радова (члан 145. Закона о планирању и изградњи) | | **6** | |
| Подношење захтева за измену решења о одобрењу извођења радова (чл.145. Закона о планирању и изградњи) | | **6** | |
| Подношење усаглашеног захтева за издавање решења о одобрењу извођења радова | | **7** | |
| Подношење усаглашеног захтева за измену решења о одобрењу извођења радова | | **4** | |
| Подношење усаглашеног захтева за издавање/измену решења о одобрењу извођења радова (пре увођења ЦЕОП-а) | | **5** | |
| **Остали захтеви** | |  | |
| Достављање пројекта за извођење за објекте из члана 133. за које су предвиђене мере заштите културних добара | | **1** | |
| Достављање техничке документације у погледу мера заштите од пожара | | **11** | |
| Подношење захтева за прикључење на комуналну и другу инфраструктуру | | **18** | |
| Подношење пријаве радова | | **2** | |
| Подношење пријаве завршетка објекта у конструктивном смислу | | **8** | |
| Подношење пријаве завршетка израде темеља | | **10** | |
| Упис права својине и издавање решења о кућном броју | | **10** | |

**Активности, проблеми у раду и могући ризици**

У складу са обавезом преузетом *Меморандумом о разумевању*, потписаним између НАЛЕД-а, Open Regional Fund for Modernisation of Municipal Services Deutsche Gesellschaft für Internationale Zusammenarbeit (GIZ) GmbH, Владе Републике Србије и Агенције, дана 13. априла 2016. године, Закључком 05 Број: 030-12712/2016 од 29. децембра 2016. године, Влада је софтверску апликацију за подршку поступку спровођења обједињене процедуре за издавање грађевинских дозвола, Е-дозвола, пренела на трајно коришћење Агенцији за привредне регистре. Примопредаја је извршена 13. јануара 2017. године о чему је сачињен *Записник о примопредаји и верификацији докумената и материјала израде пројекта „Пројектовање развој и тестирање софтверске апликације за подршку поступку спровођења обједињене процедуре за издавање грађевинских дозвола, E Permit, обука кључних корисника (тренера) и пружање услуга одржавања Агенцији за привредне регистре*”. Саставни део *Записника* је *Прилог 2* који садржи пресек стања на дан 13.1.2017. године, *Верзијe 1.2 софтверске апликације за подршку поступку спровођења обједињене процедуре за издавање грађевинских дозвола, Е-дозвола*  са прегледом недовршених и недостајућих функционалности апликативног софтверског решења.

У оквиру пројекта *Унапређење земљишне администрације у Србији,* који се финансира из средстава по *Споразуму о зајму између Републике Србије и Међународне банке за обнову и развој од 17. априла 2015. године* (ратификован од стране Скупштине Републике Србије на заседању одржаном 24. јуна исте године и објављен у Сл. гласнику РС – Међународни уговори, бр. 13-15 од 26.6.2015. године), у трећем кварталу завршена је *Техничка спецификација за будући развој софтвера*. Израда *Техничке спецификације* поверена је консултанту, а сачињена је на основу су *Листе препорука за будући развој апликативног софтверског решења*, коју су израдили представници МГСИ, НАЛЕД и Агенције(заведена у Агенцији подбр. 10-8-44/17). Иста садржи и процену висине средстава која су потребна за реализацију.

У октобру месецу успешно је окончан пројекат *Capacity Building Support to the Serbian Business Registers Agency for Construction Permitting* (Подршка јачању капацитета Агенције за привредне регистре за издавање грађевинских дозвола), финансиран од стране USAID Business Enabling Project. У оквиру овог пројекта су израђени извештаји који омогућавају лакше праћење рада надлежних органа и ималаца јавних овлашћења који спроводе обједињену процедуру и неколико извештаја за потребе Републичког завода за статистику.

Захваљујући реформи у области грађевинских дозвола наша земља је на листи *Doing Business 2018,* у области *Dealing with construction permits* рангирана на 10. место, чиме је остварен изузетан напредак, али постоји и одговорност да се што пре приступи даљем развоју и унапређењу система, да се омогући његово несметано функционисање и стална доступност корисницима.

Апликативно софтверско решење није у потпуности заокружено. Поједине функционалности су недовршене, а неке потребне функционалности још увек нису имплементиране. И поред констатованих недостатака, надоградња софтвера, у складу са *Техничком спецификацијом* коју је израдио консултант Светске банке, није започета у току 2017. године због недостатка финансијских средстава. Наведени недостаци система отежавају рад свих корисника, онемогућавају потпуно и поуздано извештавање и отежавају поступак контроле рада лица која спроводе поступак обједињене процедуре.

За квалитетно и свеобухватно обављање послова надзора над радом службеника у надлежним органима и запослених у имаоцима јавних овлашћења, који су задужени за поступак спровођења обједињене процедуре, неопходно је омогућити бележење свих релевантних активности на предмету. Извештаји реализовани кроз пројекат који је финансиран од стране USAID BEP су у многоме олакшали приступ подацима потребним за контролу, али недовршеност апликације може довести у питање поузданост података који се у тим извештајима добијају, те узроковати неравноправан третман лица чији се рад контролише. Због недовршености појединих функционалности корисници система приликом поступања у предметима прибегавају „сналажењу”, користећи постојеће опције система које у потпуности не одговарају стварном стању, што се негативно одражава на тачност података у бази. Такође треба имати у виду да је током 2017. године, посебно у последњем кварталу, долазило је до великих проблема у функционисању Централног информационог система који су се манифестовали спорим радом, а повремено и потпуним прекидом рада апликације. Ови проблеми су утицали на брзину поступања надлежних органа и ималаца јавних овлашћења, а извесно су у појединим случајевима могли довести и до пробијања рокова за поступање, без кривице одговорних лица. Није довршена ни функционалност која треба да омогући бележење активности лица која спроводе контролу, комуникацију са одговорним лицима у надлежним органима и имаоцима јавних овлашћења и прибављање доказа о активностима на предмету са подацима о лицима одговорним за пробијање рокова у конкретним случајевима, а што је предуслов за квалитетно обављање послова контроле, покретање прекршајног поступка пред судом и утврђивање прекршајне одговорности.

Имајући у виду наведено, те чињеницу да су проблеми који су се јављали у раду система превазиђени само привремено, неопходно је да се што пре приступи развоју и унапређењу Централног информационог система, његовој оптимизацији и подизању укупних софтверских и хардверских перформанси. Како се поступак обједињене процедуре спроводи искључиво у електронској форми, неопходно је и успостављање резервног дата центра који би осигурао поузданост и сталну доступност система. У супротном, проблем може ескалирати, довести у питање реформу Е-грађевинских дозвола у целини и угрозити рад органа надлежних за спровођење обједињене процедуре на територији читаве земље. Такође, изостанак контроле и непредузимање законских мера против лица која не поштују прописане рокове може довести до неажурности надлежних органа и ималаца јавних овлашћења који поступају по захтевима за изградњу, доградњу и реконструкцију објеката.

Агенција је планирала улагање сопствених средства у развој Централног информационог система са циљем да се током 2018. године реализују активности које су *Техничком спецификацијом* утврђене као приоритетне, а које ће у великој мери утицати на квалитет рада корисника система, те донети унапређења у погледу структуре података, а самим тим и извештавања. У складу са процедуром прописаном одредбама члана 45. став 1. Закона о јавним агенцијама („Сл. гласник РС“, бр. 18/05, 81/05), члана 8. став 3. тач. 4) и 6) и става 4. истог члана Закона о Агенцији за привредне регистре („Сл. гласник РС”, бр. 55/04, 111/09, 99/11) и члана 16. став 1. тач. 7. и 8. и става 2. истог члана Статута Агенције за привредне регистре („Сл. гласник РС”, бр. 85/04, 52/05, 103/09, 112/12), одлука Управног одбора којом је усвојен Програм рада и Финансијски план, преко Министарства привреде достављена је Влади, ради давања сагласности, а што је предуслов за отпочињање активности на развоју софтвера.

С обзиром на важеће ограничење броја запослених, озбиљан проблем за функционисање Централне евиденције обједињених процедура представља и недостатак кадрова за рад у овом регистру. Тренутно послове надзора, развоја и тестирања обављају запослени у уговорним регистрима, а запослени Сектора информатике и развоја, због ограничених капацитета, нису у стању да пруже одговарајућу техничку подршку корисницима система.

|  |  |
| --- | --- |
| XIV | РЕГИСТАР УДРУЖЕЊА ИРЕГИСТАР СТРАНИХ УДРУЖЕЊА |

**Подаци о броју регистрованих удружења и страних удружења**

**у периоду од 01.01.2017. године до 31.12.2017. године.**

1. **Регистар удружења**


Број регистрованих удружења на дан 31.12.2017. године је 30.838. У периоду од 01.01.2017. године до 31.12.2017. године, Регистру удружења поднето је укупно **10.950** пријава за регистрацију података и то:

|  |  |
| --- | --- |
| пријава за упис оснивања | 3.600 |
| пријава за упис брисања | 951 |
| пријава за упис промене података | 3.729 |
| пријава за издавање извода | 1.468 |
| пријава за издавање потврда и дописа | 1.202 |
| **укупно** | **10.950** |

У периоду од 01.01.2017. године до 31.12.2017. године, у Регистру удружења усвојено је укупно 8.055 пријавa, и то:

|  |  |
| --- | --- |
| оснивање | 2.381 |
| брисање | 658 |
| упис промене података | 2.346 |
| издавање извода | 1.468 |
| потврде и дописи | 1.202 |
| **укупно** | **8.055** |

Упоредни приказ броја одобрених оснивања, промена, брисања, извода и потврда у 2016. години са 2017. годином:



У односу на прошлу годину уочава се пад броја пријава за око 20% . Овај пад се огледа посебно у паду броја захтева за изводима што је последица примене новог Закона о општем управном поступку који обавезује све државне органе да регистроване податке прибављају директно од надлежних регистара.

1. **Регистар страних удружења**


Број регистрованих страних удружења на дан 31.12.2017. године је 69. У периоду од 01.01.2017. године до 31.12.2017. године, Регистру страних удружења поднето је укупно 82 пријавe за регистрацију података и то:

|  |  |
| --- | --- |
| пријава за упис оснивања | 6 |
| пријава за упис брисања | 2 |
| пријава за упис промене података | 14 |
| пријава за издавање извода | 9 |
| пријава за издавање потврда и дописа | 51 |
| **укупно** | **82** |

У периоду од 01.01.2017. године до 31.12.2017. године, у Регистру страних удружења усвојено је укупно 82 пријаве и то:

|  |  |
| --- | --- |
| оснивање | 6 |
| брисање | 2 |
| упис промене података | 14 |
| издавање извода | 9 |
| потврде и дописи | 51 |
| **укупно** | **82** |

Упоредни приказ броја одобрених оснивања, промена, брисања, извода и потврда у 2016. години са 2017. годином:



И у овом регистру се уочава пад броја пријава за око 10%.

**КВАЛИТЕТ ОДЛУКА**

У 2017. години уложено је 50 жалби на одлуке регистратора, од којих је усвојено у надлежности регистратора 5 жалби, другостепеном органу је прослеђено 60 жалби од којих је другостепени орган усвојио 28 а одбио или одбацио 22 жалбе. О 10 жалби још није донета одлука.

**ЕФИКАСНОСТ РЕГИСТАРА**

Регистар удружења и страних удружења је дневно ажуран. Иако је законски рок за решавање по пријави 5 дана, регистрација се врши у просеку за 2 до 4 дана од дана поднете уредне регистрационе пријаве. Поред регистрованих података на интернет страни се објављују и статути, као и кретање предмета од тренутка пријема до тренутка доношења одлуке регистратора.

|  |  |
| --- | --- |
| XV | РЕГИСТАР ЗАДУЖБИНА И ФОНДАЦИЈА ИРЕГИСТАР ПРЕДСТАВНИШТАВА СТРАНИХ ЗАДУЖБИНА И ФОНДАЦИЈА |

**Подаци о броју регистрованих задужбина и фондација и представништава страних задужбина и фондација у периоду од 01.01.2017. године до 31.12.2017. године.**

1. **Регистар задужбина и фондација**


Број регистрованих задужбина и фондација на дан 31.12.2017. године је 784. У периоду од 01.01.2017. године до 31.12.2017. године, Регистру задужбина и фондација поднето је укупно 523 пријавe за регистрацију података и то:

|  |  |
| --- | --- |
| пријава за упис оснивања | 103 |
| пријава за упис брисања | 19 |
| пријава за упис промене података | 243 |
| пријава за издавање извода | 109 |
| пријава за издавање потврда и дописа | 49 |
| **укупно** | **523** |

У периоду од 01.01.2017. године до 31.12.2017. године, у Регистру задужбина и фондација усвојено је укупно 410 пријава и то:

|  |  |
| --- | --- |
| оснивање | 59 |
| брисање | 14 |
| упис промене података | 179 |
| издавање извода | 109 |
| потврде и дописи | 49 |
| **укупно** | **410** |

Упоредни приказ броја одобрених оснивања, промена, брисања, извода и потврда у 2016. години са 2017. годином:



На основу представљене графике може се утврдити да је у овом регистру број пријава у 2017. години скоро исти као и у 2016. години.


1. **Регистар представништава страних задужбина и фондација**

Број регистрованих представништава страних задужбина и фондација на дан 31.12.2017. године је 26. У периоду од 01.01.2017. године до 31.12.2017. године, Регистру представништава страних задужбина и фондација поднето је укупно 30 пријавa везаних за регистрацију података и то:

|  |  |
| --- | --- |
| пријава за упис оснивања | 4 |
| пријава за упис брисања | 1 |
| пријава за упис промене података | 7 |
| пријава за издавање извода | 9 |
| пријава за издавање потврда и дописа | 9 |
| **укупно** | **30** |

У периоду од 01.01.2017. године до 31.12.2017. године, у Регистру представништава страних задужбина и фондација усвојено је укупно 30 пријава и то:

|  |  |
| --- | --- |
| оснивањe | 4 |
| брисањe | 1 |
| упис промене података | 7 |
| издавање извода | 9 |
| потврде и дописи | 9 |
| **укупно** | **30** |



Упоредни приказ броја одобрених оснивања, промена, брисања, извода и потврда у 2016. години са 2017. годином:

У овом регистру се уочава пад броја пријава за око 10% односно посебно се уочава пад броја пријава за промену података што указује на сталност ових правних лица односно на ретке промене података кад су представништва у питању.

**КВАЛИТЕТ ОДЛУКА**

У 2017. години су поднете 2 жалбе на одлуке Регистратора, једна је усвојена а једна је одбачена од стране надлежног министарства.

**ЕФИКАСНОСТ РЕГИСТАРА**

Регистар задужбина и фондација и Регистар представништава страних задужбина и фондација су дневно ажурни. Иако је законски рок за решавање по пријави 5 дана, регистрација се врши, у просеку за 2 до 4 дана од дана поднете уредне регистрационе пријаве. Поред регистрованих података на интернет страни се објављују и статути, као и кретање предмета од тренутка пријема до тренутка доношења одлуке Регистратора.

|  |  |
| --- | --- |
| XVI | РЕГИСТАР УДРУЖЕЊА ДРУШТАВА ИСАВЕЗА У ОБЛАСТИ СПОРТА |

**Подаци о броју регистрованих спортских удружења друштава и савеза у области спорта у периоду од 01.01.2017. године до 31.12.2017. године.**


Број регистрованих удружења, друштава и савеза у области спорта на дан 31.12.2017. године је 13.795. У периоду од 01.01.2017. године до 31.12.2017. године, у овом Регистру поднето је укупно 13.330 пријава, и то:

|  |  |
| --- | --- |
| пријава за упис оснивања | 1.105 |
| пријава за упис брисања | 311 |
| пријава за упис промене података | 11.054 |
| пријава за издавање извода | 455 |
| пријава за издавање потврда и дописа | 405 |
| **укупно** | **13.330** |

У периоду од 01.01.2017. године до 31.12.2017. године, у Регистру су усвојене је укупно 9.441 пријава, и то:

|  |  |
| --- | --- |
| оснивање | 659 |
| брисање | 206 |
| упис промене података | 7.716 |
| издавање извода | 455 |
| потврде и дописи | 405 |
| **укупно** | **9.441** |

Упоредни приказ броја одобрених оснивања, промена, брисања, извода и потврда у 2016. години са 2017. годином:



У односу на прошлу годину види се да се број пријава и уписа у Регистар повећао за око 50%. што је у складу са спроведеним поступком усклађивања спортских удружења са новим Законом о спорту. Поступак усклађивања је трајао од почетка 2017. године па до краја јуна 2017. године.

**КВАЛИТЕТ ОДЛУКА**

У 2017. години изјављено је 65 жалби на одлуке регистратора. Министарство омладине и спорта је решило 45 жалби од којих су 30 жалби усвојене а 15 су одбачене.

**ЕФИКАСНОСТ РЕГИСТРА**

Регистар удружења друштава и савеза у области спорта је дневно ажуран. Законски рок за решавање по пријави од 01.02.2012. године је 5 дана, али се регистрација обавља у року од 2 до 4 дана. Поред регистрованих података на интернет страни се објављују и статути, као и кретање предмета од тренутка пријема до тренутка доношења одлуке регистратора.

|  |  |
| --- | --- |
| XVII | РЕГИСТАР ПРИВРЕДНИХ КОМОРА И ПРЕДСТАВНИШТАВАСТРАНИХ ПРИВРЕДНИХ КОМОРА |

**Подаци о броју регистрованих привредних комора**

**у периоду од 01.01.2017. године до 31.12.2017. године.**

1. **Регистар привредних комора**


Број регистрованих привредних комора на дан 31.12.2017. године је 15. У периоду од 01.01.2017. године до 31.12.2017. године, у овом Регистру поднето је укупно 28 пријава, и то:

|  |  |
| --- | --- |
| пријава за упис оснивања | 2 |
| пријава за упис брисања | / |
| пријава за упис промене података | 7 |
| пријава за издавање извода | 9 |
| пријава за издавање потврда и дописа | 10 |
| **укупно** | **28** |

У периоду од 01.01.2017. године до 31.12.2017. године, у Регистру усвојено је укупно 28 пријава, и то:

|  |  |
| --- | --- |
| оснивање | 2 |
| брисање | / |
| упис промене података | 7 |
| издавање извода | 9 |
| потврде и дописи | 10 |
| **укупно** | **28** |

Упоредни приказ броја одобрених оснивања, промена, брисања, извода и потврда у 2016. години са 2017. годином:



На основу табеле може се закључити да је дошло до пада броја пријава а што је у складу са смањеним бројем регистрованих привредних комора до ког је дошло услед брисања 17 регионалних привредних комора из регистра почетком 2017. године.

1. **Регистар представништава страних привредних комора**

На основу Закона о привредним коморама („Сл. гласник РС” број 112/2015), установљен је Регистар представништава страних привредних комора. Овај Регистар је почео са радом 06.01.2016. године.

Број регистрованих представништава страних привредних комора на дан 31.12.2017. године је 2. У периоду од 01.01.2017. године до 31.12.2017. године, у овом Регистру поднето је укупно 5 пријавa, и то:

|  |  |
| --- | --- |
| пријава за упис оснивања | 2 |
| пријава за упис брисања | / |
| пријава за упис промене података | 2 |
| пријава за издавање извода | 1 |
| пријава за издавање потврда и дописа | / |
| **укупно** | **5** |

У периоду од 01.01.2017. године до 31.12.2017. године, у Регистру је усвојено укупно 5 пријавa, и то:

|  |  |
| --- | --- |
| оснивање | 2 |
| брисање | / |
| упис промене података | 2 |
| издавање извода | 1 |
| потврде и дописи | / |
| **укупно** | **5** |

**КВАЛИТЕТ ОДЛУКА**

У 2017. години није изјављена жалба на одлуке регистратора.

**ЕФИКАСНОСТ РЕГИСТРА**

Регистар комора је дневно ажуран. Иако је законски рок за регистрацију 5 дана, регистрација се обавља у року од 2 до 4 дана. Поред регистрованих података на интернет страни се објављују и статути, као и кретање предмета од тренутка пријема до тренутка доношења одлуке Регистратора.

**ОСТВАРЕЊЕ ПЛАНА**

У 2017. години, а у складу са одредбама новог Закона о спорту, главна активност регистра је била рад на прегледу регистрационих пријава усклађивања и документације (Статута спортских удружења). Регистар је успео у веома кратким роковима да прегледа преко 7.000 пријава и донесе одговарајућа решења. Пријаве за упис усклађивања су се подносиле до 16.02.2017. године, а цео поступак је окончан у јуну 2017. године.

У 2017. години радна група за измене Закона о задужбинама и фондацијама је предала допуну предлога измена Закона о задужбинама и фондацијама, и очекује се њихово усвајање у 2018. години.

У 2017. години представници Агенције су учествовали у раду радне групе чији је циљ формирање Регистра здравствених установа при Агенцији. Нацрт Закона о здравственој заштити је прошао Владу и чека се његово усвајање у Скупштини Републике Србије. По ступању на снагу новог Закона, а у року од годину дана почеће са радом Регистар здравствених установа у Агенцији.

Радна група за рад на предлогу Измена и допуна Закона о Централном регистру обавезног социјалног осигурања је у 2017. години имала два састанка на ком су расправљане предложене измене.

У 2017. години завршене су активности на спровођењу поступка повезивања извршених уплата са предметима и то тако што се на дневном нивоу од финансијске службе добијају подаци о неповезаним уплатама који се контролишу за сваки предмет и у односу на разлоге неповезаности доноси се конкретна одлука. Усвојен је Правилник о праћењу и начину повраћаја више или погрешно уплаћених средстава на име накнада за извршене услуге и других погрешно уплаћених средстава на рачуне Агенције за привредне регистре, чиме је завршен рад на активностима ка потпуном спровођењу поступка повезивања извршених уплата са предметима и то тако што се на дневном нивоу од финансијске службе добијају подаци о неповезаним уплатама који се контролишу за сваки предмет и у односу на разлоге неповезаности доноси се конкретна одлука.

У 2017. години представници Регистра удружења су учествовали, као чланови радне групе, на изради Нацрта Измена и допуна Уредбе о средствима за подстицање програма или недостајућег дела средстава за финансирање програма од јавног интереса која реализују удружења.

У 2017. години Представници регистра спорта су у сарадњи са надлежним министарством учествовали у доношењу измена Правилника о гранама и областима спорта, и учествовали су у изради кратке инструкције за поступање спортских инспектора у поступку вршења надзора као и за моделе одлука које ће спортски инспектори достављати надлежном регистру на регистрацију.

У 2017. години представници регистара су сарађивали са представницима Државне ревизорске институције у вршењу послова из њихове надлежности.

|  |  |
| --- | --- |
| XVIII | РЕГИСТАР ФИНАНСИЈСКИХ ИЗВЕШТАЈА |

**Уводне напомене**

У току 2017. године послови у Регистру финансијских извештаја усмерени су на обезбеђивању свих услова за правовремен почетак обављања послова пријема и обраде извештаја за статистичке потребе, пријема, обраде и јавног објављивања редовних годишњих и консолидованих финансијских извештаја и прописане документације (укључујући и све врсте замена финансијских извештаја и документације), ванредних финансијских извештаја, као и изјава о неактивности за 2016. годину (у даљем тексту: „извештаји за 2016. годину”), које су, другу годину за редом, сви обвезници били дужни да доставе у електронској форми применом Посебног информационог система Агенције (у даљем тексту: „ПИС ФИ систем”). Следствено томе, у делу послова финансијских извештаја рад Регистра одвијао се у оквиру следећих група послова:

* Дорада методолошко-технолошких поставки на којима је заснован рад ПИС ФИ система;
* Обезбеђивање претпоставки за пријем, обраду и јавно објављивање извештаја за 2016. годину у складу са Законом о рачуноводству (у даљем тексту: Закон);
* Пријем, обрада и јавно објављивање извештаја за 2016. годину у складу са Законом;
* Подношење пријава за привредни преступ.

У делу послова бонитета и анализа и пружањa услуга из Регистра у току 2017. године обављени су следећи послови:

* Активности у вези макроекономског информисања – израда и доношење методологије, израда и објављивање Годишњег билтена финансијских извештаја за 2016. годину, Саопштења о пословању привреде у Републици Србији у 2016. години, затим саопштења „СТО НАЈ.... привредних друштава у Републици Србији у 2016. години” и Саопштења о пословању економских целина у Републици Србији у 2016. години
* Израда измена и допуна Каталога услуга бонитета у којима су укључени подаци из финансијских извештаја за 2016. годину
* Утврђивање података, показатеља и оцена бонитета за 2016. годину
* Пружање услуга из Регистра финансијских извештаја
* Учешће у изради Регионалног портала привредних регистара Западног Балкана.

**Дорада Посебног информационог система Агенције**

У посматраном периоду Регистар је своје активности фокусирао на доради ПИС ФИ система који треба да буде у функцији за пријем, обраду и јавно објављивање извештаја за 2016. годину, односно на дефинисању методолошко -технолошких поставки за измену и допуну истог.

Такође, настављене су и активности на доради дела система који обезбеђује подношење пријава за привредни преступ и за вођење евиденције о поднетим пријавама.

***Измена и допуна методолошко-технолошких поставки на којима се заснива рад ПИС ФИ система***

Један део методолошко-технолошких решења која није било могуће имплементирати у ПИС ФИ систем током пријема и обраде извештаја за 2015. годину, али и нова решења и правила која су се искристалисала приликом обраде тих извештаја, условила су и наметнула потребу активирања нереализованих захтева и дефинисања нових решења које је било нужнo уградити у ПИС ФИ систем за пријем и обраду извештаја за 2016. годину. На основу искустaва из обраде извештаја за 2015. годину, већ у последњем кварталу 2016, започет је рад на дефинисању методолошко-технолошких решења која је нужно уградити у систем (изменом постојећих или уградњом потпуно нових пословних правила). По дефинисању ових решења достављен је захтев за дораду ПИС ФИ система Сектору за информатику и развој (Сектор ИТ) на разматрање - са називом, описом активности и извршиоцима те активности.

У захтеву је дато укупно 37 измењених, тј. допуњених пословних правила, а односила су се пре свега на решавање проблема по врстама извештаја (за статистичке потребе, редовни годишњи финансијски извештаји, консолидовани, ванредни извештаји, замена извештаја, замена документације уз извештаје). Најзначајније унапређење ПИС ФИ система Агенције за пријем и обраду извештаја за 2016. годину извршено је обезбеђењем нових апликативних решења за:

* комплетну аутоматску контролу квалификованог електронског потписа, чиме је обезбеђена техничка исправност потписа;
* електронско плаћање и упаривање накнада за обраду и јавно објављивање извештаја.

Заједнички састанак са Сектором за ИТ је одржан крајем 2016. године, а у реализацију предложених решења кроз ажурирање ПИС ФИ система кренуло се почетком јануара 2017. године.

Након допуњеног (ажурираног) ПИС ФИ система у Сектору за ИТ, а у складу са методолошко- технолошким решењима која су наведена у захтеву, у току јануара у Регистру су извршена сва тестирања ажурираног ПИС ФИ система у делу који се односи на стављање тог система на употребу екстерним корисницима за састављање и достављање извештаја за статистичке потребе (СИ), затим за истовремено достављање извештаја за статистичке потребе и редовних годишњих финансијских извештаја (СИ\_ГФИ), као и Изјава о неактивности за све врсте обвезника (привредна друштва и предузетнике, друга правна лица и све финансијске институције).

Током фебруара ове године, заједно са Сектором за ИТ, након ажурирања ПИС ФИ система у делу који се односи на поступак обраде извештаја за 2016. годину (за интерне кориснике), настављен је поступак тестирања система за пријем редовних годишњих финансијских извештаја, који је почетком марта стављен на располагање екстерним корисницима. Истовремено је интерним корисницима омогућен поступак обраде и реализација излазне документације у форми обавештења обвезника о недостацима или потврди о исправности извештаја и њиховој објави на интернет страни Агенције.

У периоду април – јун 2017. године извршена је припрема и тестирање ПИС ФИ система за пријем и обраду консолидованих финансијских извештаја са одговарајућом документацијом, као и све врсте замена финансијских извештаја и документације уз те извештаје за 2016. годину, ванредних финансијских извештаја за 2016. и 2017. годину, који је стављен на располагање екстерним корисницима за састављање свих врста извештаја.

У периоду јули – септембар, извршено је тестирање обраде и објаве замене консолидованих финансијских извештаја као и замена документације уз те извештаје и стављена на располагање интерним корисницима. Такође је извршена допуна контролних правила у пајтон скриптама у консолидованим финансијским извештајима за банке. У истом периоду извршено је тестирање процеса завршетка обраде неисправних финансијских извештаја за правна лица која у прописаном року нису отклонила недостатке у тим извештајима, како би исти били објављени најкасније до 31. октобра ове године.

У последњем кварталу 2017. године, извршена је објава неисправних финансијских извештаја са листом утврђених недостатака, затим, објављени су подаци о обвезницима који су финансијске извештаје и прописану документацију доставили супротно Закону, као и подаци о обвезницима који нису уплатили накнаду за обраду и јавно објављивање финансијског извештаја и прописане документације. Такође, започете су припреме и тестирање ПИС ФИ система, а у вези пријема, обраде и јавно објављивање извештаја за 2017. годину. С тим у вези одржан је састанак са ИТ службом на којем су дефинисани основни захтеви Регистра и рокови за њихово извршење.

***Дорада дела ПИС ФИ система за подношење пријава за привредни*** ***преступ***

Током 2017. године настављене су активности везане за дораду дела ПИС ФИ система који обезбеђује подношење пријава за привредни преступ, против правних лица која нису доставила редовне годишње финансијске извештаје и прописану документацију, односно извештаје за статистичке потребе и вођење евиденције о поднетим пријавама. У том смислу, акценат је био на доради система на начин да се унапреди праћење и надзор над поступком подношења пријава (израда збирних прегледа и статистика, праћење учинка запослених, редефинисање права које у систему имају запослени итд.). Такође, интензивиране су и активности везане за припрему тог система за подношење пријава због недостављања извештаја за 2015. годину.

**Обезбеђивање претпоставки за пријем и обраду извештаја за 2016. годину у складу са Законом**

Узимајући у обзир чињеницу да се све врсте извештаја за 2016. годину, за све групе правних лица достављају искључиво у електронском облику (у ПИС ФИ систему Агенције), са квалификованим електронским потписом законског заступника, у Регистру су извршене све припреме за пријем и обраду достављених извештаја и то:

* Утврђивање Евиденције обвезника достављања извештаја за 2016. годину и њихова објава на интернет страници Агенције;
* Стављање ПИС ФИ система на располагање екстерним и интерним корисницима;
* Припрема и објављивање на интернет страници Агенције презентационих текстова везано за послове пријема и обраде извештаја за 2016. Годину.

***Утврђивање Евиденције обвезника достављања извештаја за 2016. годину***

У посматраном периоду извршено је ажурирање објављених релевантних статусних података о обвезницима достављања извештаја за 2016. годину и њиховим законским заступницима, на основу рекламација обвезника, уколико су статусни подаци у тој евиденцији неажурни (што се пре свега односи на обвезнике који се не региструју у статусним регистрима које води Агенција). Поред наведеног, разлог за обраћање Регистру је и то што поједини обвезници сматрају да је група у коју су правна лица разврстана погрешно опредељена, а последично и рачуноводствена регулатива коју могу да примењују, те да није исправно утврђена обавеза вршења ревизије. Током 2017. године, Регистру је упућено око **6.300 рекламација,** од чега је, по извршеној провери навода из рекламације, уважено њих око **2.150**. Поред тога, током посматраног периода упућено је додатних **504 захтева** од стране запослених који врше обраду извештаја у оквиру ПИС ФИ система, за ажурирање статусних података у Евиденцији обвезника.

***Стављање ПИС ФИ система на располагање екстерним и интерним корисницима***

ПИС ФИ систем, путем интернет странице Агенције стављен је на располагање свим екстерним корисницима у законом прописаном року, **31. јануара 2017. године.** Од почетка фебруара обвезници су почели са достављањем извештаја и нису имали веће застоје у процесу састављања и достављања извештаја, а о повременим (тренутним - краткотрајним) застојима обавештавали су Агенцију путем позива или мејл порука, на које је у делу у којем је Регистар могао одговорити и пружити адекватну помоћ одговорено или су прослеђивани на техничку подршку sd@apr.gov.rs.

ПИС ФИ систем за поступак обраде извештаја стављен је на располагање интерним корисницима **26. фебруара ове године,** и тада је почела обрада извештаја за 2016. годину. Током пријема и обраде извештаја за 2016. годину јављали су се одређени проблеми, који су решавани у врло кратким роковима.

Завршетком пријема Извештаја за статистичке потребе у законом предвиђеном року (28.02.2017), и обезбеђењем услова интерним корисницима за обраду тих извештаја, већ почетком марта екстерним корисницима стављен је на располагање ПИС ФИ систем за састављање и достављање редовних годишњих финансијских извештаја за 2016.

У периоду април – септембар 2017. године, екстерним и интерним корисницима стављен је на располагање ПИС ФИ систем за пријем и обраду, консолидованих финансијских извештаја са одговарајућом документацијом, све врсте замена финансијских извештаја и документације уз те извештаје за 2016. годину, као и ванредних финансијских извештаја за 2016 и 2017. годину.

У том контексту, у периоду јануар – децембар ове године израђено је преко **18.300 одговора обвезницима** у којима су им дата додатна појашњења везано за начин достављања свих врста извештаја. Велики број одговора односио се на стручну помоћ око решавања питања везаних за обавештења у којима им је указано на неусаглашеност одлука са подацима у обрасцима финансијских извештаја.

***Припрема и објављивање на интернет страници Агенције презентационих текстова***

На интернет страни Агенције у одељку Финансијски извештаји, **31. јануара ове године** објављене су све информације везане за састављање и достављање извештаја за 2016. годину и то по врстама извештаја, у којима су наведени рокови, обим образаца и документације, накнада за објаву и друге битне информације, а у склопу сваке врсте извештаја, објављено је и посебно *корисничко упутство* за састављање и достављање поједине врсте извештаја; истог дана омогућене су и све врсте претрага екстерним корисницима по МБ, ПИБ-у или називу обвезника.

По први пут ове године, обезбеђена су и одговарајућа *видео упутства*, која су почетком фебруара стављена на располагање екстерним корисницима, а у функцији су оперативног поступка састављања и достављања извештаја.

Такође, објављена су и сва правила рачунске и логичке контроле (pdf формат), као и сетови образаца финансијских извештаја по групама правних лица.

Припремљена су и оперативна правила за процес преузимања и обраде по врстама извештаја и дата на располагање интерним корисницима, учесницима у процесу обраде извештаја.

**Пријем, обрада и јавно објављивање извештаја за 2016. годину у складу са Законом**

Закључно са 31. децембром 2017. године, у ПИС ФИ систему примљена су укупно **318.675** предмета, од чега се **316.345** предмета односе на регуларно достављене извештаје, а **2.330** предмета на нерегуларно достављене извештаје (достављени у папиру – супротно закону и др.). Свим обвезницима који су извештаје доставили супротно закону, послати су дописи о немогућности обраде истих.

У следећем прегледу даје се структура примљених извештаја по врсти извештаја, а са аспекта обраде по броју уписаних у базу СИ, броју јавно објављених извештаја, броју извештаја који се налазе у поступку отклањања недостатака, или у поступку обраде, као и броју извештаја који су коначно неисправни:

| **Врста извештаја** | **Примљен** | **Уписан у базу СИ** | **Јавно објављен** | **У поступку отклањања недостатака** | **У поступку обраде** | **Коначно неисправaн** |
| --- | --- | --- | --- | --- | --- | --- |
| Извештај за статистичке потребе | 33.924 | 33.355 |  |  |  | 569 |
| Извештај за статистичке потребе и редовни годишњи финансијски извештај | 108.082 | 107.506 |  |  |  | 576 |
| Извештај за статистичке потребе и редовни годишњи финансијски извештај | 108.082 |  | 107.169 |  |  | 913 |
| Изјава о неактивности | 17.743 |  | 16.861 |  |  | 882 |
| Редовни годишњи финансијски извештај\* | 36.976 |  | 35.462 |  |  | 1.514 |
| Замена редовног годишњег финансијског извештаја | 337 |  | 315 |  |  | 22 |
| Замена документације уз редовни годишњи финансијски извештај | 55 |  | 52 |  |  | 3 |
| Део редовног годишњег финансијског извештаја - година различита од календарске\*\* | 21 |  | 21 |  |  |  |
| Консолидовани годишњи финансијски извештај | 692 |  | 679 |  |  | 13 |
| Замена консолидованог годишњег финансијског извештаја | 1 |  | 1 |  |  |  |
| Замена документације уз консолидовани годишњи финансијски извештај | 5 |  | 5 |  |  |  |
| Део консолидованог годишњег финансијског извештаја – година различита од календарске\*\*\* | 1 |  | 1 |  |  |  |
| Ванредни финансијски извештај\*\*\*\* | 10.411 |  | 9.212 | 113 | 156 | 930 |
| Замена  ванредног финансијског извештаја\*\*\*\*\* | 15 |  | 14 |  | 1 |  |
| **Укупно:** | **316.345** | **140.861** | **169.792** | **113** | **157** | **5.422** |

***\**** *Од укупног броја примљених извештаја (36.976), 19 извештаја се односе на 2017. годину, за обвезнике који те извештаје састављају са годином различитом од календарске.*

*\*\* У току 2017 уз делове ГФИ који се односе на 2016 годину (12 извештаја), примљена су и 9 извештаја који се односе на делове ГФИ са основом за састављање у 2017. години.*

***\*\*\****  *Извештај се односи на део КФИ за 2016. годину, за обвезника који тај извештај саставља са годином различитом од календарске и достављен је пре 31.12.2016.*

***\*\*\*\**** *У току 2017. године настављено је у континуитету са пријемом и обрадом 10.411 ванреднa финансијскa извештајa, од којих је основ за састављање био пре 31. 12. 2016. године (5.416 извештаја), а код 4.995 ванредних извештаја основ за састављање је у 2017. години. Процес обраде ванредних финансијских извештаја наставља се и у наредној години.*

***\*\*\*\*\**** *Од укупног броја примљених извештаја (15), за четири замене ванредних финансијских извештаја основ за састављање је био пре 31. 12. 2016. године, а код 11 замена ванредних финансијских извештаја основ за састављање је у 2017. години. Процес обраде ванредних финансијских извештаја наставља се и у наредној години.*

У духу добре сарадње са обвезницима, а у циљу повећања обухватности достављених извештаја, Регистар је на основу праћења тока пријема, и обраде извештаја за статистичке потребе, односно извештаја за статистичке потребе уз који је истовремено достављен и редовни годишњи финансијски извештај као и њиховог статуса, припремио одговарајући текст електронске поруке (нотификације), која је, у сарадњи са Сектором за ИТ једнократно послата обвезницима, ради подсећања на обавезе које имају по поднетим извештајима. У том смислу, **20. марта 2017. године** (8 дана пре затварања базе за статистичке потребе), на расположиве електронске адресе послата је једнократна нотификација за **2.691 обвезника** код којих су утврђени недостаци (обавештења о тим недостацима послата обвезницима раније у складу са прописима), који онемогућавају унос података из достављених извештаја у базу података за статистичке потребе. Наведене недостатке обвезници су били дужни отклонити, најкасније до **28.03.2017. године**.

Након затварања базе за статистичке потребе, свим обвезницима који недостатке нису отклонили у напред наведеном року, послате су нове једнократне нотификације (**за 1.094 обвезника**) са информацијом да извештај није достављен у складу са прописима који уређују рачуноводство, односно да обвезник није отклонио недостатке наведене у обавештењу у прописаном року и да подаци нису унети у базу за статистичке потребе, те се самим тим извештај сматра коначно неисправним.

Процес обраде извештаја за статистичке потребе, почео је **26. фебруара 2017. године**, са 25 запослених радника Регистра, али и уз додатно ангажовање 15 најуспешнијих студената Економског факултета са смера рачуноводства и ревизије. Почетком марта извршена је кратка обука и тестирање студената, који су након задовољених критеријума, ангажовани на обради извештаја почев од 07. марта.

По први пут, процес обраде извештаја за статистичке потребе за 2016. годину, завршен је у законом предвиђеном року до 31. марта, тако да је база за статистичке потребе затворена и подаци предати за израду Годишњег Билтена Агенције за сагледавање привредних кретања у земљи.

Неколико дана пре истека рока (30.06.2017) за достављање редовних годишњих финансијских извештаја са одговарајућом документацијом ради јавног објављивања, у циљу повећања обухватности достављених извештаја, Регистар је на основу праћења тока пријема и обраде извештаја као и њиховог статуса, припремио одговарајуће текстове електронских порука (нотификација), које су, у сарадњи са Сектором за ИТ једнократно послате обвезницима, ради подсећања на обавезе које имају по поднетим извештајима. Овим путем је око 25.000 обвезника обавештено да ускоро истиче рок за достављање редовних годишњих финансијских извештаја, а истовремено је информација објављена и у вестима на интернет стани Агенције.

Интензивни процес обраде редовних годишњих финансијских извештаја са одговарајућом документацијом за 2016 годину, који су достављени до 28.02.2017, заједно са Извештајем за статистичке потребе (108.082 извештаја), почео је **03. априла** ове године са расположивим бројем запослених и ангажованим студентима (укупно 40).

Узимајући у обзир чињеницу да је обрада редовних годишњих финансијских извештаја са одговарајућом документацијом ради јавног објављивања, почела након затварања базе за статистичке потребе (са месец дана кашњења), а да се истовремено ради о великом броју извештаја (68% од укупног броја), Регистар са расположивим бројем запослених и ангажованим студентима није био у могућности обраду завршити у законом предвиђеном року од 60 дана, односно до 30. априла 2017, већ је обрада вршена и током маја, а завршена 12. јуна ове године. С тим у вези, потребно се осврнути на број неисправних финансијских извештаја са аспекта недостатака у документацији уз те извештаје (22%), што у процесу обраде истих одузима време и успорава процес обраде.

Током септембра у Регистру је припремљена и у сарадњи са Сектором за ИТ једнократно послата посебна електронска порука (нотификација) за **8.743 обвезника**, којом су исти обавештени да уколико у роковима који су дати у обавештењу не исправе недостатке у редовним годишњим финансијским извештајима, исти ће бити обрађени као неисправни.

Почетком октобра Агенција је почела са објављивањем неисправних финансијских извештаја за 2016. годину, објављивањем спискова обвезника који су своје извештаје доставили супротно Закону, у папирном облику, као и спискова обвезника који нису извршили обавезу плаћања накнаде за објаву финансијских извештаја за 2016. годину.

Из свега напред наведеног очигледно произилази да, у оквиру постојећег правног оквира, са расположивим бројем радника, реално није било могуће завршити обраду извештаја за 2016. годину у законом предвиђеном року. На основу извршене анализе резултата обраде предметних извештаја, а у циљу стварања услова за окончање обраде у прописаним роковима у наредним годинама, Регистар је у последњем кварталу 2017. године, иницирао доношење Правилника о изменама и допунама Правилника о условима и начину јавног објављивања финансијских извештаја и вођењу Регистра финансијских извештаја, који је објављен у „Службеном гласнику РС”, бр. 111/2017. Поменутим изменама предвиђено је минимизирање поступка контроле достављених докумената уз финансијске извештаје од стране Регистра и стављање акцента на одговорност самог обвезника за квалитет тих докумената, што је потпуно у „духу закона”. У исту сврху, Регистар је такође, планирао да се за следећу годину на пословима обраде извештаја ангажује дупло већи број студената у критичном периоду (март и април 2018. године).

И на крају треба указати и на то, да су на пословима пружање подршке у обради извештаја за статистичке потребе и финансијских извештаја (решавање спорних правних ситуација, израда типских дописа о немогућности обраде достављеног извештаја, израда конкретних одговора по специфичним захтевима обвезника итд.) активно учешће узели и дипл. правници запослени у Регистру. У том смислу, током 2017. године, исти су интервенисали у обради око **4.500 предмета у обради.**

**Подношење пријава за привредни преступ**

Током септембра 2017. године, **окончан** је поступак подношења пријава за привредни преступ из члана 46. став 1. тачка 1) и 20) и став 2. тог члана Закона о рачуноводству, против правних лица и одговорних лица у правним лицима који нису доставили редовне годишње финансијске извештаје и прописану документацију и извештаје за статистичке потребе за пословну **2014. годину**, односно која нису доставили изјаве о неактивности (ако правно лице није имало пословних догађаја у 2014. години), као и против оних који нису доставили обавештење о разврставању, у складу са истим Законом. Надлежним тужилаштвима поднето је по овом основу **укупно 30.618** **пријава за привредни преступ**, од чега у 2017. години поднето је **7.503 пријаве за привредни преступ.**

У четвртом кварталу, започело се и са пословима подношења пријава за привредни преступ које се односе на редовне годишње финансијске извештаје и прописану документацију и извештаје за статистичке потребе за пословну **2015. годину.** До краја године, по овом основу поднето је **21.586 пријаве.** Дакле, током 2017. године поднето је **укупно 29.089 пријава за привредни преступ** по свим основама.

Преглед свих пријава за привредни преступ које су поднете у 2017. години по надлежним тужилаштвима, дајемо у следећем прегледу:

| **Тужилаштво** | | **Пријаве за 2014. год. поднете у 2017. години** | **Пријаве за 2015. год. поднете у 2017. години** |
| --- | --- | --- | --- |
| 1. | Прво основно јавно тужилаштво у Београду | 3.099 | 9.320 |
| 2. | Основно јавно тужилаштво у Чачку | 196 | 308 |
| 3. | Основно јавно тужилаштво у Крагујевцу | 341 | 993 |
| 4. | Основно јавно тужилаштво у Краљеву | 454 | 1.137 |
| 5. | Основно јавно тужилаштво у Лесковцу | 242 | 573 |
| 6. | Основно јавно тужилаштво у Нишу | 576 | 1.690 |
| 7. | Основно јавно тужилаштво у Новом Саду | 574 | 2.443 |
| 8. | Основно јавно тужилаштво у Панчеву | 309 | 623 |
| 9. | Основно јавно тужилаштво у Пожаревцу | 334 | 808 |
| 10. | Основно јавно тужилаштво у Сомбору | 154 | 575 |
| 11. | Основно јавно тужилаштво у Сремској Митровици | 240 | 676 |
| 12. | Основно јавно тужилаштво у Суботици | 175 | 528 |
| 13. | Основно јавно тужилаштво у Ужицу | 193 | 289 |
| 14. | Основно јавно тужилаштво у Ваљеву | 288 | 819 |
| 15. | Основно јавно тужилаштво у Зајечару | 152 | 315 |
| 16. | Основно јавно тужилаштво у Зрењанину | 176 | 489 |
|  | **Укупно** | **7.503** | **21.586** |

Регистар финансијских извештаја ће наставити са подношењем пријава за привредни преступ које се односе на извештаје и документацију за 2015. годину и у наредној 2018. години, те по овом основу планира да поднесе још најмање 10.000 пријава.

У посматраном периоду настављено је и са пословима евидентирања одлука тужилаштава и судова по поднетим пријавама за привредни преступ који су запримљени у Агенцију, тако да су до краја 2017. године евидентирани сви до тада приспели документи – **6.879 докумената** који се односе на пријаве за 2014. и **1.978 докумената** који се односе на пријаве за 2015. годину, што значи да је укупно евидентирано **8.857 докумената**.

Дугорочни проблем у обављању предметних послова у примереним роковима и на задовољавајући начин представља околност да Регистар, услед измењених ставова судске праксе у условима примене новог Закона о рачуноводству, са практично истим бројем запослених (3 дипл. правника у Регистру), треба да поднесе петнаест пута већи број пријава по извештајној години (уместо 2.000, мора да подносе преко 30.000 пријава). При томе, треба имати у виду да се самим подношењем пријава конкретан посао не завршава (касније је потребно евидентирати акта тужилаштава и судова поводом поднетих пријава, затим, у респектабилном броју случајева давати допунска обавештења и информације надлежним тужилаштвима и судовима на њихов захтев, као и припремати приговоре на решења о одбачају пријава, када то општи интерес налаже), као и то да се послови подношења пријава у првој половини године, обављају са смањеним интензитетом из разлога што су тада дипл. правници ангажовани на пословима ажуририрања Евиденције обвезника и решавање приспелих рекламација, те пружање подршке у обради извештаја.

Допунски проблем у 2017. години представљала је чињеница да су се одређена основна јавна тужилаштва, и то: I ОЈТ у Београду (у 350 предмета), ОЈТ у Крагујевцу (у 417 предмета) и ОЈТ Сремској Митровици (у 68 предмета), обратила са захтевом да Регистaр од банака прибави податке о годишњем кумулативном промету за пријављена правна лица. Регистар је у свих **835 предмета** припремио и проследио одговоре поменутим тужилаштвима, којима их је обавестио да Регистар **није обавезан, нити је овлашћен** да за потребе вођења привредно казненог поступка прикупља податке којима изворноне располаже**.** Након тога, и поменута тужилаштва су отпочела са процесуирањем поднетих пријава у складу са прописима.

**Активности у вези макроекономског информисања**

***Израда и доношење иновиране Методологије за утврђивање, објављивање и давање збирних података из базе за статистичке и друге потребе у стандардизованој форми***

У складу са подзаконским актом који прописује ближе услове и начин објављивања финансијских извештаја и вођење Регистра финансијских извештаја израђене су измене и допуне методологије којом се уређује начин утврђивања, објављивања и давања збирних података из базе података за статистичке и друге потребе у стандардизованој форми. Методологијом, коју је регистратор донео крајем марта 2017. године, дефинисан је иновиран начин утврђивања и приказивања података за привредна друштва, установе и предузетнике, за које је предвиђено давање нешто шире серије података него у претходној години, затим прописано је давање података за друштва за осигурање, према нижим нивоима класификације – према пословима осигурања, као и збирно утврђивање и приказивање података за институције које пружају платне услуге – платне институције и институције електронског новца.

***Израда и објављивање Годишњег билтена финансијских извештаја за 2016. годину***

Почетком 2017. године обављане су опсежне припремне активности у вези израде *Годишњег билтена финансијских извештаја за 2016. годину*, у коме се објављују званични подаци о пословању правних лица и предузетника у 2016. години, а који су утврђени на основу збирно обрађених података за статистичке и друге потребе за ту годину и збирно обрађених података из редовних годишњих финансијских извештаја за 2015. годину, за све групе правних лица и предузетника.

С тим у вези израђене су измене и допуне текстуалног дела - методолошких напомена које се дају, на српском и енглеском језику. Те измене и допуне односе се на појашњења у вези измењене методологије за приказивање података за привредна друштва, установе и предузетнике и објашњења појединих појмова који се користе у Билтену, као и на објашњења у вези институција електронског новца које су почеле са радом у 2016. години и за које се подаци дају заједно са платним институцијама. Такође, дата су и објашњења у вези друштава за осигурање, за које се дају подаци према нижим нивоима класификације, односно према пословима осигурања.

Крајем априла 2017. године израђен је и на интернет страници Агенције објављен Годишњи билтен финансијских извештаја за 2016. годину, као треће издање те публикације, на српском и енглеском језику, на око 500 страна. Билтен је израђен на основу збирне обраде података за статистичке и друге потребе за 138.192 правна лица и 17.098 предузетника, а подаци су систематизовани у три поглавља – реални сектор, финансијске и непрофитне институције, при чему су унутар поглавља подаци приказани и према нижим нивоима класификације, у складу са Методологијом.

Поводом издавања Билтена одржана је изузетно посећена конференција за новинаре на којој су државни секретар у Министарству привреде Драган Стевановић и регистратор Регистра финансијских извештаја Ружица Стаменковић изнели главне налазе о пословању привреде, финансијског и непрофитног сектора.

***Израда и објављивање Саопштења о пословању привреде у Републици Србији у 2016. години***

Током другог квартала 2017. године, после објављивања Годишњег билтена финансијских извештаја за 2016. годину, израђено је и објављено Саопштење о пословању привреде у Републици Србији у 2016. години. Саопштење је израђено на основу збирно обрађених података за статистичке и друге потребе за 2016. годину, а њихова упоредна анализа и сагледавање основних трендова дати су према збирним подацима из редовних годишњих финансијских извештаја за 2015. годину.

У оквиру Саопштења дата је анализа пословања привредних друштава, установа и предузетника, а поред анализе привредних кретања на укупном нивоу, посебно је дата и анализа са аспекта концентрације финансијских перформанси према секторима и величини привредних друштава. Поред тога, посебан осврт у Саопштењу дат је на анализу пословања одређених сегмената привредних друштава – јавних предузећа и привредних друштава у стечају и ликвидацији.

Саопштење о пословању привреде у Републици Србији у 2016. години израђено је и објављено на интернет страници Агенције почетком јуна 2017. године, у форми публикације на око 50 страница.

Приликом издавања и објављивања Саопштења одржана је конференција за новинаре на којој су помоћник министра у Министарству привреде Душан Вучковић и регистратор Регистра финансијских извештаја Ружица Стаменковић говорили о пословању привреде са аспекта профитабилности, солвентности и ликвидности, као и задужености.

***Израда и објављивање саопштења СТО НАЈ... привредних друштава у Републици Србији у 2016. години***

Током августа и септембра 2017. године извршене су припреме и израђено је саопштење СТО НАЈ... привредних друштава у Републици Србији у 2016. години.

Основ за израду листа СТО НАЈ... привредних друштава представљају вредности основних финансијских перформанси, које су привредна друштава приказала у редовним годишњим финансијским извештајима за 2016. годину.

### Листе СТО НАЈ... привредних друштава утврђене су након анализе и рангирања података за 97.430 привредних друштава са аспекта успешности пословања – према пословним приходима и нето добитку, затим са аспекта финансијских капацитета – према пословној имовини и капиталу, као и са аспекта губитака – према нето губитку и укупном губитку.

У саопштењу је дат кратак приказ и анализа основних финансијских перформанси посматраних група од сто привредних друштава и њиховог утицаја на пословање домаће привреде. Посебан осврт дат је на анализу пословања појединих привредних друштава која предводе сваку од листа, а поред тога анализирано је и пословање привредних друштава на листама са аспекта конкурентности односно обављања одређених делатности, као и пословање јавних предузећа и привредних друштава која су у поступку стечаја.

Саопштење СТО НАЈ... привредних друштава у Републици Србији у 2016. години објављено је на интернет страници Агенције у форми публикације, на око 70 страница.

***Израда и објављивање Саопштења о пословању економских целина у привреди у Републици Србији у 2016. години***

У току четвртог квартала 2017. године, а после завршетка збирне обраде консолидованих годишњих финансијских извештаја за 2016. годину, израђено је **Саопштење о пословању економских целина у привреди у Републици Србији у 2016. години**. Основ за израду Саопштења представљају упоредни подаци из консолидованих финансијских извештаја за 2016. и 2015. годину, а пословање економских целина у привреди приказано је на укупном нивоу, као и са аспекта концентрације њихових финансијских перформанси у оквиру одређених економских целина, које остварују значајан утицај на укупна привредна кретања. Такође, у оквиру Саопштења дате су листе по двадесет економских целина са највећим пословним приходима, нето добитком, затим пословном имовином, капиталом, као и са највећим нето губитком и укупним губитком.

Саопштење о пословању економских целина у привреди у Републици Србији у 2016. години објављено је на интернет страници Агенције у форми публикације, на око 70 страница.

**Израда измена и допуна Каталога услуга бонитета у којима су укључени подаци из финансијских извештаја за 2016. годину**

У склопу припрема за пружање услуга бонитета у којима су укључени подаци из финансијских извештаја за 2016. годину извршене су измене и допуне Каталога услуга бонитета. Ово се, с обзиром на то да је то трећа година примене новог Закона о рачуноводству, пре свега, односи на прилагођавање извештаја о бонитету у којима се дају серије података из сажетих биланса, тако да се подаци из свих сажетих биланса и извештаја дају упоредиво за све три године. Поред тога, извршене су измене и допуне напомена које се дају у извештајима о бонитету и скорингу, а везано за замену посебних података које обвезници достављају у оквиру захтева за објављивање финансијских извештаја.

**Утврђивање података, показатеља и оцена бонитета за 2016. годину**

За потребе вођења базе података о бонитету, утврђивања скоринга и пружања услуга из Регистра, као и за све друге анализе пословања правних лица и предузетника, на основу збирно обрађених података за статистичке и друге потребе за 2016. годину за привредна друштва и задруге, установе и предузетнике, утврђени су збирни подаци и збирни показатељи за оцену бонитета, који су после верификације укључени у базу података о бонитету односно Регистар финансијских извештаја.

У складу са Методологијом за утврђивање података о бонитету привредних друштава, задруга, установа и предузетника и давање оцена бонитета привредних друштава, почетком другог квартала 2017. године, обављене су следеће активности:

* + за дефинисане нивое обраде (укупно, 21 сектор, 88 области) утврђено је **330 збирних статистичких извештаја са око 75.000 збирних података** и извршена је њихова контрола
  + утврђено је **око 13.000 збирних показатеља** за оцену бонитета привредних друштава и задруга, установа и предузетника и извршена је њихова контрола
  + на основу збирних података и показатеља за оцену бонитета привредних друштава применом метода квантитативне финансијске анализе, у поступку утврђивања скоринга обављена је **статистичка анализа преко 110 серија збирних показатеља за оцену бонитета** формираних у складу са дефинисаним нивоима обраде (укупно, 21 сектор, 88 области), а потом, **применом логичких метода и анализа око 40.000 релевантних података** (просечних, позиционих и референтних вредности)
  + утврђен је прелиминарни **скоринг за** **97.185 привредних друштава, 88 области и 21 сектор,** на основу података за период **од 2012. до 2016. године**, а затим је извршена контрола тог скоринга и back up анализа применом транзиционих матрица, којима је потврђена поузданост примењене методологије. На основу утврђеног скоринга, бонитет привредних друштава је оцењен у пет основних и три специфична нивоа, тако да одражава способност измиривања обавеза и даје, при томе, целовиту слику пословања у посматраном периоду.

**Подаци, показатељи о бонитету, као и скоринг** утврђени на основу редовних годишњих финансијских извештаја и збирно обрађених прелиминарних података за статистичке и друге потребе **за 2016. годину** укључени су у услуге које је Регистар финансијских извештаја почео да пружа од ***27. априла 2017. године***. Знатно ранији почетак пружања услуга са новим подацима из финансијских извештаја у односу на претходне године омогућен је, између осталог, и развојем „двоструког система” пружања тих услуга, односно паралелним пружањем услуга које обухватају податке закључно са извештајима за 2015. годину и услуга које обухватају податке закључно са извештајима за 2016. годину. На тај начин је омогућено да се за сва правна лица и предузетнике, који су доставили годишње финансијске извештаје за 2016. годину пре истека прописаног рока за достављање тих извештаја (крај јуна 2017. године), пруже услуге бонитета са ажурним подацима.

**Пружање услуга из Регистра финансијских извештаја**

Услуге из Регистра финансијских извештаја пружане су државним органима и организацијама, органима аутономних покрајина и јединицама локалне самоуправе, без накнаде, као и свим другим заинтересованим правним и физичким лицима, домаћим и страним, уз плаћање одговарајуће накнаде.

***Пружање услуга из Регистра финансијских извештаја уз плаћање накнаде***


Током 2017. године заинтересованим корисницима, правним и физичким лицима, уз плаћање накнаде, пружено је укупно **9.269 услуга** **из Регистра финансијских извештаја**, што је скоро на прошлогодишњем нивоу.

Број и структура пружених услуга из Регистра финансијских извештаја дати су у прегледу који следи.

**Преглед пружених услуга из Регистра финансијских извештаја у 2016. и 2017. години:**

|  | Врста услуге | 2016 | 2017 |
| --- | --- | --- | --- |
| **I** | **Изворни финансијски извештаји** | **996** | **1.230** |
| 1 | Редовни годишњи финансијски извештај | 612 | 696 |
| 2 | Редовни годишњи финансијски извештај са извештајем ревизора | 23 | 92 |
| 3 | Kонсолидовани годишњи финансијски извештај | 5 | 5 |
| 4 | Kонсолидовани годишњи финансијски извештај са извештајем ревизора | 1 | 15 |
| 6 | Биланс стања | 154 | 176 |
| 7 | Биланс успеха | 171 | 185 |
| 8 | Извештај о токовима готовине | 8 | 5 |
| 9 | Напомене уз финансијски извештај | 14 | 51 |
| 10 | Статистички анекс | 8 | 5 |
| **II** | **Подаци и извештаји о бонитету** | **6.243** | **5.642** |
| 1 | Појединачни показатељи за оцену бонитета |  | 1 |
| 2 | Показатељи за оцену бонитета (сет) | 3 | 5 |
| 3 | БОН 1 - Потпуни извештај о показатељима за оцену бонитета | 771 | 728 |
| 4 | БОН 2 - Извештај о финансијском положају и успешности пословања | 659 | 669 |
| 5 | БОН 3 - Сажети извештај о бонитету | 65 | 72 |
| 6 | БОН ЈН - Извештај о бонитету за јавне набавке | 4.671 | 4.069 |
| 7 | БОН КС - Извештај о бонитету за процену кредитне способности дужника | 37 | 51 |
| 8 | БОН СТ/КР - Извештај о бонитету за регистрацију обављања спољне трговине контролисаном робом | 37 | 47 |
| **III** | **Оцене бонитета у форми скоринга** | **1.560** | **1.607** |
| 1 | Скоринг | 1.560 | 1.607 |
| **IV** | **Специјални аранжмани** | **319** | **333** |
| 1 | Подаци из изворних финансијских извештаја\* | 312 | 320 |
| 2 | Збирни подаци из изворних финансијских извештаја\*\* | 7 | 12 |
| 3 | Збирни показатељи\*\*\* |  | 1 |
| **V** | **Oстале услуге** | **211** | **457** |
| 1 | Потврда | 109 | 392 |
| 2 | Копија документа | 34 | 39 |
| 3 | Оверени препис потврде о упису финансијских извештаја у Регистар | 68 | 26 |
| **VI** | **Укупно** | **9.329** | **9.269** |
|  |  |  |  |
| \* | Број података из изворних финансијских извештаја | 13.297.013 | 14.040.781 |
| \*\* | Број збирних података из изворних финансијских извештаја | 3.231 | 6.169 |
| \*\*\* | Број збирних показатеља | 0 | 45 |


Будући да је сходно Закону о рачуноводству рок за достављање финансијских извештаја најкасније до краја јуна месеца текуће године за претходну извештајну годину, највише услуга (28,4%) пружено је у трећем кварталу 2017. године.

**

*Преглед пружених услуга из Регистра ФИ у 2017. години по кварталима*

Највећи број услуга пружених из Регистра финансијских извештаја чине услуге бонитета, и то пре свих *Извештај о бонитету за јавне набавке – БОН ЈН* (4.069 или 43,9%) и *Скоринг* (1.607 или 17,3%), као и *Потпуни извештај о показатељима за оцену бонитета* – БОН 1 (728 или 7,9%) и *Извештај о финансијском положају и успешности пословања* – БОН 2 (669 или 7,2%).

Повећање броја пружених услуга у односу на прва три квартала претходне године бележе *Потврде у вези вођења Регистра* (283 потврде), *Изворни редовни годишњи финансијски извештај* (84 извештаја) и Скоринг (47 извештаја), док је највеће смањење евидентирано код *Извештаја о бонитету за јавне набавке – БОН ЈН* (602 извештаја).



*Структура пружених услуга из Регистра ФИ у 2016. и 2017. години*

У оквиру услуга специјалних аранжмана, које су пружене претежно великим корисницима података, у току 2017. године, издата су укупно **333 извештаја**, са **14.040.781 индивидуалним и 6.165 збирних података из финансијских извештаја, као и 45 збирних показатеља**, који су утврђени у складу са методологијом односно критеријумима тих корисника. Укупан број података и показатеља издат у оквиру специјалних аранжмана већи је у односу на претходну годину за 5,6%.

Ради давања преписа базе података из финансијских извештаја за 2016. годину за реални сектор са великим корисницима BISNODE DOO BEOGRAD и ПОСЛОВНИ ПЛАН ДОО БЕОГРАД закључен је Анекс Уговора о преузимању и коришћењу преписа базе података из финансијских извештаја, док је са новим корисником COMPANYWALL DOO BEOGRAD закључен Уговор о преузимању и коришћењу преписа базе података из финансијских извештаја.

**Преглед података из Регистра финансијских извештаја који су корисницима дати уз плаћање накнаде у 2017. години**

| **Редни**  **број** | **Назив корисника** | **Број  података** | **Број извештаја** |
| --- | --- | --- | --- |
| 1 | PRISMA RISK SERVICES DOO Beograd *(периодична повлачења података према стандардизованој методологији)* | 322.055 | 186 |
| 2 | ПОСЛОВНИ ПЛАН ДОО Београд | 4.375.027 | 39 |
| 3 | BISNODE DOO Beograd | 4.715.701 | 40 |
| 4 | Физичко лице Драган Динић, Београд | 4 | 1 |
| 5 | ДДОР НОВИ САД АДО Нови Сад | 3.757 | 1 |
| 6 | ШУМАРСКИ ФАКУЛТЕТ Београд | 408 | 1 |
| 7 | EURO 07 DOO Beograd | 2 | 1 |
| 8 | HALKOM AD Beograd | 570 | 1 |
| 9 | ПОЉОПРИВРЕДНИ ФАКУЛТЕТ Нови Сад | 684 | 3 |
| 10 | Физичко лице Весна Миловановић | 1.055 | 1 |
| 11 | COFACE SRBIJA DOO Beograd  *(периодична повлачења података према стандардизованој методологији*) | 7.110 | 2 |
| 12 | COMPANYWALL DOO Beograd | 4.357.076 | 33 |
| 13 | OMNI S PLUS DOO Beograd | 1.343 | 1 |
| 14 | TETRAGON DOO ČAČAK | 45 | 1 |
| 15 | Физичко лице Наталија Илић Београд | 12 | 2 |
| 16 | BANCA INTESA AD Beograd | 4.140 | 1 |
| 17 | FUTURE ENERGY BGR DOO Beograd | 27.529 | 1 |
| 18 | Физичко лице Вујуца Воргић Нови Сад | 36 | 1 |
| 19 | WM EQUITY PARTNERS DOO Beograd | 357 | 2 |
| 20 | PU ALCS Beograd | 16 | 1 |
| 21 | Физичко лице Божо Илић, Нови Сад | 22 | 1 |
| 22 | EQUITY PARTNERS DOO Beograd | 6 | 1 |
| 23 | Физичко лице Косара Певац | 12 | 1 |
| 24 | UIKS BEOGRAD | 6 | 1 |
| 25 | DIJ-AUDIT DOO Beograd | 267 | 1 |
| 26 | RAIFFEISEN BANKA AD Beograd | 157.612 | 1 |
| 27 | ERSTE BANK AD Beograd | 561 | 1 |
| 28 | PHOENIX PHARMA DOO Beograd | 68.937 | 1 |
| 29 | Физичко лице Снежана Давидовић | 51 | 2 |
| 30 | IEL OIE BALKAN RENEWABLE ENERGY DOO BEOGRAD | 940 | 2 |
| 31 | KIM-TEV DOO BEOGRAD | 7 | 1 |
| 32 | ПРИВРЕДНА КОМОРА СРБИЈЕ | 1.647 | 1 |
| **У к у п н о:** | | **14.046.995** | **333** |

***Пружање услуга из Регистра финансијских извештаја******без накнаде***

Закључно са 31. децембром 2017. године државним органима и организацијама уступљено је без накнаде преко **251 милион података и 339 извештаја**.

**Преглед података из Регистра који су дати државним органима и организацијама и јединицама локалне самоуправе без плаћања накнаде\***

| **Редни**  **број** | **Назив корисника** | **Број података** |  | **Број извештаја** |
| --- | --- | --- | --- | --- |
| 1. | Кабинет председника Владе\*\*\* | 142,755 |  |  |
| 2. | Кабинет потпредседника\*\*\* | 0 |  | 8 |
| 3. | Министарство омладине и спорта\*\*\* | 236 |  |  |
| 4. | Министарство финансија\*\*\* | 32,075,159 |  |  |
| 5. | Министарство привреде\*\*\* | 80,569,327 |  |  |
| 6. | Министарство пољопривреде, шумарства и водопривреде \*\*\* | 374,792 |  |  |
| 7. | Министарство просвете, науке и технолошког развоја\*\*\* | 12,072 |  |  |
| 8. | Министарство трговине, туризма и телекомуникација\*\*\* | 819,005 |  |  |
| 9. | Министарство унутрашњих послова - *Дирекција полиције\*\*\*\*\** | 0 |  | 275 |
| 10. | Светска банка\*\*\* | 12,198,948 |  |  |
| 11. | ММФ | 29,017,510 |  |  |
| 12. | Привредна комора Србије\*\*\*\* | 2,727,590 |  |  |
| 13. | НИП BIF PRESS\*\*\*\* | 4,782 |  |  |
| 14. | Агенција за лиценцирање стечајних управника\*\*\*\*\* | 0 |  | 8 |
| 15. | Републички секретаријат за јавне политике\*\*\* | 2,158,840 |  |  |
| 16. | Републички завод за статистику\*\*\* | 21,501,175 |  |  |
| 17. | МФ – Пореска управа \*\*\*\*\* | 21,750,820 |  | 11 |
| 18. | Градска пореска управа града Новог Сада\*\*\* | 69,815 |  |  |
| 19. | Пореска управа \*\*\*\*\*\* | 14,710,081 |  |  |
| 20. | Народна банка Србије \*\*\*\*\*\* | 14,710,081 |  |  |
| 21. | Републички завод за статистику \*\*\*\*\*\* | 14,710,081 |  |  |
| 22. | Јединице локалне самоуправе\*\* | 3,409,191 |  |  |
| 23. | Трговински и општински судови*\*\*\*\*\** | 2 |  | 37 |
| 24. | Агенција за осигурање депозита\*\*\*\*\* | 13 |  |  |
| 25. | Комисија за заштиту конкуренције\*\*\* | 386 |  |  |
| 26. | Државна ревизорска институција\*\*\* | 59,679 |  |  |
|  | **У к у п н о:** | **251,022,340** |  | **339** |

***\*****Одлука о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе („Сл. гласник РС”, број 56/2012 и 106/2015), у примени од 13.06.2012. године;*

***\*\*****Стандардизовани подаци по Одлуци достављени су јединицама локалне самоупрaве (чл. 6. Одлуке): градовима – Панчево, Ниш, Смедерево, Чачак, Сомбор, Нови Пазар, Лесковац, Шабац, Крагујевац, Краљево, Пирот и Нови Сад; општинама – Неготин, Ивањица, Лозница, Прешево, Трстеник, Инђија, Нова Варош, Сурчин, Беочин, Бела Паланка, Косовска Митровица, Рума, Босилеград и Тутин;*

***\*\*\**** *Подаци по посебним захтевима корисника, издати државним органима и организацијама, по одобрењу директора АПР (чл. 7. Одлуке);*

***\*\*\*\****  *Подаци на основу Споразума о сарадњи;*

***\*\*\*\*\**** *Подаци за потребе вршења послова из њихове надлежности (чл. 5. Одлуке);*

***\*\*\*\*\*\*****Подаци по основу испуњавања обавезе из члана 41. Закона о рачуноводству („Сл. Гласник РС”, бр. 62/13)*

Овде је потребно указати да је у току 2017. године дошло до енормног увећања броја података који су уступљени државним органима без накнаде, у односу на раније године (у 2017. години испоручено је 245.428.204, а у 2016. години 103.001.934 податка). Овакво увећање обима посла од скоро 140%, при чему тај посао треба да се обави са истим бројем запослених, представља озбиљан ризик да предметни подаци неће бити увек тачни или испоручени благовремено. Истовремено, овакво повећање обима посла, може да утиче и на благовремено извршавање других радних задатака који су поверени тим запосленим.

***Учешће у изради Регионалног портала привредних регистара Западног Балкана***

Током последњег квартала 2017. године представници Регистра учествовали су у изради Регионалног портала привредних регистара Западног Балкана, који у иницијалној фази треба да обезбеди повезивање привредних регистара Србије и Македоније. У том смислу, обављане су активности у вези креирања сервиса који ће се давати корисницима и изради методолошких решења за функционисање тог портала.

Извршена је упоредна анализа података којима располажу Агенција и Централни Регистар Републике Македоније, као и детаљна анализа садржине и структуре података у финансијским извештајима, који су дефинисани српским и македонским прописима. На основу тога дефинисана су основна методолошка решења за давање упоредивих података и показатеља о пословању правних лица и предузетника у Републици Србији и Републици Македонији, у трогодишњим временским серијама, на индивидуалном и на збирном нивоу.

**Остали послови**

У првом тромесечју 2017. године, извршено је коначно затварање базе финансијских извештаја за 2015. годину.

Израђено је **214 одговора надлежним тужилаштвима и судовима** којима су дате додатне информације и докази поводом поднетих пријава за привредни преступ против правних лица која нису доставила финансијске извештаје и прописану документацију, у складу са законом који уређује рачуноводство.

Израђено је око **700 одговора заинтересованим правним и физичким лицима** у којима су тим лицима дата додатна појашњења у вези пружања услуга из Регистра финансијских извештаја.

|  |  |
| --- | --- |
| XIX | РЕГИСТАР МЕРА И ПОДСТИЦАЈА РЕГИОНАЛНОГ РАЗВОЈА |

**Уводне напомене**

У 2017. години, поред обављања текућих активности, у РегМПРР су интензивиране активности за завршетак уноса, контроле и објављивања *коначних* историјских података тзв. „нових” обвезника уноса података у РегМПРР (у даљем тексту: ОУПР), који су 2015. године укључени у списак ОУПР-а, уз истовремено преструктурирање база података, односно спровођење методолошко-технолошких и техничких измена над структуром базе података, у складу са захтевима Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, бр. 93/10, 100/11, 35/12, 16/13, 76/15, 12/17 и 83/17- у даљем тексту: Уредба) и другим релевантним прописима, који се превасходно односе на континуелно повећавање квалитета уноса и контроле података у бази РегМПРР, уз истовремено повећање квалитета извештавања о подстицајима регионалног развоја. У том смислу, у посматраном периоду, рад РегМПРР се одвијао у оквиру следећих основних група послова:

* Спровођење неопходних измена, како методолошко-технолошких и техничких, тако и измена над структуром базе података, у складу са прописима
* Усавршавање пословних процеса у циљу повећања квалитета извештавања о подстицајима регионалног развоја
* Пријем, обрада и објављивање података о подстицајима регионалног развоја
* Увођење нових обвезника уноса података у систем функционисања РегМПРР
* Пружање услуга из РегМПРР
* Остале активности у вези са радом РегМПРР

**Спровођење неопходних измена, како методолошко-технолошких и техничких, тако и измена над структуром базе података, у складу са прописима**

*Спровођењe методолошко-технолошких и техничких измена* обухватило је, између осталог, ревизију интерних нормативних аката РегМПРР у складу са изменама Уредбе и Закона о изменама и допунама Закона о министарствима („Сл. гласник РС”, број 62/17 – у даљем тексту: Закон – измене и допуне), као и спровођење активности усмерених на унапређење и тестирање функционалности апликације за вођење РегМПРР, ради отклањања уочених техничких мањкавости у њеном раду, у циљу обезбеђења несметаног уноса и контроле података, периодичних обрада, подршке корисницима апликације и решавање проблема менаџмента (исправљање грешака у апликацији и имплементирање нових функционалности), са циљем усавршавања пословних процеса и унапређења информационо-комуникационих перформанси РегМПРР.

У склопу процеса усаглашавања методолошко-технолошких и техничких докумената са одредбама наведене уредбе и Законa – измене и допуне, извршена је ревизија:

* *Упутства о ближим условима и начину уноса података о мерама и подстицајима регионалног развоја у РегМПРР,* са свим пратећим прилозима (Списак обвезника уноса података у РегМПРР, Образац за електронски унос података у РегМПРР, Ручни унос података у РегМПРР – попуњавање електронског обрасца и шифарници о даваоцима и реализаторима подстицаја) и
* *Правила логичке контроле података у РегМПРР.*

Спровођење неопходних измена над структуром базе података, у складу са Законом – измене и допуне, започето је у јулу 2017. године ради задовољавања основног постулата да подаци о мерама и подстицајима буду упоредиви у временским серијама. У РегМПРР је извршено мапирање измена у оперативним и званичним шифарницима за назив и врсту даваоца подстицаја, као и реализаторе подстицаја и припремљен основ за *миграцију* свих постојећих података на начин који ће омогућити њихово даље коришћење у складу са важећим прописима. То значи да су сви подаци о мерама и подстицајима, који су унети у РегМПРР за последњих 10 година, морали бити изнова структурирани и логички и рачунски исконтролисани, како би обрада података током 2017. године била у складу са одредбама Закона о министарствима („Сл. гласник РС”, бр. 44/14, 14/15, 54/15, 96/15 – др. закон и 62/17).

Уједно, РегМПРР је, интензивно радио на **унапређењу процеса уноса података у РегМПРР** који се већински односио на:

* *Дoпуну/дoрaду лoгичких кoнтрoлa*, кoje сe примeњуjу кoд унoсa пoдaтaкa o пoдстицajимa у бaзу пoдстицaja – уjeднaчaвaњe зaхтeвa зa тзв. „ручни” унoс и унoс пoдaтaкa путeм XML-a
* *Oстaлe измeнe у aпликaциjи*  *зa вoђeњe РeгMПРР*, рaди унaпрeђeњa функциoнaлнoсти aпликaциje

Иновирана листа логичких контрола, дефинисана на бази досадашњег искуства стеченог у процесу уноса и контроле података у РегМПРР, послата је ИТ служби ради инкорпорирања утврђених захтева у апликацију за вођење РегМПРР, са циљем смањења могућности производње грешака при регистрацији подстицаја, посебно код уноса података путем XML-a. Очекује се да ИТ служба изврши уградњу захтева у тестну апликацију и омогући РегМПРР тестирање нових функционалности у првом кварталу 2018. године, какo би унос података у 2018. години отпочео коришћењем унапређене апликације.

У бази РегМПРР су за 2017. годину извршене измене над подацима о корисницима подстицаја, које су последица спроведеног *упаривања података о корисницима подстицаја регионалног развоја,* са одговарајућим подацима из других, званичних база Агенције. Информације о *величини привредног друштва* су преузете из Регистра финансијских извештаја за 2016. годину, док су информације о томе *да ли је привредно друштво јавно предузеће или не*, преузете из Регистра привредних субјеката. ИТ служба Агенције је, по захтеву РегМПРР, идентификовала разлике наведених података за сва привредна друштва која су се у 2016. години, појавила у бази РегМПРР као корисници подстицаја. У случајевима кад су се идентификоване разлике у подацима односиле на подстицаје чија је реализација почела у 2016. години, ИТ служба Агенције је извршила директно усаглашавање података у бази РегМПРР са подацима из других база Агенције, док су за тзв. вишегодишње подстицаје, ОУПР-и извршили усаглашавање релевантних података, формирајући подподстицаје у складу са методологијом РегМПРР и инструкцијама које су добили од РегМПРР.

**Усавршавање пословних процеса у циљу повећања квалитета извештавања о подстицајима регионалног развоја**

Спровођење Уредбе и Законa – измене и допуне, подразумевало је и иновирање постојећих извештаја, тако да је извршена ревизија:

* Портала Мапе РегМПРР, односно табеле о реализаторима на порталу Мапе, као и докумената и напомена на Мапи РегМПРР;
* Извештајних табела у Cognos систему за извештавање;
* Стандардизованог извештаја о подстицајима регионалног развоја ИЗВ 18.1.

У другом кварталу 2017. године реализован је захтев РегМПРР за формирање *Извештаја о подстицајима регионалног развоја за ОУПР-ове.* Наведени захтевје РегМПРР осмислио и упутио ИТ служби Агенције још у децембру 2015. године будући да je, у складу са Уредбом, у обавези да после објављивања података на Мапи РегМПРР, доставља ОУПР-има табеларни приказ збирних података, које су у форми индивидуалних података, у РегМПРР унела и чију су коректност потврдила овлашћена лица ОУПР-а. По завршетку обраде и објављивања података, закључно са подацима за 2016. годину и подацима за јун 2017. године, изводи из базе РегМПРР су, у форми *извештаја о подстицајима регионалног развоја*, формирани, исконтролисани и, у складу са Уредбом, послати ОУПР-има (званичним/извештајним и оперативним).

Такође, у току 2017. године, РегМПРР је, у сарадњи са ИТ службом, радио на дефинисању нових интерних извештаја, као и на усавршавању процеса формирања постојећих интерних извештаја, који би се аутоматизовали путем новог „reporting” система. РегМПРР је дефинисао захтеве за више интерних извештаја, који су упућени ИТ служби Агенције у циљу реализације. Крајем 2017. године ИТ служба Агенције је реализовала *Извештај о броју и износу подстицаја по ОУПР-у и години*, који је исконтролисан од стране РегМПРР.

**Пријем, обрада и објављивање података о подстицајима регионалног развоја**

У 2017. години, у РегМПРР спровођене су активности које су се односиле на стварање услова (пружање методолошке и техничке подршке) за:

* пријем, обраду и објављивање:
  + *коначних* података за тзв. „нове” ОУПР-ове, и то:
    - 9 година (2008-2016), за ***11 ОУПР-ова*** *(три министарства, седам покрајинских секретаријата и Развојни фонд АПВ)*, који су према Уредби о изменама и допунама Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, број 76/15), укључени у списак ОУПР-ова;
    - података за 2016. годину, за:
      * Развојну агенцију Србије (РАС), која је према Уредби о изменама и допунама Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, број 12/17), укључена у списак ОУПР-ова;
      * новоформирани оперативни ОУПР Министарство привреде-Кабинет/Инвестиције[[2]](#footnote-3) (иницијатива Министарства привреде за формирање новог оперативног ОУПР-а у оквиру већ постојећег званичног ОУПР-а);
  + података за извештајни период јануар-јун 2017. године, за све ОУПР-ове
* пријем података за извештајни период јануар-децембар 2017. године, за све ОУПР-ове.

Укупан број подстицаја за које су у РегМПРР унети подаци на нивоу појединачних година, од момента успостављања овог регистра, износи 313.804 подстицаја и то су за историјске године 2008, 2009, 2010, 2011, 2012, 2013, 2014, 2015 и 2016. годину унети подаци за 19.613, 30.986, 44.843, 47.337, 32.981, 21.912, 17.108, 24.999 и 37.566 подстицаја регионалног развоја, респективно, док је за период јануар – децембар 2017. године унето 36.459 подстицаја (претходни подаци).


Детаљније, број подстицаја регионалног развоја по ОУПР-има и годинама, регистрован (унет у базу РегМПРР) у периоду јануар 2008 - децембар 2017. године, дат је у табели 1.

*Табела 1.* Број регистрованих подстицаја регионалног развоја

| **ОУПР[[3]](#footnote-4)** | **2008- 2013** | **2014** | **2015** | **2016** | **2017[[4]](#footnote-5)** |
| --- | --- | --- | --- | --- | --- |
| Министарство привреде | 1.645 | 64 | 96 | 160 | 217 |
| Министарство финансија-Управа за трезор[[5]](#footnote-6) | 11.065 | 1.874 | 1.462 | 1.631 | 1.138 |
| Министарство заштите животне средине | 1.574 | 107 | 91 | 56 | 57 |
| Министарство грађевинарства, саобраћаја и инфраструктуре | 512 | 23 | 13 | 11 | 7 |
| Министарство рударства и енергетике | 31 | 31 | 30 | 19 | 26 |
| Министарство трговине, туризма и телекомуникација | 461 | 3 | 160 | 187 | 138 |
| Министарство за рад, запошљавање, борачка и социјална питања | 3.145 | 207 | 410 | 214 | 139 |
| Министарство просвете, науке и технолошког развоја | 417 | 64 | 83 | 10.360 | 10.346 |
| Министарство здравља | 1.363 | 205 | 200 | 402 | 477 |
| Министарство културе и информисања | 6.518 | 1.978 | 1.834 | 1.240 | 842 |
| Министарство за европске интеграције[[6]](#footnote-7) | 3.117 | 464 | 539 | 595 | … |
| Фонд за развој Републике Србије | 19.367 | 402 | 1.821 | 634 | 1.109 |
| Национална служба за запошљавање | 131.726 | 9.624 | 15.896 | 18.787 | 18.300 |
| Развојна агенција Србије[[7]](#footnote-8) | 4.646 | 380 | 416 | 730 | 1.216 |
| Агенција за осигурање и финансирање извоза | 1.476 | 212 | 242 | 211 | 196 |
| Развојни фонд Аутономне покрајине Војводине | 2.117 | 45 | 55 | 38 | 116 |
| Управа за капитална улагања Аутономне покрајине Војводине | 2.010 | 79 | 150 | 126 | 112 |
| Покрајински секретаријат за енергетику, грађевинарство и саобраћај | 549 | 160 | 157 | 192 | 242 |
| Покрајински секретаријат за регионални развој, међурегионалну сарадњу и локалну самоуправу | 424 | 78 | 53 | 6 | 91 |
| Покрајински секретаријат за високо образовање и научно-истраживачку делатност | 74 | 3 | 14 | 7 | 4 |
| Покрајински секретаријат за пољопривреду, водопривреду и шумарство | 3.107 | 764 | 934 | 140 | 417 |
| Покрајински секретаријат за привреду и туризам | 413 | 72 | 58 | 1.288 | 703 |
| Покрајински секретаријат за спорт и омладину | 295 | 52 | 64 | 60 | 94 |
| Покрајински секретаријат за урбанизам и заштиту животне средине | 801 | 163 | 203 | 102 | 66 |
| Секретаријат за привреду Града Београда | 819 | 54 | 18 | 370 | 406 |
| **Укупно:** | **197.672** | **17.108** | **24.999** | **37.566** | **36.459** |

Услед повећања обима посла у РегМПРР, утврђеног Уредбом, односно обавезом да у систем функционисања РегМПРР укључи „нове” ОУПР-ове, из 2015. године и спроведе *коначну* обраду историјских података за 30 нових оперативних ОУПР-ова, паралелно са годишњом обрадом података за 2016. годину за све оперативне ОУПР-ове, који није пропраћен повећањем броја запослених у РегМПРР, као ни правовременим и адекватним пружањем ИТ подршке РегМПРР-у, подаци за извештајни период јануар-децембар 2016. године, објављени су током другог квартала 2017. године, након чега је операционализована апликација за вођење РегМПРР, односно, започет унос података за 2017. годину.

Подаци за извештајни период јануар-јун 2017. године објављени су на Мапи РегМПРР крајем августа 2017. године, али апликација за вођење РегМПРР није операционализована до краја септембра 2017. године, услед немогућности отклањања техничких проблема од стране ИТ службе Агенције.

****

*Број подстицаја регионалног развоја у периоду од 2008. до 2017. године*

**Увођење нових обвезника уноса података у систем функционисања РегМПРР**

Влада је, на предлог министарства надлежног за послове регионалног развоја, крајем фебруара 2017. године, донела Уредбу о изменама и допунама Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, бр. 12/17 - у даљем тексту: Уредба-измене и допуне), која је ступила на снагу почетком марта текуће године.

Уредба-измене и допуне односи се на:

* увођење Развојне агенције Србије (РАС), као новог ОУПР-а у систем функционисања РегМПРР[[8]](#footnote-9) током 2017. године;
* брисање Националне агенције за регионални развој и Агенције за страна улагања и промоцију извоза из списка ОУПР-ова за 2017. годину[[9]](#footnote-10);
* усаглашавање покрајинских и републичких прописа, тј. измена Уредбе у делу који се односи на списак ОУПР-ова, односно, уважавање у Уредби измењених назива и делокруга покрајинских секретаријата, у складу са Покрајинском скупштинском одлуком о покрајинској управи („Сл. лист АП Војводине, бр. 37/14, 54/14-др. одлука и 37/16);
* прописивање обавезе новог ОУПР-а да, у року од 120 дана од дана ступања на снагу Уредбе-измене и допуне, доставе Агенцији у електронској форми, податке који се односе на подстицаје регионалног развоја, које је институција реализовала у 2016. години.

Имајући у виду чињеницу да спровођење Уредбе-измене и допуне, између осталог, подразумева *укључивање новог ОУПР-а у већ успостављени систем функционисања РегМПРР*, као и чињеницу да је *нови ОУПР-и у обавези да у РегМПРР, у року од 120 дана од момента ступања на снагу Уредбе-измене и допуне, изврши унос података о подстицајима регионалног развоја, које је РАС у 2016. години усмерио корисницима подстицаја*, РегМПРР је, у поступку реализације обавеза које проистичу из Уредбе-измене и допуне, непосредно по ступању на снагу исте, дописом обавестио РАС о обавезама које из наведеног прописа проистичу за овај нови ОУПР. Током трећег квартала текуће године, РАС је доставио податке о реализованим подстицајима, како за 2016-ту годину, тако и за првих шест месеци текуће године.

Такође, Скупштина Србије је, крајем јуна 2017. године, усвојила Закон – измене и допуне којим се променио делокруг појединих министарстава, односно ОУПР-ова (*раздвајање надлежности бившег Министарства пољопривреде и заштите животне средине на два нова министарства: Министарство пољопривреде, шумарства и водопривреде и Министарство заштите животне средине; гашење Канцелације за европске интеграције, чије је послове преузело ново министарство – Министарство за европске интеграције*).

Како одредбе Закона – измене и допуне директно утичу на садржај Уредбе (члан 2 Уредбе), Влада је, средином септембра 2017. године, донела Уредбу о изменама и допунама Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, број 83/17), у којој су увршћене све измене условљене Законом – измене и допуне.

Имајући у виду чињеницу да се нови ОУПР-и укључују у већ успостављени систем функционисања регистра, РегМПРР је током другог и трећег квартала организовао и реализовао обуке нових овлашћених лица ОУПР-ова за унос и претрагу података у РегМПРР, на којима су овлашћена лица упозната са неопходним елементима за исправну и ефикасну размену података са РегМПРР, односно релевантним методолошким материјалима и апликацијом за вођење РегМПРР.

**Пружање услуга из РегМПРР**

У складу са одредбама Уредбе и Одлуке о висини, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе („Сл. гласник РС”, бр. 56/12 и 106/15 – у даљем тексту: Одлука), све услуге из овог регистра пружају се без накнаде. Систем извештавања из РегМПРР, унапређен је успостављањем Мапе РегМПРР и дефинисањем стандардизованог извештаја у 2012. години, путем којег, у складу са обавезама из Уредбе, Агенција обезбеђује доступност збирних података из РегМПРР свим субјектима регионалног развоја, као и корисницима података, утврђеним Одлуком.

У току 2017. године, из РегМПРР је укупно испоручено 236.605 података путем стандардизованог извештаја и извештаја са подацима према посебном захтеву корисника. Структура пружених услуга према називу корисника података и броју података који су достављени корисницима, дата је у табели 2.

*Табела 2.* Преглед пружених услуга из РегМПРР у 2017. години

| **Редни број** | **Назив корисника** |  | **Број извештаја** | **Број података** |
| --- | --- | --- | --- | --- |
| **I** | **Подаци према стандардизованом извештају** |  |  |  |
| 1 | Републички завод за статистику |  | 3 | 230.140 |
| 2 | Општина Врњачка Бања |  | 2 | 700 |
| 3 | Градска општина Врачар |  | 1 | 335 |
| 4 | Општина Ивањица |  | 1 | 320 |
| 5 | Општина Панчево |  | 1 | 450 |
| 6 | Општина Нови Пазар |  | 1 | 390 |
| 7 | Град Нови Сад |  | 2 | 1.475 |
| 8 | Општина Лозница |  | 1 | 330 |
| 9 | Општина Трстеник |  | 1 | 295 |
| 10 | Општина Инђија |  | 1 | 440 |
| 11 | Општина Нова Варош |  | 1 | 345 |
| 12 | Општина Лесковац |  | 1 | 390 |
| 13 | Општина Сомбор |  | 1 | 400 |
| 14 | Општина Краљево |  | 1 | 390 |
| 15 | Општина Босилеград |  | 1 | 205 |
|  | **Укупно** |  | **19** | **236.605** |
| **II** | **Подаци према Извештају за ОУПР-ове[[10]](#footnote-11)** |  |  |  |
| 1 | Званичне/извештајне |  | **51** | **91.815** |
| 2 | Оперативне |  | **90** | **67.160** |
|  | **Укупно** |  | **141** | **158.975** |
|  | **Укупно (I+II)** |  | **160** | **395.580** |

**Остале активности у вези са радом РегМПРР**

РегМПРР је у текућем извештајном периоду (март 2017), одазвавши се позиву НАЛЕД-а за учешће на форуму „Јачање структура у локалној самоуправи за подршку ММСП”, организованом од стране НАЛЕД-а и РАС-а, за представнике канцеларија за локални економски развој из 20 одабраних општина и градова Србије, презентовао рад и функционисање овог регистра, као и могућности коришћења података за потребе локалних заједница.

РегМПРР је код Министарства привреде иницирао измену Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, бр. 93/10, 100/11, 35/12, 16/13, 76/15 и 12/17), односно измену списка ОУПР-ова, која је условљена Законом – измене и допуне, којим је основано ново Министарство за европске интеграције (ово министарство је преузело делокруг послова Канцеларије за европске интеграције, која је већ била обвезник уноса података у РегМПРР).

У складу са релевантним прописима, извршено је иновирање садржаја пратећих текстова на Мапи РегМПРР, као и садржаја текстова о РегМПРР и исти су објављени на српској и енгелској интернет страни Агенције, заједно са објављивањем годишње Мапе РегМПРР (за 2016. годину) и полугодишње Мапе РегМПРР (за извештајни период јануар-јун 2017. године).

**Ризици**

Ризицикоји често прате реализацију неког пројекта, као што су неусаглашеност између преузетих обавеза и могућности за њихову реализацију у планираним роковима, обезбеђење потребних људских и других ресурса пре почетка реализације пројекта, у извесној мери су из године успостављања овог регистра, пренети и у наредне године.

Посебан ризик за успешно извршавање задатака у 2017. години представљао је, како повећани обим посла у РегМПРР, узрокован спровођењем Уредбе којом је, између осталог, утврђена обавеза РегМПРР да у свој систем функционисања у претходној години укључи значајан број нових ОУПР-ова, с тим да реализација ове обавезе није истовремено пропраћена и повећањем броја запослених у РегМПРР, тако и немогућност пружања правовремене, адекватне подршке РегМПРР-у од стране информационог сектора, током целе 2017. године, услед неблаговременог попуњавања кадровских празнина у том сектору.

|  |  |
| --- | --- |
| XX | ИСПОРУКА РЕГИСТРОВАНИХ ПОДАТАКАУ ЕЛЕКТРОНСКОЈ ФОРМИ |

**Одељење за испоруке података** (**ОИП)** је, у складу са годишњим планом рада и плановима развоја услуга испоруке регистрованих података у електронској форми, и током 2017. године успешно одговорило на стални тренд повећања обима и сложености посла.

Одељење за испоруке података, основано 2013. године, постепено је преузело је комплетне послове испоруке података, путем веб сервиса и по захтевима корисника, за Регистар привредних субјеката, Регистар удружења и Регистар страних удружења, Регистар задужбина и фондација и Регистар представништава страних задужбина и фондација, Регистар удружења, друштава и савеза у области спорта, Регистар стечајних маса и Регистар комора, Регистар медија и Регистар туризма. Преузета је и координација обраде свих „захтева за подацима из више регистара”, као и највећи део административних послова при испоруци података за све остале регистре, осим Регистра финансијских извештаја, са којим се активности испоруке података текуће усклађују. Поред тога, Одељење реализује и више аспеката сарадње Агенције са општинским канцеларијама.

При обављању наведених послова, ОИП посвећује посебну пажњу унапређењу квалитета свих сегмената услуга за кориснике у јавном и приватном сектору, као и пуној подршци акцијама које се воде на нивоу Агенције (сређивање система праћења наплата и повезивања са предметима у регистрима, развој система интерне контроле и система финансијског управљања и контроле, увођење ITIL препорука и други пројекти и акције ИТ сектора, итд).

Због одлагања планиране имплементације Портала за услуге, одложени су и развојни послови у овој области, па је фокус ОИП и током 2017. године био на оперативним пословима, а пре свега на:

* Даљем унапређењу квалитета услуга и сарадње са државним органима и организацијама, органима аутономних покрајина и јединицама локалне самоуправе;
* Унапређењу нивоа подршке и повећању броја корисника веб сервиса, са и без накнаде.

Осим тога, ОИП је укључен у планске и извештајне активности на нивоу АПР, као и у низ екстерних пројеката и радних група у којима Агенција учествује.

**а) Преглед реализације испорука података у ОИП током 2017. године**, по броју обрађених предмета и по броју субјеката за које су испоручени подаци дат је у следећим табелама:

| **ТАБЕЛА 1:**  **ОИП - Преглед реализације за 2017. годину**  **ПРЕДМЕТИ** | **Предмети примљено/ обрађено** | **Предмети наплаћено** |
| --- | --- | --- |
| **Тотал (укупни збир)** | **1.695** | **585** |
| Укупно, са накнадом (збир) | 703 | 585 |
| Укупно, без накнаде (збир) | 992 |  |
| СН - Са накнадом, по захтеву | **265** | **147** |
| СН - Са накнадом, веб сервис | **438** | **438** |
| ДО – Стандардни захтеви – државни органи (ДОС) | **535** |  |
| ДО - Посебни захтеви – државни органи (ДОП) | **225** |  |
| ДО – Веб сервис - државни органи | **232** |  |
| > Веб сервис, укупно (помоћни збир) | 670 | 438 |
| > ДОС+ДОП (помоћни збир) | 760 |  |

|  |  |  |
| --- | --- | --- |
| **ТАБЕЛА 2:**  **ОИП - Преглед реализације за 2017. годину**  **ПОДАЦИ И НАКНАДЕ** | **Подаци реализовано** | **Накнада наплаћено (динара)** |
| **Тотал (укупни збир)** | **7.435.972** | **16.057.763** |
| Укупно, са накнадом (збир) | 573.545 | 16.057.763 |
| Укупно, без накнаде (збир) | 6.862.427 |  |
| СН - Са накнадом, по захтеву | **102.247** | **1.528.635** |
| СН - Са накнадом, веб сервис (\*) | **471.298** | **14.529.128** |
| ДО – Стандардни захтеви (ДОС) | **947.758** |  |
| ДО - Посебни захтеви (ДОП) | **2.570.154** |  |
| ДО - Државни органи, веб сервис (\*) | **3.344.515** |  |
| > Веб сервис, укупно (помоћни збир) | 3.815.813 | 14.529.128 |
| > ДОС+ДОП (помоћни збир) | 3.517.912 |  |

**Напомена: (\*)** Најреалнији податак о обиму преузетих података веб сервисом представља број преузетих група података чије се промене прате, а које су дефинисане у базама података регистара и у веб сервису. Тај број зависи пре свега од природе захтева корисника за преузимање података, и у просеку се добија множењем са 30 броја субјеката за које су подаци преузети, тј. броја из горње табеле.

| **ТАБЕЛА 3:  Упоредни приказ ОИП испорука података**  **2017. и 2016. године** | **2017.** | **2017./2016.** | **2016.** |
| --- | --- | --- | --- |
| Тотал примљено/обрађено | **1.695** | *104,12%* | **1.628** |
| Тотал реализовано/наплаћено | **1.577** | *105,13%* | **1.500** |
| СН - Са накнадом, примљено/обрађено | **703** | *97,77%* | **719** |
| СН - Наплаћено | **585** | *98,98%* | **591** |
| ДО - Државни органи, примљено/обрађено | **992** | *109,13%* | **909** |
| СН - Испоруке по захтеву / наплаћено | **147** | *102,80%* | **143** |
| СН - Веб сервис / наплаћено | **438** | *97,77%* | **448** |
| ДО ДОС (стандардни захтеви+ веб сервис) | **767** | *102,95%* | **745** |
| ДО ДОП (посебни захтеви) | **225** | *137,20%* | **164** |
| Обрађени подаци - укупно | **7.435.972** | *77,20%* | **9.631.597** |
| Накнаде – веб сервис (динара) | **14.529.128** | *104,43%* | **13.912.166** |
| Накнаде – по захтеву (динара) | **1.528.635** | *58,26%* | **2.623.685** |
| Накнаде – укупно (динара) | **16.057.763** | *97,11%* | **16.535.851** |

**б) Резултати рада ОИП по сегментима обављеног посла – опис и коментари**

У складу са добром праксом успостављеном средином 2012. године, стално унапређиваном у међувремену, испоруке регистрованих података у електронској форми су и током 2017. године реализоване у четири битне области:

1. *Услуге испоруке регистрованих података у електронској форми путем веб сервиса, за пословне банке и друге кориснике (са накнадом);*
2. *Услуге испоруке регистрованих података у електронској форми путем веб сервиса, за државне органе и јединице локалне самоуправе (без накнаде);*
3. *Услуге испоруке регистрованих података у електронској форми по посебним захтевима корисника (са накнадом);*
4. *Услуге испоруке стандардних сетова података и података по посебним захтевима корисника, за државне органе и јединице локалне самоуправе (без накнаде).*

Осим тога, посебна област ангажовања ОИП је:

1. *Сарадња са општинским канцеларијама, што обухвата праћење реализације Споразума о сарадњи и слање одговора на питања везана за регистрацију привредних субјеката.*

Преглед резултата рада ОИП по сегментима обављеног посла:

1. ***Услуге испоруке регистрованих података у електронској форми путем веб сервиса, за пословне банке и друге кориснике (са накнадом)***

Коришћење веб сервиса Агенције за испоруке података комерцијалним банкама успешно je започето крајем 2011. године на основу измена Закона о платном промету, који је 2015. године замењен актуелним Законом о платним услугама. У другом делу 2013. године, сопственим ИТ развојнима снагама Агенције, реализован је капитални пројекат израде нове верзије веб сервиса за праћење промена и преузимање података о субјектима регистрованим у Агенцији (PLWS). Пребацивањем на нову, најмодернију информатичку платформу 2014. године унапређена је функционалност, флексибилност и управљивост овог веб сервиса, што је у наредном периоду омогућило повећање броја корисника изван банкарског система, као и боље услуге подршке за све кориснике веб сервиса.

И 2017. године обављена је и усавршена сложена акција „преузимања шифара разврставања по величини” промењених после обраде финансијских извештаја за 2016. годину у Регистру финансијских извештаја, што је веома битно за банкарски систем. Ово је захтевало координиран рад и пуно ангажовање целог тима подршке у Агенцији (ОИП и ИТ сектор).

Поред 29 банака и „Телекома Србија”, ЈП „Електропривреда Србије”и других корисника веб сервиса од раније, током 2017. године склопљен је иновирани уговор са „ЈКП Инфостан технологије”, као и нови уговори са „Raiffeisen Leasing doo”, „Eki transfers doo”, „Info Space doo”, „Dabel doo” и „Info Space doo”, док је по промени власника настављена сарадња са „Expo Bank AD Beograd”(бивша Marfin banka AD Beograd), AIK Banka AD Beograd (бивша Jubanka banka AD Beograd / Alpha Bank). Addiko bank AD Beograd (бивша HypoAlpeAdrija banka AD Beograd) и „Директном банком АД Београд” у чијем је саставу и бивша .„Findomestc bank AD Beograd”.

Започети су преговори са још неколико потенцијалних корисника, за које је план да буду реализовани током 2018. године.

Коришћење веб сервиса започели су 2017. године корисници са којима су уговори склопљени током 2016. године, а континуирано је у пуној мери реализован и посебан уговор из 2015. године за редовне испоруке „комбинованих података” за Нафтну индустрију Србије (НИС).

Напомињемо да је процес проширења и диверсификације корисничке базе веб сервиса успорен, јер је по плану уско повезан са пуном применом новог „Портала за услуге” Агенције. Имплементација овог портала је до даљњег одложена из објективних разлога, због нових приоритетних пројеката Агенције, који су захтевали пуно коришћење ограничених развојних капацитете ИТ сектора.

Због тога су и планови да се током 2017. године значајније повећа број корисника веб сервиса и приходи од испорука података, уз флексибилнију понуду и значајније ангажовање у нуђењу услуга, одложени да 2018. годину и даље.

Веб сервис уз наплату накнаде на крају 2017. године активно је користило **35** корисника, од чега 29 банака. Највећи корисници веб сервиса, по броју преузетих података, били су:Banka Intesa, Комерцијална банка, Addiko banka , Raiffeisen banka, Телеком Србија, Војвођанска банка, Банка поштанска штедионица, Unicredit Bank Srbija, итд.

Месечно се овим путем преузимају подаци о променама у регистрима Агенције за преко 30.000 субјеката, односно око милион група података месечно, и по потреби додатни „Иницијални сетови података” (током 2017. године за око 90.000 субјеката).

1. ***Услуге испоруке регистрованих података у електронској форми путем веб сервиса, за државне органе (без накнаде)***

Захваљујући пуној расположивости и употребљивости веб сервиса за праћење промена и преузимање података о субјектима регистрованим у Агенцији (PLWS), и током 2017. године је настављено и унапређено преузимање и интензивно коришћење велике количине података из регистара Агенције у најзначајнијим пројектима е-Управе у Србији, укључујући: Централни регистар обвезника социјалног осигурања (CROSO); Електронску регистрација возила (Дирекција за електронску управу, МУП), Електронске услуге Пореске управе, и друге.

Током 2017. године склопљени су споразуми о преузимању података из регистара Агенције путем веб сервиса са више институција, укључујући Министарство правде, Министарство пољопривреде, шумарства и водопривреде и Институт за стандардизацију Србије.

У току су преговори са још неколико потенцијалних корисника веб сервиса из јавног сектора (РАТЕЛ, Фонд за развој, итд), чија је реализација планирана у првој половини 2018. године, а постоји и интересовање других.

Споразуме за преузимање података веб сервисом без накнаде од раније имају и:

* (2016. година) Министарство финансија – Управа за трезор; Повереник за информације од јавног значаја и заштиту података о личности; Развојна агенција Србије; Републички завод за статистику и Републичка дирекција за имовину; Министарство финансија – Управа за спречавање прања новца, Привредна комора Србије, Министарство рударства и енергетике, Централни регистар, депо и клиринг хартија од вредности (ЦРХоВ);
* (2015. година) Министарство трговине, туризма и телекомуникација - Сектори туризма и туристичке инспекције, Комисија за заштиту конкуренције, Покрајинска влада АП Војводине – УЗЗППО;
* (2014. година) Министарство одбране, Агенција за заштиту животне средине, Министарство трговине, туризма и телекомуникација-Сектор тржишне инспекције, Агенција за борбу против корупције, и тд.

И даље је од посебног значаја континуирано (од 2013. године) коришћење веб сервиса Агенције од стране Народне банке Србије (НБС) и свих комерцијалних банака (тренутно 29), чиме је постигнута трајна усаглашеност база података у статусним регистрима Агенције и података који се користе у информационом систему НБС (посебно РИР – Регистар ималаца рачуна и Принудна наплата) и у свим банкама, што је нарочито важно за пуну примену Закона о платним услугама, који је на снази од 1.10.2015. године и тек се очекују његови пуни ефекти.

Током 2017. године испоручени су овим путем подаци за око 3,35 милиона субјеката регистрације.

Током преговора и припреме потписивања нових споразума о преузимању података са институцијама на републичком нивоу, као и уговора са корисницима који плаћају накнаду, на основу досадашњих искустава у њиховој примени стално се усавршавају типски модели докумената који регулишу ову област, посебно када је у питању веб сервис. У контексту пуне примене будућег Портала за услуге и редизајнираног веб сервиса, треба да буде разрађен и спроведен посебан програм унапређења односа са јединицама локалне самоуправе у овој области.

1. ***Услуге испоруке регистрованих података у електронској форми по посебним захтевима корисника (са накнадом)***

Током 2017. године Агенција је примила и обрадила 265 посебних захтева корисника за испоруку регистрованих података у електронској форми, при чему су уз накнаду испоручени подаци по 147 захтева, за преко 102.000 субјеката, уз наплату накнаде од 1,585 милиона динара.

Корисници који су преузели највећи број података током 2015. године били су: ALCS, „Краљевић Рев доо Краљево”, ЈКП Чистоћа и зеленило Суботица, „ELIXIR GROUP”, Нина Поповић, „AMETEK” doo Subotica, „STIHL” d.o.o. Beograd и тд.

Треба констатовати да су, у складу са развојем привреде и информационих технологија, захтеви корисника ове врсте све сложенији, и многи од њих захтевају посебно ангажовање како радника ОИП да методолошки обраде захтев и прецизно га дефинишу према потребама корисника, тако и радника ИТ сектора да на основу тога израде одговарајуће упите у базе података. Ипак, велики проценат одустајања (када се сазна накнада) моћи ће да се смањи тек увођењем Портала за услуге.

У складу с тим, веома важан посао који предстоји, посебно у контексту активирања Портала за услуге, јесте стандардизација и типизација корисничких упита и прилагођавање услуга њима.

1. ***Услуге испоруке стандардних сетова података и података по посебним захтевима корисника, за државне органе и јединице локалне самоуправе (без накнаде)***

„Одлука о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе”, донета средином 2012. године, омогућила је да од 2013. године податке без накнаде преузимају не само државни органи на републичком нивоу, већ и јединице локалне самоуправе, укључујући локалну пореску администрацију. Тренд све већег коришћења података из регистара Агенције за обављање послова из своје надлежности на оба ова нивоа наставио се и 2017. године.

Током 2017. године примљено је и обрађено 535 „Стандардних захтева корисника” (ДОС) од стране државних органа, што је 9% мање него 2016. године (588). Пошто је већи број корисника редовног преузимања ДОС података прешао на веб сервис, укупна количина овако наручених и преузетих података (за око 948.000 субјеката) око 30% је мања него 2016. године (1,337 милиона субјеката).

Највећи корисници на основу обима испоручених података по стандардним (ДОС) захтевима на републичком и покрајинском нивоу били су (у загради је број субјеката за које су преузети подаци): Покрајински секретаријат за здравство Војводине (83.381), Републички завод за спорт (27.329), као и више министарстава, и тд.

Ипак, највећи број стандардних ДОС захтева упутиле су јединице локалне самоуправе, при чему су највише података преузели: Град Нови Сад (188.406); Социјално-економски савет града Београда (139.453), Град Крагујевац (41.939), Општина Земун (23.079), други градови и општине.

Осим тога, испоручени су и стандардни статистички извештаји, пре свега Министарству привреде, Министарству финансија, Министарству културе, Министарству грађевинарства, саобраћаја и инфраструктуре итд.

Истовремено, током 2017. године примљено је и обрађено 225 „Посебних захтева корисника” (ДОП), што је чак 37,2% више него 2016. године (164), при чему је ипак број испоручених података (за 2,57 милиона субјеката) ипак 29,1% мањи него 2016. године (за 3,692 милиона субјеката). Тумачење ових цифара дато је у закључку.

Највећи корисници на основу испорука података по посебним (ДОП) захтевима били су (у загради је број субјеката за које су преузети подаци):

* Републички завод за статистику (816.457);
* Агенција за заштиту животне средине (778.856);
* Републички секретаријат за јавне политике (139.044);
* Град Београд (106.914);
* Министарство за рад, запошљавање, борачка и социјална питања–Инспекторат за рад (64.821);
* Канцеларија за сарадњу са цивилним друштвом (64.622);
* Република Србија – Народна скупштина (64.204), као и
* Министарство просвете, Институт за стандардизацију Србије, Министарство трговине, туризма и телекомуникација, други градови и општине, и тд.

Осим тога, редовно се испоручују и посебни статистички извештаји, пре свега Министарству привреде, Министарству државне управе и локалне самоуправе, и тд.

Као и код захтева корисника са накнадом из тачке 3., и код ових захтева је уочено стално повећање сложености захтева и тражених обрада података пре испоруке. Ипак, и код ових све захтевнијих корисника проценат необрађених захтева је остао мали, што приписујемо доброј прописаности поступака и документованости на Интернет страни Агенције, као и пуној расположивости и великом труду запослених у ОИП да се у сваком појединачном случају помогне кориснику да формулише захтев који је остварив и подобан његовим пословним потребама.

1. ***Сарадња са општинским канцеларијама (ОК)***

Осим наведених сегмената посла везаних за испоруке података, ОИП је у име Агенције у сталном контакту са око 80 јединица локалне самоуправе (општине и градови), које активно раде у складу са потписаним одговарајућим споразумом о сарадњи. Основне активности ОИП у овој области су:

* Прихват и обрада улазних рачуна и прилога – спецификација који су издати на основу споразума о сарадњи;
* Давање рачуна на плаћање, уз претходни поступак исправке, ако је потребно;
* Подршка општинским канцеларијама у решавању питања везаних за предмете из њихове општине, у сарадњи са надлежним регистрима.

Поред обраде месечних обрачуна накнада за активне канцеларије у јединицама локалне самоуправе (520 током 2017. године), сваког радног дана долази на обраду 50 - 70 дневних спецификација из канцеларија, са пратећом документацијом (на годишњем нивоу то је више од 14.000 дневних спецификација, у којима је евидентирано више од 34.000 предмета које су канцеларије примиле).

Имајући у виду да поред тога ОИП сваког дана добија телефоном велики број разних питања из ОК, за чији одговор је често потребна сарадња са надлежним регистром, јасно је да је обим посла у овом сегменту доста велики, и ОИП га успешно савладава.

**в) Закључак**

Анализа резултата у 2017. години у поређењу са 2016. годином показује да је већина показатеља веома слична, према очекивању, али из неколико цифара (подвучени проценти у Табели 3) могу се извући занимљиви закључци:

Основни предуслов за проширење корисничке базе и значајније повећање прихода од услуга испорука података је активирање новог Портала за услуге, и са њим редизајнираних веб сервиса. Иако то још није остварено, укупан приход од накнада за испоруке података из ОИП током 2017. године износио је 16,058 милиона динара.

Та цифра је мања од 16,536 милиона динара из 2016. године, али је годишњи резултат заправо бољи ако се узме у обзир нестандардно велика испорука по захтеву корисника из јула 2016. године од 1,312 милиона динара (што је било >50% укупног годишњег прихода од ДОП захтева). Ако се 1 милион прихода од ове уникатне испоруке изузме, добија се да је, захваљујући већем приходу од веб сервиса, укупан приход ОИП за 2017. годину реално већи за бар 0,5 милиона динара.

Овај показатељ је нешто испод нивоа пројектованог годишњим планом, али се може сматрати да је у оквиру реалних очекивања, с обзиром на околност да је одложено унапређење садржаја и квалитета услуга Агенције ове врсте, а да је тржиште за те услуге све захтевније.

Солидни резултати у овој области, уз све објективне тешкоће, остварују се уз велики труд запослених у ОИП, у блиској сарадњи са ИТ сектором, регистрима и руководством Агенције, ослањајући се на пуну имплементацију веб сервиса и других расположивих услуга, као и доследну примену и разраду регулативе и процедура рада за испоруке података.

И поред сталног повећања броја захтева од државних органа, за ДОП захтеве чак +37,2%, ове године се број испоручених података смањио око 30%.

Ово се може тумачити с једне стране потребом за великим бројем све сложенијих извештаја (често везаних за процес приступања ЕУ), а са друге стране чињеницом да су корисници из јавног сектора све способнији да прецизно дефинишу своје захтеве, тако да са ужим сетом података из регистара Агенције остваре жељене циљеве извештавања.

Уз генерално повећан обим посла, наставља се и тренд повећања броја захтева за које је потребан већи обим и сложенија обрада података, често и озбиљан аналитички труд, посебно за испоруке података државним органима и органима локалне самоуправе, као резултат повећања нивоа знања и потреба корисника података у јавном сектору, као и све шире примене сервиса е-Управе, базираних на актуелном Закону о управном поступку и другим реформским прописима.

У условима сталног усложњавања захтева корисника, ОИП посвећује посебну пажњу одржавању највишег нивоа услуга подршке корисницима услуга, што се нарочито односи на:

* Подршку комплетном банкарском систему у Србији (на крају 2017. године 29 банака и Народна банка Србије), што обухвата висок ниво не само техничке, већ и пословне подршке која подразумева праћење и разумевање одговарајуће регулативе и праксе у овом сектору;
* Комуникацију са корисницима услуга у фази тумачења прописа Агенције и формулисања захтева за испоруку података, као и на методолошку помоћ у реализацији сложених, масовних једнократних пројеката условљених променама и применом закона;
* Све виши ниво техничких аспеката подршке коју могу да пруже руководилац и сви запослени у ОИП-у, захваљујући чему се растерећују запослени у ИТ сектору, као критични ресурс у Агенцији.

Осим основних послова, Руководилац и запослени у ОИП активно учествују у важним активностима на нивоу Агенције, као што су: Увођење система финансијског управљања и контроле (СФУК); рад интерне контроле у Агенцији; имплементација ITIL препорука за ИТ услуге и други пројекти ИТ сектора; учешће у испорукама података по захтевима који се позивају на Закон о слободном приступу информацијама, и друго.

ОИП је укључен у интерне планске и извештајне активности у Агенцији, као и у екстерне пројекте и радне групе у којима Агенција учествује, на нивоу Владе Републике Србије, али и у пројектима међународних организација који се односе на управљање подацима и електронске услуге у јавном сектору у Србији и региону.

|  |  |
| --- | --- |
| XXI | ЗАЈЕДНИЧКИ ПОСЛОВИ |

1. **Служба оператера**

У 2017. години, у оквиру Службе оператера, извршен је пријем, скенирање и експедиција следећег броја предмета (у папирној форми):

Примљено је 495.000 предмета свих регистара.

Скенирано је и валидирано 4.517.405 страна предмета свих регистара.

Експедовано је укупно око 455.000 одлука свих регистара, од чега је 280.000 експедовано поштом - *служба ПТТ*, а лично је уручено око 175.000 одлука.

1. **Инфо центар**

У току 2017. године Инфо центру је упућено 105.240 телефонских позива, примљено је 14.765 мејлова (електронска пошта), а непосредним доласком у седиште Агенције корисници су нам се обратили 178.796 пута. То значи да је Инфо центар АПР, путем свих расположивих канала комуникације, примио укупно 298.801 захтев, што је незнатно повећање од 1.77% у односу на 2016. годину.

Даља упоредна анализа ових података са онима који су забележени у 2016. указује да је незнатно повећање ове године забележено у непосредном обраћању странака (+3,58% у односу на тадашњих 172.613 посета) и још мање повећање у обраћању путем позивног центра (+0.76% у односу на прошлогодишњих 104.443 позива), а да је за чак 11,96% смањен број примљених мејлова у односу на прошлогодишњих 16.771 мејл, што је велики и неочекивани пад овог вида комуникације.

Што се тиче ефикасности у телефонској комуникацији бројеви кажу да је, од укупног броја примљених позива (105.240) одговорено на 86.530 позива (82,22%), а пропуштено је 18.710 (17.78%). Када ове податке упоредимо са подацима о учинку из 2016. године, када је одговорено на 81.83% позива, а пропуштено 18.17% позива, закључујемо да не постоји статистички значајна разлика.

На инфо-пулту продата су 36.402 обрасца, што представља изузетно високо повећање овог вида услуге нашим корисницима за читавих 45,77% (прошле године продата су 24.972 обрасца).

Дакле, на основу претходне анализе рада Инфо центра АПР у 2017. години, можемо да закључимо да је говорна и непосредна комуникација била на стандардном нивоу, да је писана комуникација опала за скоро 12%, а да је продаја образаца била у великом порасту.

|  | Укупно позива | Одговорени | Пропуштени |
| --- | --- | --- | --- |
| 2009. | 57.541 | 52.138 | 5.403 |
| 2010. | 100.969 | 85.699 | 15.270 |
| 2011. | 130.702 | 91.867 | 38.835 |
| 2012. | 139.676 | 74.872 | 64.804 |
| 2013. | 119.497 | 65.298 | 54.199 |
| 2014. | 104.470 | 64.468 | 40.002 |
| 2015. | 117.161 | 96.382 | 20.779 |
| 2016. | 104.443 | 85.470 | 18.973 |
| 2017. | 105.240 | 86.530 | 18.710 |

1. **Архива**

У складу са Програмом рада и планираним пословима за 2017. годину и у циљу испуњавања истих, Служба архиве је обавила је низ послова где је као примаран постављен редован посао архивирања и чувања предмета насталих и прикупљених у поступку регистрације:

* Евидентирање у основну евиденцију архивираних предмета;
* Архивирање предмета по којима је завршен поступак регистрације;
* Архивирање и евидентирање предмета који су настали у раду осталих сектора и служби у Агенцији;
* Смештање и одлагање архиве на физичку локацију;
* Транспорт и селидба архиве у предвиђене архивске депое;
* Евидентирање предмета и аката у архивску апликацију САРА;
* Унапређење архивске апликације САРА:
* Учешће на међународном конгресу ван земље и на семинарима у земљи;
* Евидентирање архивске грађе и документарног материјала у инвентарни попис – Архивску књигу;
* Излучивање безвредног документарног материјала;
* Рестаурација преузетих књига;
* Скенирање архивске грађе;
* Издавање архивске грађе на писмени захтев корисника;
* Издавање архивске грађе и непосредни рад са странкама;
* Предузимање свих превентивних мера заштите архивске грађе и документарног материјала.

1. ***Архивирање предмета по којима је завршен поступак регистрације***

У поступку пружања услуга Агенције формирају се предмети од приложених аката из поступка регистрације, као и других аката које Агенција ствара у обављању своје делатности. Предмети се кодирају, затим се прослеђују на административно техничку обраду и по завршетку обраде архивирају. Архивирање подразумева евидентирање у основну евиденцију архивираних предмета (САРА). У табели је приказан број архивираних предмета из регистара као и осталих пратећих аката:

| **Редни**  **број** | **Назив регистра** | **Број архивираних предмета по регистрима** |
| --- | --- | --- |
| 1 | Регистар залоге | 24.983 |
| 2 | Регистар финансијског лизинга | 13.338 |
| 3 | Регистар судских забрана | 124 |
| 4 | Регистар привредних друштава | 134.302 |
| 5 | Регистар предузетника | 153.471 |
| 6 | Регистар медија | 1.578 |
| 7 | Регистар туризма | 2.243 |
| 8 | Регистар стечајних маса | 207 |
| 9 | Регистар понуђача | 6.165 |
| 10 | Регистар привремених ограничења права лица | 2.880 |
| 11 | Регистар удружења | 10.950 |
| 12 | Регистар страних удружења | 82 |
| 13 | Регистар задужбина и фондација | 523 |
| 14 | Регистар страних задужбина и фондација | 30 |
| 15 | Регистар спортских удружења | 13.330 |
| 16 | Регистар коморе | 28 |
| 17 | Регистар финансијских извештаја и бонитета | 2.230 |
| 22 | Регистар уговора о финансирању пољопривредне производње | 6 |
|  | **Укупно:** | **366.470** |

***Архивирање предмета по којима је завршен поступак регистрације у електронском облику:***

| **Редни**  **број** | **Назив регистра** | **Број архивираних**  **Предмета по**  **регистрима** |
| --- | --- | --- |
| 1 | Регистар финансијских извештаја и бонитета (ел.) | 316.345 |
| 2 | Пријаве за привредни преступ | 29.089 |
| 3 | Регистар мера и подстицаја регионалног развоја | 36.459 |
| 4 | Централна евиденција обједињених процедура (грађевинске дозволе) | 91.807 |
| 5 | Регистар факторинга | 3 |
|  | **Укупно:** | **473.703** |

Са повећањем обима посла Агенције и отварањем нових регистара повећава се и број премета које је потребно архивирати. У претходној години уведено је и низ новина које се односе на пријем регистрационих пријава у електронској форми што имплицира на потребу чувања и заштите електронске архиве.

Поред предмета који изворно настају и чувају се у папирној форми све више је предмета и аката који изворно настају или се предају у електронској форми. У претходној години настало је а исто толико и архивирано у изворно електронској форми 91807 аката у вези са регистрацијом и добијањем грађевинских дозвола. Без обзира у ком облику су настали и на који начин су похрањени, подаци и сва архива чува се у складу са прописима који уређују чување архивске грађе и документарног материјала.

У претходној години је преузето и архивирано од осталих сектора и служби Агенције а затим смештено у архивске депое око 300 регистратурских јединица (регистратора). Сва архива је уредно обележена и смештена на физичку локацију.

1. ***Транспорт и селидба архиве у предвиђене архивске депое***

Архивирани предмети се после пријема у Службу архиве и евидентирања, класификују, пакују у седишту Агенције и транспортују у Архив АПР-а. Док су у транспорту предмети имају статус „у транспорту”, односно налазе евидентирани на транспортној листи. Архива се на дневном нивоу транспортује тако што запослени у Служби архиве, предмете пакују, возе транспортно возило и допремају архиву на физичку локацију у Архив Агенције или у изнајмљени простор (привремени депо) који се налази у Шимановцима.

У претходној години транспортовано је неколико десетина хиљада предмета упакованих у архивске кутије. Такође, из привременог архивског депоа пресељени су финансијски извештаји са пратећом документацијом за 2007. годину у Архив. Поред наведен архиве, пресељена је и документација која припада Сектору економско финансијских послова и Сектору правних и општих послова у количини од око 200 метара.

У паковању, припреми за транспорт, физичком одношењу и отпремању архиве свакодневно су били ангажовани сви запослени у Служби архиве.

Транспортом и стручним одабиром, остварен је планирани циљ обједињавања и централизовања архивске грађе на једном месту, као и очување исте и спречавање њеног пропадања.

1. ***Унапређење архивске апликације САРА***

У току протекле 2017-те године настављен је посао на унапређењу и усавршавању архивске апликације „САРА”. Наиме у циљу формирања базе података која ће садржати све релевантне податке у вези са архивираним предметима, стручни тим ИТ Сектора Агенције у сарадњи са запосленима Службе архиве, проширили су опције апликације и отпочели са уношењем података који се односе на предмете преузете од судова. Поменута архива датира од 1945. године и представља јединствене податке у вези са регистрацијом привредних субјеката. Бенефит је побољшан рад Службе архиве и могућност брзе претраге предмета и аката.

Крајњи циљ чувања архиве је да буде доступна корисницима. Служба архиве је у 2017. години одговорила на 24400 захтева корисника. Захтеви се односе на издавање предмета на увид, фотокопирање аката, оверавање копија, увид у електронску форму документа и пружање стручне помоћи странкама. Читаоница Службе архиве која је распоређена на две локације (седиште у Бранковој улици бр. 25 и Архив АПР-а у Раковици) у претходној години обрадила је 14400 захтева у писменој форми али и пружила стручну помоћ свим заинтересованим корисницима.

1. ***Учешће на међународном конгресу ван земље и на семинарима у земљи***

У априлу 2017-те године, као и претходних година традиционално је организован међународни Конгрес архивиста који окупља архивисте из целог света. Руководилац Службе архиве, упућена је на службени пут у Републику Словенију у својству представника Агенције за привредне регистре, на међународну конференцију и предавање из области „Класичног и електронског архивирања”. Актуелна тема била је све већа заступљеност и увођење електронског пословања као и преношење папирне форме докумената у електронску форму. Организовано је неколико радионица на којима су се учесници скупа едуковали и размењивали искуства у вези са утицајем развоја информационих технологија на архивистику.

1. ***Евидентирање архивске грађе и документарног материјала у инвентарни попис – Архивску књигу***

У току фебруара и марта месеца 2017-те године ажурирана је Архивска књига сачињена у претходном периоду, која представља инвентарни попис целокупног документарног материјала и архивске грађе Агенције за привредне регистре.

Архивска књига је у складу са позитивним прописима а пре свега Законом о културним добрима („Сл. гласник РС”, 71/94).

Архивска књига је допуњена пописом и евидентирањем документарног материјала који је настао у 2017. години а препис је достављен надлежном Архиву Србије.

Регистратурске јединице (фасцикле, кутије, регистратори) су обележени архивским бројевим односно бројевима из Архивске књиге и одложене на физичку локацију.

1. ***Излучивање безвредног документарног материјала***

На основу члана 38. Закона о културним добрима („Сл. гласник РС” бр. 71/94), а у складу са Листом категорија са роковима чувања документарног материјала Агенције за привредне регистре од 17.06.2015. године, спроведен је поступак излучивања безвредног регистратурског материјала. Безвредни документарни материјал је пописан и одвојен на две локације у привременом архивском депоу у Шимановцима као и у Архиву Агенције. Након спроведеног поступка излучивања и добијања одобрења од стране Архива Србије укупна количина безвредног регистратурског материјала излученог у току 2017-те године износи око **720** метара.

1. ***Рестаурација преузетих књига***

У току 2017. године, а у сарадњи са надлежним Архивом Србије односно стручњацима за конзервацију и рестаурацију папирне архиве расписан је тендер и закључен уговор у вези са рестаурацијом и конзервацијом књижног повеза. Наиме књиге које обухватају судске регистре, уписнике, пописе аката и друге евиденционе књиге које су преузете из судова и министарстава од стране Агенције, биле су веома лошем стању и претила је опасност од пропадања и трајног губљења незаменљивих података које садрже. Обављањем послова рестаурације и конзервације на књижном повезу и листовима књига спречено је даље пропадање а и књиге се могу користити безбедније. Поред тога све књиге су скениране тако се могу користити иу електронској форми. Укупно је рестаурирано око 250 књига различитих формата и степена оштећења.

1. ***Скенирање архивске грађе***

У оквиру пословног процеса Службе архиве један од примарних циљева је заштита архивске грађе која подразумева предузимање свих превентивних мера како би се архивска грађа сачувала. У том смислу настављено је скенирање и дигитализација најстаријих документа које Агенција поседује. Сва документа су пре скенирања прошла кроз фазу припреме која подразумева чишћење, исправљање листова, скидање спајалица и других металних предмета или селотејпа и др. Слагање по хронологији, индексирање, скенирање и валидацију.

Укупно је, у претходној години скенирано 30.000 страна архивске грађе затим око 10 књига старог регистра, скенирани су предмети Регистра туризма као и предмети по којима се поступа по захтевима за издавањем података свакодневно.

1. ***Издавање архивске грађе на писмени захтев корисника и непосредни рад са странкама***

У 2017. години обрађено је око 10400 захтева за копирање архивских докумената и то за потребе екстерних корисника којима је извршена наплата накнаде. Осим њих је обрађено око 4000 захтева за копирање без наплате накнаде разним државним институцијама.

Без подношења захтева је извршено око 10000 увида у документацију и то папирну форму као и из електронске базе скениране документације.

У непосредном контакту са странкама спроводиле су се све мере како не би дошло до злоупотребе односно неовлашћеног присвајања докумената. То практично значи да је вршен константан надзор над странкама које врше непосредан увид у документацију а такође пружана је сва стручна помоћ у вези са тражењем података и манипулацијом архиве. Пре почетка рада са странкама припремала се документација донета из архивских депоа затим се копира и оверава у складу са захтевом странке. Странкама се даје усмена информација о правном следбеништву фирми тако што архивар кроз скенирану документацију врши увид у решења.

1. ***Предузимање свих превентивних мера заштите архивске грађе и документарног материјала***

Због обимне документације које Архив АПР-а чува и складишти у својим депоима настављен је и рад на физичко техничкој заштити архиве која подразумева: препакивање папирне форме старе архивске документације у архивске кутије, чишћење предмета од прашине, вишка папира, скидање спајалица, старих и оштећених омота списа, обележавање и смештање на коначну локацију. Поменут документарни материјал припада старим судским регистрима,који је преузет из матичних Привредних и Трговинских судова и МУП-ова,а односи се на судске мапе и збирке исправа. Количина старе документације у папирној форми која је препакована износи око 1,5 км.

Сва препакована документација се евидентира у апликацију САРА и тиме се уноси у јединствену базу података адреса где се архива налази као и податак о основним параметрима проналажења исте.

1. ***Предузимање свих превентивних мера заштите архивске грађе и документарног материјала***

Да би архивска грађа и документарни материјал био адекватно сачуван и да би се обезбедила дуготрајна заштита а у циљу чињења доступном архиву корисницима Агенција је предузела и спроводила све мере физичко техничке заштите у згради Архива Агенције.

Предузете безбедносне мера заштите Архива и у њему постојећег документарног материјала,у току 2017-те године:

* Вршена је периодична дезинфекција,дезинсекција и дератизација унутрашњости објекта,као и његове припадајуће спољашње околине.
* Извршено је сервисирање против пожарних апарата,од стране овлашћеног сервиса.
* Извршена је обука запослених из области противпожарне заштите
* Зграда Архива је одржавана на високом нивоу у погледу хигијене. Систем покретних полица за смештај архивске грађе у депоима је свакодневно провераван и чишћен од евентуалних нечистоћа.
* Систем покретних архивских регала је сервисиран од стране овлашћених лица
* Постојећа инфраструктура Архива (вода, струја, лифт, алармни системи, видео надзор) је континуирано прегледана и редовно одржавана.

|  |  |
| --- | --- |
| XXII | ИНФОРМАЦИОНИ СИСТЕМ |

Сектор информатике и развоја је током 2017. године пружио сву неопходну подршку за несметан оперативан рад свих регистарских система и сервиса Агенције. У први план су стављени корисници услуга Агенције: грађани, правна лица, други органи јавне управе и њихова потреба да благовремено и ефикасно изврше своје обавезе у складу са важећим прописима али и потреба за непрекидним приступом информацијама, подацима и документима који су им неопходни за обављање послова који нису везани за Агенцију, а за које је Агенција надлежна.

Годишњи плана и програма Агенције за 2017. годину је дефинисао велики број активности на чијој реализацији је учествовао Сектор информатике и развоја. У најзначајније активности које су реализоване спадају:

* Пуштање у продукцију система за финансијску контролу и управљање;
* Израда Пројекта унапређења пословања Агенције за привредне регистре;
* Израда и усвајање Акта о безбедности информационо-комуникационог система Агенције;
* Припрема техничке спецификације за унапређење Платформе за Централну евиденцију обједињене процедуре за издавање грађевинских дозвола;
* Успостављање система извештавања за Централну евиденцију обједињене процедуре за издавање грађевинских дозвола;
* Почетак пројекта успостављања информационог Портала регионалног повезивања привредних регистара;
* Успостављање информационог система за електронску регистрацију оснивања привредних субјеката.

Дигитална трансформација, као једна од најактуелнијих тема у државној управи, пред Сектор информатике и развоја и пред целу Агенцију поставио је у 2017. години бројне изазове. Међу најзначајније догађаје могу се сврстати:

* Почетак примена Закона о информационој безбедности
* Усвајање Закона о електронском документу, електронској идентификацији и услугама од поверења у електронском пословању
* Формирање Канцеларије за информационе технологије и електронску управу
* Уредба о Адресном регистру
* Успостављање информационог система еЗУП
* Прихватање Опште уредбе о заштити података о личности Европске уније (ГДПР)
* Акциони план за спровођење стратегије развоја електронске управе у Републици Србији за период 2017-2018. године
* Најава Закона о електронској управи
* Најава нове Стратегије развоја електронске управе у Републици Србији 2019-2022. године.

Сви наведено у великој мери мења окружење у коме послује Агенција и поставља велики број нових захтева у погледу начина реализације и функционисања информационог система и примењених решења. У 2017. години започете су активности на припреми пројеката редизајна информационог система у Агенцији и успостављања решења која ће бити усклађена са свим наведеним прописима. Истовремено је спроведено низ активности како би се Сектор информатике и развоја организационо и кадровски припремио за све изазове који су постављени. То пре свега обухвата: унапређење комуникације и сарадње између запослених у Сектору информатике и развоја и запослених у другим секторима и регистрима Агенције, подизање кадровског капацитета сталном едукацијом и ангажовањем нових ИТ експерата, унапређење процеса планирања, имплементације и контроле ИТ пројеката, припрема пројеката и имплементација нових решења у информационом систему, базираних на новим технологијама, која ће бити усклађена са свим прописима и захтевима из окружења, а пре свега плановима и захтевима руководства Агенције.

### Управљање ИКТ инфраструктуром и њено унапређење

У току 2017. године спроведене су следеће активности везане за ИКТ инфраструктуру:

1. Континуирано праћење расположивости система, и предузимање неопходних мере заштите (антивирусна и антиспам заштита, контрола приступа, израда резервних копија података, обезбеђење континуитета пословања коришћењем конфигурације високе доступности);
2. Дневно решавање сви захтеви и инциденти из реда администрације система који стижу преко Сервис деска, коришћењем савремених алата за управљање мрежом и системским ресурсима;
3. Ефикасно спроведeна процедура пописа ИТ опреме и софтвера;
4. Израђене техничке спецификације неопходне за спровођење поступка набавке нове ИТ опреме и услуга одржавање хардвера и поступци успешно спроведени;
5. Континуирано спровођење процес управљања конфигурацијом;
6. Обезбеђено окружење и пружена подршка извођачима на пројекту израде извештаја за потребе ЦЕОП;
7. Обезбеђено окружење и активно учешће у пројекту развоја система за електронску регистрацију предузетника и привредних друштава;
8. Обезбеђено окружење и активно учешће у првој фази пројекта развоја система за успостављање регионалног портала;
9. Нов сервис електронске поште за потребе Агенције уведен у продукцију;
10. Спровeдене све активности везане за припрему планова за набавку неопходне опреме за консолидацију у делу инфраструктуре и унапређења сигурности информација у Агенцији.

### Учешће у развоју софтвера и подршка корисницима софтверских апликација

Развојни тим Агенције је у току 2017. године обављао следеће послове:

1. Унапређена је порталска апликација која обвезницима на подношење финансијских извештаја омогућава попуњавање регистрационих пријава, унос и контролу података из финансијских извештаја у обрасце, достављање података и документације (са електронским потписом), додата функционалност електронског плаћања, спроведена је имплементација и тестирање окружења за све групе обвезника и све врсте захтева у неколико етапа. Систем је ове године био расположив у року. Обрада финансијских извештаја је омогућена у току фебруара;
2. У року завршен је пријем Извештаја за статистичке потребе, редовних годишњих финансијских извештаја и консолидованих финансијских извештаја;
3. Унапређен је систем за обраду и објављивање финансијских извештаја у складу са захтевима из надлежног регистра;
4. Имплементиран нов систем за креирање и проверу електронског потписа на документима;
5. Објављена Мапа Регистра мера и подстицаја регионалног развоја са подацима за 2016. годину, укључујући и података за нове обвезнике за историјске године у складу са новом Уредбом. Објављени су и подаци за прву половину 2017. године;
6. Система за упаривање уплата и поднетих захтева завршен и пуштен у продукцију крајем јануара. Ради се о веома комплексном систему који интегрише готово све регистре са системом за финансијску контролу, омогућава електронско плаћање платним картицама преко интернета, као и спровођење процеса финансијске контроле и управљања у Агенцији;
7. Систем за управљање уплатама је додатно унапређен и проширен функционалностима које омогућавају обавештавање корисника о постојању вишка уплаћених средстава и спровођење поступка повраћаја тих средстава на захтев корисника;
8. Развој система обједињених претрага који посетиоцима сајта Агенције обезбеђује ефикаснију претрагу података;
9. Развој веб сервиса неопходних за интеграцију нових апликативних система Агенције са постојећим регистарским системима (еРегистрација, Регионални портал);
10. Спроведене неопходне измене у Посебном информационом систему Регистра финансијских извештаја за пријем финансијских извештаја за 2017. годину;
11. Континуирано оперативно одржавање осталих интерно развијених апликација у Агенцији и по пријави корисника решавање инцидената и реализација нових захтева за измену.

### Администрација база података и испорука података

У оквиру управљања подацима у 2017. години урађено је следеће:

1. За потребе објављивања податак из регистра мера и подстицаја регионалног развоја на новој апликације мапе, извршена је годишња обрада за 2016. годину, као и обрада података за прву половину 2017. године и објављени су подаци укључујући и податке нових обвезника који су доставили податке и за све историјске године;
2. Процес испоруке података по стандардизованим и посебним захтевима константно се спроводио се без застоја. Свим државним органима и органима локалне самоуправе су достављани подаци и информације које су тражене;
3. Велики број захтева за подацима који свакодневно стиже из самих регистара и других сектора из Агенције за потребе разних статистичких анализа, израде извештаја, контролу квалитета и друге потребе, обављан је континуирано и без застоја. Израђен је и велики број извештаја по захтеву регистара, који се аутоматски генеришу у систему за пословно извештавање и настављене су активности на даљем развоју овог система, спроводе се послови администрације база података, оптимизације и измене података по захтеву;
4. Пружена подршка Регистру финансијских извештаја при изради Годишњег билтена финансијских извештаја за 2016. годину, који садржи збирне податке о финансијском положају и успешности пословања правних лица и предузетника у Републици Србији, за последње две године;
5. Редовно пружана подршка служби за продају података у смислу формирања потребних месечних обрачуна и анализе специфичних ситуација након миграција података;
6. Спроведене су активности израде извештаја и аналитичких сервиса за потребе ПИС ФИ, система извештавања за праћење тока пријема и обраде финансијских извештаја, објављивање финансијских извештаја и праћење самог процеса рада ангажованих оператера у Регистру;
7. Развијен велики број објеката у базама података неопходан за реализацију функционалности у оквиру апликација и апликативних система;
8. Народној банци Србије и другим државним органима стављени на располагање подаци из финансијских извештаја за 2016. годину;
9. Министарство правде повезано са Агенцијом и омогућена аутоматизована испорука података који су регистровани у Агенцији;
10. Пружена подршка Сектору економско финансијских послова у процесу успостављања финансијске контроле и управљања.

### Послови службе за техничку подршку и Сервис деск

У току 2017. године служба за техничку подршку обављала је следеће послове:

* Одржавање софтвера радних станица – отклањање проблема у раду оперативног система и осталих апликација на радним станицама запослених, реинсталација радних станица, инсталација и конфигурисање нових верзија регистарских апликација;
* Отклањање хардверских проблема – поправке, чишћење, замена компоненти, отклањање мањих проблема са струјним напајањем радних станица или припрема и упућивање на сервис рачунара за које није истекао гарантни период (из Београда и из организационих јединица);
* Одржавање штампача – инсталације и ситније поправке. Упућивање штампача на сервис код већих кварова (из Београда и из организационих јединица).
* Одржавање мреже – активирање нових мрежних прикључака, повезивање радних станица на мрежу;
* Активно учешће на пословима пописа у пописној комисији Агенције и редовно одржавање евиденције ИТ опреме. Спроведен је контролни попис као припрема за редован годишњи попис.

Сервис деск је спроводио следеће активности:

* Евидентирање и праћење инцидената и захтева за услугама и сервисима корисника у централни тикетинг систем, као и отклањање инцидената и испуњавање захтева у складу са прописаним процедурама;
* Aпликативнa подршкa – Администрација регистарских апликација и помоћ запосленима при њиховој употреби (први ниво подршке);
* Техничка подршка корисницима сервиса за састављање и достављање финансијских извештаји;
* Техничка подршка корисницима осталих сервиса Агенције.

Пријем финансијских извештаја захваљујући новим решењима за електронско потписивање и електронско плаћање значајно олакшао рад обвезницима на подношење финансијских извештаја, а самим тим смањио број захтева за помоћ од стране сервис деска. Велики број захтева за помоћ и даље стиже из Централна евиденција обједињених процедура за издавање грађевинских дозвола. Унапређење система које је планирано требало би да значајно смањи број позива ка сервис деску. Увођење нових електронских сервиса који се очекују почетком 2018. године ће довести до већег броја захтева, па је јачање функције сервис деска веома значајно у наредном периоду.

### 

### Стратешки послови и оперативни послови на нивоу Агенције

У првом кварталу 2017. године интензивно се радило на реализацији друге и треће фазе пројекта унапређења пословања Агенције за привредне регистре. Израђена су два веома обимна документа Спецификација будућег стања и Акциони план реализације пројекта. Ради се о једној свеобухватној анализи пословања Агенције и предлогу будуће архитектуре свих нивоа (од пословне, преко апликативно до инфраструктурне). Пројекат је реализован уз учешће свих регистара и сектора Агенције. Документација представља основ за израду следећег Програма развоја Агенције.

У првој половини године припремљене су техничке спецификације и пружена подршка осталим службама у спровођењу планираних набавки.

Заједно са осталим службама Агенције, израђен је Годишњи извештај о раду за 2016. годину.

Израђен је и усвојен Акт о безбедности информационог система и Политике информационе безбедности у складу са Законом о информационој безбедности и подзаконским актима.

У склопу активности за успостављање информационог Портала регионалног повезивања привредних регистара, које се финансирају из донације ЕБРД, прикупљене су понуде, спроведена њихова евалуација и изабран понуђач. Активности су трајале више месеци и успешно реализоване захваљујући великом ангажовању запослених из свих служби Агенције. По предложеном пројектном плану Регионални портал би требало да буде успостављен у наредних 12 месеци. Пројекат је званично почео 25. септембра и интензивно се ради на његовој реализацији. У Београду је 26. и 27. септембра одржана прва радионица на којој су учествовали претставници Агенције, Централног регистра Републике Македоније и претставници извођача. Чланови радних група су се упознали и направили иницијалне предлоге сервиса који ће бити предмет имплементације. Друга радионица одржана је у Скопљу 9-10. октобра 2017. године и на њој је усаглашен списак сервиса и прва верзија методолошких правила. Пројекат се спроводи у складу са усвојеним пројектним планом. Иницијална верзија платформе се очекују већ у првом кварталу 2018. године.

Уз подршку ПИУ јединице РГЗ спроведене су планиране набавке из кредита Светске банке. Набавке су обухватиле ангажовање ИТ стручњака софтвер инжењера у Агенцији на две године и ангажовање стручног консултанта за израду техничке спецификације за унапређење система ЦЕОП. Уз подршку консултанта, прецизно су дефинисани захтеви и израђена је техничке спецификације за унапређење система ЦЕОП. Резултат анализе је показао да унапређење софтвера ЦЕОП система не може бити финансирано из кредита Светске банке јер планирана средстава нису довољна, због чега је у финансијском плану Агенције за 2018. годину предложено да се унапређење овог система реализује из сопствених средстава Агенције. Предлог Агенције је да преостала средства из кредита Светске банке, буду преусмерена на набавку додатног хардвера.

Успешно је приведен крају и пројекат израде извештаја за потребе ЦЕОП, који је реализован уз подршку УСАИД. Овај систем сада омогућава квалитетно праћење спровођења свих процедура у ЦЕОП, контролу и извештавање за потребе надлежних органа, Агенције, Министарства грађевине и свих других заинтересованих институција.

Уз подршку УНДП у току 2017. године реализован је пројекат успостављања система за електронску регистрацију предузетника и једночланих д.о.о. Ангажован је консултант који је помогао у припреми техничке спецификације, спроведен поступак набавке и ангажован конзорцијум који је реализовао овај пројекат. Активности су спроведене у сарадњи Регистра привредних субјеката и Сектора информатике и развоја. Уговор са конзорцијумом је потписан средином јуна. Пројекат је успешно завршен и 3. јануара 2018. у делу оснивања предузетничких радњи пуштен у продукцију. Имплементиране су и функционалности неопходне за оснивање једночланих д.о.о., а пуштање овог дела система у продукцију биће спроведено по усвајању измена Закона о привредним друштвима.

У другом кварталу 2017. група за оперативну подршку је појачана ангажовањем три нова извршиоца који су прерасподељени у Сектор информатике и развоја са других радних места у Агенцији. То је веома значајно за даље унапређење рада Сектора информатике и развоја и подизања квалитета подршке, како интерним корисницима у Агенције тако и свим корисницима услуга Агенције.

Са друге стране, током године дошло је до осетног слабљења у делу развоја. Одлазак четири искусна инжењера из Агенције догодио се током лета 2017. године, а крајем године Агенцију је напустио и систем администратор за безбедност. Разлози одласка су пре свега финансијске природе. Ово је значајно умањило капацитет Сектор информатике и развоја и повећало оперативне ризике и ризике у реализацији планова развоја. Сложени послови прерасподељени су на постојеће извршиоце али дугорочно то може довести до великог оптерећења запослених, појаве незадовољства и даљег одлива кадрова. Крајем године је постигнут договор само са једним кандидатом и његово ангажовање у Сектору информатике и развоја је планирано од 9. јануара 2018. године.

Примарни задатак је проналажење и ангажовање адекватних кадрова на упражњена радна места, како би се створили услови, неопходни за реализацију свих планова и послова који очекују Агенције у наредном периоду. У међувремену ће фокус бити на одржавању оперативног рада Агенције, а развојне активности, њихов обим и приоритете треба планирати узимајући у обзир тренутне капацитете Сектора информатике и развоја.

|  |  |
| --- | --- |
| XXIII | УНУТРАШЊА ОРГАНИЗАЦИЈА |

Концепт унутрашње организације и систематизације радних места у Агенцији за привредне регистре, утврђен приликом оснивања, омогућио је током протеклог периода, успостављање бројних нових регистара и увођење нових функционалности у Агенцији. Визија Агенције из претходних годишњих извештаја о раду, са задатим циљем „сви регистри на једном месту, постаје реалност, а оперативна организација рада у условима јасно дефинисаних надлежности, овлашћења и одговорности, у атмосфери координације рада заснованој на мотивисаном и посвећеном, креативном тимском раду запослених, даје очигледне резултате.

Макро и микро организациона структура Агенције, са детаљним описима радних места и условима за обављање одређених послова у оквиру радног места, утврђени су Правилником о унутрашњој организацији и систематизацији радних места.

**Органи Агенције**


Органи Агенције су управни одбор и директор. Председник Управног одбора је Велибор Самарџић, дипл. правник из Београда (именован је за председника Управног одбора решењем Владе 24 број 119-13971/2014 од 05.11.2014. године, „Службени гласник РС”, број 121/14), а чланови Управног одбора су: Драган Нинковић, дипл. инжењер саобраћаја из Шапца (Решење Владе 24 број 119-4752/2017 од 19.05.2017. године, „Службени гласник РС”, број 49/17), Зоран Драгићевић, дипл. инжењер пољопривреде из Београда (Решење Владе 24 број 119-8553/2017 од 14.09.2017. године, „Службени гласник РС”, број 83/17), Филип Катић, дипл. правник из Београда (Решење Владе 24 број 119-250/2015 од 15.01.2015. године, „Службени гласник РС”, бр. 04/15) и Мирјана Бауцал Мркић, дипл. правник из Београда (Решење Владе 24 број 119-535/2018 од 18.01.2018. године, „Службени гласник РС”, бр. 05/18).

Директора Агенције именује и разрешава Влада на предлог Управног одбора. Директор Агенције, Звонко Обрадовић, изабран је на јавном конкурсу крајем новембра 2012. године и именован решењем Владе 24 број 119-8261/2012 дана 28.11.2012. године.

Регистре воде регистратори, именовани од стране Управног одбора Агенције, уз претходну сагласност Владе. Исто лице може поново, по истеку мандата, бити именовано за регистратора. Сходно флексибилном законском моделу којим се уређује поступак именовања регистратора, једно лице може водити више регистара из сродних области чиме се избегава умножавање функција али и значајно олакшава интеграција између функција вођења регистара и заједничких функција Агенција. Регистратори Агенције су у свом раду независни а овлашћења и надлежност им је детаљно прецизирана Законом о Агенцији за привредне регистре и Законом о поступку регистрације у Агенцији за привредне регистре.

Управни одбор је током 2017. године одржао 9 седница од укупних 141, колико их је одржано од оснивања Агенције до краја 2017. године. На седницама, Управни одбор је разматрао питања из своје надлежности, усвојио Извештај о раду и Финансијски извештај за претходну 2016. годину, Финансијски план и Програм рада за наредну 2018. годину, доносио је опште акте и предлоге аката у складу са законским овлашћењима и др. Управни одбор је активно учествовао у креирању пословне политике Агенције указујући на могуће изазове и ризике у пословању. Управни одбор је радио и одлучивао у атмосфери тимског рада и континуиране активне комуникације која се често одвијала на дневном нивоу.

**Људски ресурси**

****

Одлуком Владе за 2017. годину (Одлука о максималном броју запослених на неодређено време у систему државних органа тему јавних служби, систему Аутономне покрајине Војводине и систему локалне самоуправе за 2017. годину, „Службени гласник РСˮ, бр. 61/17, 82/17, 92/17, 111/117), одређен је број од 404 запослена у Агенцији, као максималан број запослених на неодређено време. Упркос томе што је Законом о начину одређивања максималног броја запослених у јавном сектору („Службени гласник РСˮ, бр. 68/15, 81/16-одлука УС) прописано да ће се предметна Одлука Владе за наредне календарске године доносити у року од 60 дана од дана доношења прописа о буџету,

Одлука о максималном броју запослених за 2018. годину није донета до сачињавања овог извештаја.

Кадровским планом за 2017. годину предвиђено је било да у Агенцији буду запослена укупно 404 извршиоца на неодређено време и 5 запослених на одређено време ради привременог повећања обима посла. Такође, било је предвиђено и ангажовање већег броја лица ван радног односа на обављању привремених и повремених послова, на оперативним пословима регистара током кампања које подразумевају унос великог броја података у кратким, законом одређеним роковима.

На крају 2017. године у Агенцији је било 402 запослена на неодређено време, од којих двома мирује радни однос због именовања на одређене функције, и 6 запослених на одређено време ради привременог повећања обима посла. То значи да кадровски план Агенције за 2017. годину, у погледу броја запослених на неодређено време, није остварен у потпуности, пре свега због тога што је, у извештајном периоду, радни однос у Агенцији раскинуло укупно 10 запослених, од чега је планиран био одлив само једног запосленог, који је остварио право на старосну пензију. Проблем са који се Агенција суочава у погледу људских ресурса огледа се у томе што је током 2017. године радни однос раскинуло 6 запослених у Сектору информатике и развоја. Актуелни број запослених представља критични минимум људских ресурса са којима се обављају поверени послови. Из тог разлога, Агенција је у свом Годишњем програму рада за 2018. годину планирала да, уз сагласност Владе, запосли на неодређено време већи број лица, првенствено високо стручних, специјализованих профила.

Структура запослених и на други начин радно ангажованих лица у дугогодишњем претходном периоду показује минималан пораст укупног броја, уз значајне промене у структури, променом статуса из привремених и повремених послова и радног односа на одређено време у радни однос на неодређено време.

Имајући у виду процес, на закону основаног успостављања нових регистара и увођење нових функционалности у Агенцији, очекује се да ће Влада, на образложен предлог Агенције и надлежног Министарства привреде, одобрити неопходно повећање броја запослених на неодређено време у 2018. години.

|  |  |
| --- | --- |
| XXIV | ЈАВНЕ НАБАВКЕ И ДРУГИ ОПШТИ ПОСЛОВИ |

У 2017. години спроведено је укупно 35 поступка јавних набавки, од чега 8 отворених поступака, а преосталих 27 су поступци јавних набавки мале вредности.

|  |
| --- |
|  |
| *Реализоване јавне набавке по врсти поступка* |

Укупно уговорена вредност свих поступака јавних набавки у 2017. години је 102.026.011,77 динара без ПДВ-а, од чега је у отвореним поступцима уговорено 54,20% односно 55.302.338,00 динара, а у поступцима јавних набавки мале вредности 45,80% односно 46.723.673,77 динара.

|  |
| --- |
|  |
| *Реализоване јавне набавке по предмету* |

У отвореним поступцима јавних набавки набављану су добра у висини 32% укупне вредности, а услуге у висини од 68%. Радови нису били предмет набавки у отвореним поступцима. Поступцима јавних набавки мале вредности у висини од 34% набављана су добра, 61% услуге, а нешто мање од 5% радови.

Укупна процењена вредност предмета јавних набавки у спроведеним поступцима била је 107.934.949,00 динара, односно за 5,8% већа у односу на укупну вредност закључених уговора.

Додељени уговори у отвореним поступцима јавних набавки највеће вредности су уговори за набавку и одржавање рачунарске опреме и софтвера, рачунарске услуге, услуге физичко техничког обезбеђења и набавку електричне енергије. Два поступка су обустављена, јер су све примљене понуде биле неприхватљиве, а један поступак је поништен.

У свим отвореним поступцима јавних набавки критеријум за доделу уговора била је најнижа понуђена цена, као и у свим поступцима јавних набавки мале вредности, осим 3, у којима је критеријум била економски најповољнија понуда.

У свим спроведеним поступцима јавних набавки примљено је укупно 77 понуда.

Чланом 39. став 1. Закона о јавним набавкама („Службени гласник РСˮ, бр. 124/12, 14/15, 68/15), за разлику од ранијег законског решења, утврђено је да се јавним набавкама мале вредности сматрају набавке истоврсних добара, услуга или радова, чија је укупна процењена вредност на годишњем нивоу мања од 3.000.000,00 динара (без ПДВ-а). Просечна вредност уговора о јавним набавкама мале вредности које је Агенција спровела у претходној години износи 1.730.506,44 динара. У складу са Законом о јавним набавкама, обезбеђена је транспарентност у свим поступцима јавних набавки и избрисана једна од најзначајнијих, у смислу могућих негативних последица, разлика између отворених и поступака јавних набавки мале вредности.

О спроведеним поступцима јавних набавки Агенција је, у законом предвиђеним роковима, подносила детаљне кварталне извештаје Управи за јавне набавке.

Сви други општи послови су, током извештајне 2017. године, вршени континуирано у функцији подршке основној делатности Агенције и то: обезбеђење основних средстава, ситног инвентара и потрошног материјала, послови редовног одржавања опреме, уређаја и инсталација, стручно административни и технички послови везани за рад органа управљања, послови праћења и анализе одређених трошкова, као што су трошкови коришћења службених возила, мобилних телефона и др., послови из области нормативне делатности Агенције и други, у складу са прописаним процедурама и успостављеном организацијом рада.

|  |  |
| --- | --- |
| XXV | ФИНАНСИЈСКА ФУНКЦИЈА |

У2017. години финансијско пословање Агенције је обављано у функцији подршке реализацији задатака утврђених Програмом рада Агенције за 2017. годину, а у складу са Финансијским планом Агенције за 2017. годину, на које је сагласност дала Влада Републике Србије (,,Службени гласник РС,”бр. 29/17).

Оперативни циљеви и активности Сектора економско финансијских послова у 2017. години реализовали су се кроз:

* Ефикасно извршавање редовних активности Сектора економско финансијских послова у функцији реализације пословних активности Агенције кроз планирање, књиговодствено евидентирање, праћења и извештавање руководства и екстерно извештавање о материјално финансијском пословању Агенције;
* Учешће у доградњи целовитог процесног и информационог система праћења, евидентирања и контроле прихода од непосредно пружених услуга регистара Агенције и ефикаснијег система извештавања и комуникације са корисницима и

Даљу доградњу општих аката из области материјално финансијског пословања.

|  |  |
| --- | --- |
| XXVI | ОДНОСИ СА ЈАВНОШЋУ |

Према извештају „Лакоћа пословања 2018” Светске банке, објављеном 31. октобра 2017. године у Србији, у области издавања е-грађевинских дозвола Србија је ушла у првих 10 земаља света, што је најбољи резултат и највећи напредак (скок са 36. на 10. место) остварен захваљујући спроведеној реформи којом је уведена електронска регистрација и успостављена Централна евиденција обједињених процедура за издавање грађевинских дозвола (ЦЕОП) за чије је функционисање одговорна Агенција.

Као потврда да је систем у потпуности заживео говоре и збирни подаци из евиденције, као и периодични подаци које је Агенција објављивала током године у јавности. Тако је у 2017. години за 45 одсто повећан број примљених захтева али је повећан број и свих врста издатих дозвола- за 34 одсто је порастао број издатих грађевинских дозвола, за 26 одсто локацијских услова, за 35 употребних дозвола и за 50 одсто је повећан број одобрења за извођење радова, у односу на претходну годину, у којој је систем успостављен. Кроз овај систем примљено је више од 2,5 милиона електронских докумената чија величина премашује 5,5 терабајта.

По условима за започињање пословања, Србија је рангирана на 32. место (скок са 47. на 32. место), а напредак од 15 места за годину дана остварен је захваљујући олакшаном оснивању привредних субјеката, смањењу административне таксе за оверу потписа и повећању ефикасности регистра привредних субјеката у Агенцији. Конкретно, скраћена је процедура и време потребно за регистрацију привредних субјеката што је смањило трошак оснивања привредних субјеката са 6,5 на 2,3 процента прихода по глави становника, забележила је Светска банка. Захваљујући обједињавању процедура регистрације у Агенцији и Пореској управи, процедура регистрације оснивања је, у току 2017. године, код 99 одсто привредних друштава и предузетника окончана за 24 сата од момента подношења регистрационе пријаве са документацијом у АПР-у до издавања решења о оснивању. У извештају се констатује да је напредак постигнут захваљујући побољшању прописа везаних за пословање захваљујући којем је смањен размак који дели Србију од земаља са најбољим пословним окружењем.

У Централну евиденцију привремених ограничења права лица регистрованих у Агенцији за привредне регистре су 19. јануара 2017. године унети подаци за више од 70.000 лица из Принудне наплате Народне банке Србије и тиме је успостављено редовна размена података, путем веб сервиса, између информационих система АПР и НБС. Иначе, Агенција, по службеној дужности, прикупља ове податке и уноси у Централну евиденцију, уз остале податке о мерама пореских и инспекцијских органа, судским пресудама и решењима министарстава и других органа које се односе на одузимање овлашћења, лиценци, дозвола, одобрења, концесија и субвенција физичким и правним лицима. Циљ постојања ове евиденције је обједињавање и објављивање ових података како би трећим лицима били доступни пословни подаци на основу којих би се могла стећи потпунија слика о пословној поузданости пословних партнера, привредних друштава и лица која управљају у тим друштвима, као и физичких лица која обављају привредну делатност или располажу новчаним средствима компанија и предузетничких радњи.

Поводом увођења новог сервиса за плаћање платним картицама преко интернета (е- commerce), Агенција је 31. јануара 2017. године организовала конференцију за новинаре, заједно са министарком државне управе и локалне самоуправе Аном Брнабић. Представници медија упознати су са детаљима сервиса уведеног како би олакшао он-лајн плаћање и додатно поједноставио рад привреде. Приступ апликацији за е- плаћање омогућен је преко интернета, на страници Агенције, у оквиру Посебног информационог система за састављање и достављање финансијских извештаја за 2016. годину, преко које је, истог дана, омогућено уношење података и креирање докумената који чине ове извештаје. У односу на претходну годину, у апликацији је унапређен систем за потписивање квалификованим електронским сертификатима у односу на прошлу годину.

На годишњој конференцији Националне алијансе за локални економски развој (НАЛЕД), под називом „Резултати и правац реформи 2016/2017”, одржаној 10. фебруара 2017. године у Скупштини Града Београда, директор Агенције Звонко Обрадовић добио је Признање за допринос унапређењу пословног окружења.

Агенција се 14. фебруара 2017. године обратила спортским друштвима са позивом да се ускладе са Законом о спорту до 17. фебруара 2017. године, до када су то могли учинити бесплатно. Након истека овог рока, за спровођење процедуре у АПР, на основу поднете пријаве, плаћа се прописана накнада. Као и претходних година, обвезници су континуирано обавештавани о роковима за подношење финансијских извештаја за 2016. годину, као и о току пријема и обраде истих. Тако је 24. фебруара 2017. године објављена вест да је 4 дана пред истек рока за подношење статистичких извештаја ту своју обавезу испунила свега трећина обвезника, као и да се до краја рока, 28. фебруара 2017. године, очекује још 100.000 извештаја. У сврху помоћи корисницима, Агенција је последњих дана пред истек рока, током викенда, 25. и 26. фебруара 2017. године, обезбедила стручну и техничку помоћ запослених у Сервис деску и Регистру финансијских извештаја. Осим што су на интернет страни Агенције [www.apr.gov.rs](http://www.apr.gov.rs) објављене инструкције у вези достављања финансијских и других извештаја, техничка, корисничка и видео упутства, Агенција је креирала и своју Facebook страну преко које је директно комуницирала са рачуновођама и корисницима система за подношење финансијских извештаја, коју је „лајковало” око 1.700 корисника, док је око 1.800 пратилаца активно пратило обавештења, вести и упутства. Већ 1. марта 2017. године објављено је саопштење о завршеном пријему извештаја за статистичке потребе који је успешно окончан јер је, закључно са 28.02, примљено више од 154.000 извештаја, од чега је 22% обвезника доставило извештаје за статистичке потребе, 69% обвезника истовремено је доставило и своје редовне годишње финансијске извештаје, док је 9 % обвезника доставило изјаве о неактивности. Обвезницима је кроз систем омогућено даље достављање редовних годишњих финансијских извештаја и изјава о неактивности.

У Бања Луци се 6. априла 2017. године директор Агенције Звонко Обрадовић састао са министром за економске односе и регионалну сарадњу Републике Српске Златаном Клокићем кога је упознао са иницијативом за формирање Регионалног портала привредних регистара преко кога ће бити успостављени нови сервиси за привредне субјекте у региону. Састанку су присуствовали и министар правде Републике Српске Антон Касиповић, као и директорка Агенције за посредничке, информатичке и финансијске услуге (АПИФ) Републике Српске Јелена Ћетковић с којом је потписан Меморандум о разумевању о сарадњи између АПР-а и АПИФ-а. Овим документом дефинисана је будућа сарадња усмерена на олакшавање прекограничне привредне активности повећањем транспарентности и унапређењем приступа ажурним и поузданим подацима о привредним субјектима. Меморандумом су предвиђене и конкретне активности усмерене на успостављање Регионалног портала привредних регистара Западног Балкана, за кога финансијску подршку пружа Европска банка за обнову и развој (ЕБРД).

Агенција је већ 24. априла 2017. године објавила почетак пружања услуга бонитета са подацима из обрађених финансијских извештаја за 2016. годину који су почели да се објављују на интернет страни Агенције. Такође, корисницима је стављен на располагање сервис- Претрага поступка обраде извештаја за 2016. годину/ Предмети у раду. Већ 21. априла 2017. године је објављен документ Годишњи билтен финансијских извештаја за 2016. годину, са збирним подацима о финансијском положају и успешности пословања правних лица и предузетника у Републици Србији, за последње две године. Ово је штампана публикација, трећа по реду од доношења закона којом је ова форма извештавања установљена, која је представљена на конференцији за медије у АПР-у, на којој су представљени основни подаци о успешности пословања правних лица и предузетника у 2016. години и приказане финансијске перформансе правних лица и предузетника. Годишњим билтеном, штампаним двојезично на српском и енглеском језику, обухваћени су подаци о реалном сектору, финансијским и непрофитним институцијама. Електронска публикација објављена је и на интернет страни Агенције.

Поводом објављивања публикације „Саопштење о пословању привреде у 2016. години” је 8. јуна 2017. године одржана добро посећена конференција за новинаре на којој су учествовали Драган Стевановић, државни секретар Министарства привреде и Ружица Стаменковић, регистратор у Регистру финансијских извештаја. Медијима су представљене укупне финансијске перформансе привредних друштава, секторске, одн. анализе према величини друштва, али је било речи и о одабраним сегментима привреде. На конференцији је сагледана солвентност привреде и предочени ризицима пословања привреде на дуги и кратак рок а, такође, било је речи и о задужености и профитабилности привредних друштава, уз посебан осврт на групе привредних друштава које су биле носиоци привредних кретања. Агенција је 3. јула 2017. године обавестила јавност да је завршен пријем редовних годишњих финансијских извештаја за 2016. годину и да је, закључно са 30. јуном 2017, у законском року, примљено око 160.000 извештаја. Након завршене обраде, Агенција је објавила 113.000 редовних годишњих финансијских извештаја на својој интернет страни.

Министар правде Нела Кубуровић и директор Агенције за привредне регистре Звонко Обрадовић 31. августа 2017. године су потписали Протокол и Споразум о електронској размени података из службених евиденција две институције, у реалном времену. Министарка Кубуровић је истакла да потписивање Протокола са Агенцијом представља још један корак у циљу убрзавања судских поступака, а директор АПР-а је нагласио да ће подаци Министарства правде бити од веома великог значаја за вођење Централне евиденције привремених ограничења права лица регистрованих у АПР-у. По потписивању ова два документа, судовима и другим правосудним органима одмах су „једним кликом”, путем веб сервиса АПР-а, постали доступни комплетни подаци о регистрованим правним лицима и предузетницима, док ће Агенција моћи да преузима податке тек по успостављању јединственог система Министарства. Само током прве половине године преузето је више од 40 милиона података Агенције, док су се веб сервисом за државне органе и јединице локалне самоуправе ( који већ користе Министарство финансија, Управа за спречавање прања новца, Пореска управа, ЦРОСО, НБС, МУП, Дирекција за електронску управу, Министарство трговине, туризма и телекомуникација), у 2017. години повезали и Министарство пољопривреде и заштите животне средине, као и Институт за стандардизацију Србије.

На скупу поводом обележавања 15. година рада Централног регистра Македоније у Скопљу, директор Обрадовић је најавио да ће регистри Србије и Македоније од 2018. године почети са пружањем сервиса у вези пословних информација и података преко Регионалног портала привредних регистара Западног Балкана.

Агенција је 19. октобра 2017. године објавила саопштење „СТО НАЈ... привредних друштава у Републици Србији у 2016. години” и тим поводом организовала врло посећену конференцију за медије на којој су државни секретар Министарства привреде и регистратор Регистра финансијских извештаја представили листе са 100 нај...привредних друштава, којима је обухваћено укупно 320 привредних друштава која значајно опредељују укупне финансијске перформансе домаће привреде и усмеравају целокупна привредна кретања у земљи.

Агенција је 20. октобра 2017. године објавила саопштење којим је обавестила привреднике и јавност да је почела да спроводи поступак принудне ликвидације над привредним друштвима код којих су се стекли законом прописани услови за његово покретање.

Саопштење о пословању економских целина у привреди у Републици Србији у 2016. години, са подацима из консолидованих финансијских извештаја за 2016. и 2015. годину, објављено је 11. децембра 2017. године на интернет страни Агенције, чиме је окончано финансијско извештавање јавности засновано на подацима из обрађених финансијских извештаја за 2016. годину.

У сарадњи са ЕБРД-ијем и Централним регистром Македоније (ЦРРМ), у Агенцији је 14. и 15. децембра организована дводневна радионица „Регионални портал привредних регистара” на којој су учествовали представници из регистара Албаније, Босне и Херцеговине (Федерација БИХ и Република Српска), Македоније, Румуније, Словеније и Хрватске, док је радионицу отворио Френклин Стивс (Franklin Steves), виши саветник ЕБРД-а из Лондона. О одржавању радионице, јавност је упозната путем саопштења које је послато медијима. Учесницима радионице је приказана демо верзија Регионалног портала Србије и Македоније, са комбинованим сервисима и услугама са упоредним пословним подацима и информацијама о регистрованим власницима, компанијама и њиховим финансијским показатељима, за период од 3 године, доступним на три језика (енглески, македонски и српски).

Поводом електронске регистрације предузетника, у Агенцији је 28. децембра најављен почетак пружања ове услуге а на конференцији за медије су учествовали Стелиана Недера, заменица сталне представнице УНДП-а, Михаило Јовановић, директор Канцеларије за ИТ и е- управу и Звонко Обрадовић, директор Агенције за привредне регистре. На конференцији је представљена нова услуга која од 1. јануара 2018. године треба да омогући будућим предузетницима лакше, јефтиније и за много краће време обављање регистрације оснивања путем интернета. Захваљујући софтверу, донираном средствима Програма Уједињених нација за развој (UNDP), у Агенцији је омогућено попуњавање Е-пријаве путем апликације доступне на порталу АПР-а, потписивање квалификованим електронским сертификатом и електронско плаћање комерцијалним платним картицама. Електронско решење о регистрацији новог предузетника, потписано квалификованим електронским потписом регистратора и снабдевено временским жигом, Агенција ће убудуће достављати електронском поштом на адресу регистрованог предузетника или овлашћеног подносиоца е-пријаве, а ова услуга електронске регистрације биће јефтинија од регистрације у папирном облику. На конференцији је најављена и будућа електронска регистрација оснивања једночланих д.о.о. која ће бити доступна након усвајања Нацрта измена и допуна Закона о привредним друштвима.

**Подаци о предузетим радњама у циљу примене Закона о слободном приступу информацијама од јавног значаја**

У 2017. години примљено је 105 захтева, за 21 мање у односу на 2016, годину у којој је број захтева био за 71,4% већи него 2015. године. У односу на претходне године, структура захтева није се променила али се знатно повећао обим тражених података и копија докумената.

Новинари су поднели 25 захтева, 10 удружења, 1 омладински активиста, 1 посланичка група у Народној скупштини, 7 адвокати, 1 Економски факултет Крагујевца, 2 Прекршајни суд у Београду (решење о одбацивању прекршајне пријаве и копију захтева о покретању прекршајног поступка против одговорног лица у АПР-у), 8 извршиоци затворских санкција, 1 узбуњивач, док о осталим подносиоцима захтева нису достављени ближи подаци, осим имена и адресе.

На информације у вези рада саме Агенције односила су се 2 захтева и још 2 захтева била су у вези са радом Агенције (тражене су информације одн. документа о појединачним правним лицима и удружењима против којих је Агенција поднела пријаве за привредни преступ за 2014, 2015. и 2016. годину, према Закону о рачуноводству). Тражиоци информација била су управо правна лица против којих је Агенција и поднела пријаве. Њима су достављене тражене информације.

Агенција није била орган у поседу тражених информација, па су 2 захтева прослеђена Поверенику и надлежном органу ПИО фонду (у вези података о плаћеним порезима и доприносима правних лица, одн. поднетим М1-М2 обрасцима). Захтев Транспарентности Србије о достављању копије документа- Унапред припремљеног плана реорганизације привредног друштва ФАП, из Прибоја, Министарство привреде је проследило Поверенику и Агенцији која је пружила тражену копију.

Највећи број захтева односио се на тражење копија докумената и достављање података из регистара Агенције у вези са тренутним и историјским подацима о статусу правних и физичких лица, као и одређеним чињеницама садржаним у документима на основу којих су извршене регистрације у АПР-у.

Иако Агенција ове информације, и иначе, чини доступним јавности на начин који је прописан Законом о поступку регистрације у Агенцији, у случају тражиоца информација који су се позвали на Закон о слободном приступу информацијама од јавног значаја, поступљено је у складу са тим законом. Ова пракса доводи до неравноправног односа према корисницима, ускраћује могућност да Агенција наплати нужне трошкове обраде података, копирања, скенирања и упућивања на адресу тражиоца информација а, такође, оставља велику могућност злоупотребе Закона о слободном приступу информацијама од јавног значаја, нарочито од стране појединих интересних група.

**Примена Закона о слободном приступу информацијама од јавног значаја у 2017. години**

|  |  |  |  |  |  |
| --- | --- | --- | --- | --- | --- |
| **Ред.бр.** | **Тражилац**  **информације** | **Број**  **поднетих захтева** | **Бр. усвојених-**  **делимично усвој. захтева** | **Број**  **одбачених захтева** | **Број**  **одбијених захтева** |
| 1. | Грађани | 51 | 43 |  | 8 |
| 2. | Медији | 25 | 24 |  | 1 |
| 3. | Невладине орган. и др. удружења грађана | 11 | 7 |  | 4 |
| 4. | Политичке странке | 1 | 1 |  | - |
| 5. | Органи власти | 1 | 1 |  | - |
| 6. | Остали | 16 | - |  | - |
|  | Укупно | 105 | 76 |  | 13 |

Повереник је донео 1 решење којим је жалбу тражиоца информација одбацио као неосновану, 1 закључком је обуставио поступак по жалби новинара, због одустанка од жалбе. Донета су 2 закључка којима је обустављен поступак по жалби тражиоца информација због одустанка од жалбе, одн. добијања информација. Закључком Повереника обустављена су 2 поступка по жалби тражиоца информација јер су им информације достављене, о чему и сама Агенција поседује доказе о пријему пошиљке.

Повереник је проследио 4 захтева за изјашњење поводом жалбе једног истог удружења које је упутило више истих или сличних захтева који су се сви односили на збирне податке из Регистра удружења и достављање копија свих регистрационих пријава удружења која су основана у одређеном периоду. Агенција се изјаснила да 2 захтева није примила електронском поштом а да је на 1 захтев одговорила, али тражилац није био задовољан достављеним информацијама, одн. изразио је сумњу у тачност достављених података.

У складу са решењем Повереника 07-00-02129/2016-03, од 10.10.2017, по жалби новинара из Новог Сада, Агенција је електронском поштом послала копије статута и финансијских извештаја, за више година, за 5 регистрованих удружења, не уваживши изнету чињеницу да су тражени документи, иначе, доступни корисницима, у архиви Агенције. Стога, Агенција је копирала, скенирала и електронским путем послала више од 120 страница копираних и скенираних докумената.

Управни инспекторат Министарства државне управе и локалне самоуправе упутио је представку у вези непоступања Агенције по захтеву удружења које се, тим поводом, већ жалило Поверенику. Агенција је дописом обавестила овај орган да је, по захтеву тражиоца информација који је прослеђен од стране Повереника, Агенција поступила и обавештење упутила поштом, али да је пошиљка Агенцији враћена са повратницом, одн. доказом да је уручење пошиљке покушано два пута и да је извештај остављен примаоцу пошиљке. Актом Управног инспектората, наложено је да Агенција информације достави електронском поштом, што је Агенција и учинила 16.10.2017.

Решењем Прекршајног суда у Београду одбачен је захтев за покретање прекршајног поступка поднетог од стране удружења које се, тим поводом, раније жалило Поверенику и Управном инспекторату. Суд је утврдио да не постоје услови за покретање прекршајног поступка јер подносилац захтева, као оштећени, није овлашћен да поднесе захтев за покретање прекршајног поступка, нити је лице чије је какво лично или имовинско право повређено или угрожено прекршајем. Такође, Прекршајни суд у Београду је упутио копију Захтева за покретање прекршајног поступка против одговорног лица у Агенцији, због захтева регистратора да тражилац плати накнаду за упућивање копија докумената, у складу са прописима о Агенцији, али Агенцији није познат исход овог поступка.

**Посећеност интернет стране** [www.apr.gov.rs](http://www.apr.gov.rs) **према Google аналитици**

У 2017. години сајт АПР посетило је 6.565.179 корисника. Остварено је укупно 18.309.835 посета.

Сајт је током целе године имао готово уједначену посету, осим крајем фебруара када је истицао рок за достављање статистичких извештаја. Тада је остварено максималних 117.717 дневних посета (28.02.2017). Претраге података и финансијских извештаја су, и даље, најпосећеније странице сајта.

Оперативне системе CHROM, FIREFOX и INTERNET EXPLORER, користило је више од 93% посетилаца а скоро 90% посетилаца је сајту приступа са десктоп рачунара.

**Медијска анализа објава о Агенцији**

Анализом је обухваћено 3.008 прилога, а од тога у 172 прилога појављује се директор Агенције. Највише прилога забележено је у он-лајн медијима (1.762, од чега 106 о директору), штампаним медијима (864, односно 25 о директору), електронским (241, односно 26), док су најмањи број прилога објавиле новинске агенције (141, односно 15).

Највише прилога објављено је у дневним листовима Данас (109) и Политика (108), потом у Вечерњим новостима (93) и Дневнику (78), а од периодичних на првом месту налази се НИН (64).

|  |  |
| --- | --- |
| **Тоналитет и број текстова о Агенцији у дневној штампи** |  |

|  |  |
| --- | --- |
|  | **Тоналитет и број текстова о Агенцији у периодичној и локалној штампи** |

Од електронских медија највише прилога објавио је РТС1 (43), а међу веб порталима- [www.данас.рс](http://www.данас.рс), са 106 прилога, потом [www.блиц.рс](http://www.блиц.рс) , са 75, а затим [www.васељенска.цом](http://www.васељенска.цом) (67), [www.екапија.цом](http://www.екапија.цом) (66), [www.б92.нет](http://www.б92.нет) (62) и [www.новости.рс](http://www.новости.рс) (61).

|  |  |
| --- | --- |
| **Тоналитет и број прилога о Агенцији у електронским медијима** |  |

Неутрално је оцењено 2.515 прилога, што чини 84% од укупног броја прилога, у којима се објављују регистровани и јавно доступни подаци у којима АПР није главна тема већ се узгредно спомиње. Позитивних прилога је било 477 (16%) и у њима се, као главне теме, помињу резултати пословања привреде (на основу годишњих финансијских извештаја) и унапређење пословног окружења (скраћење и поједностављивање процедура регистрације) на основу којег је Србија остварила напредак на Дуинг бизнис листи Светске банке. Забележено је и 16 негативних текстова, у којима се оспорава регистрација појединих личности, где се спомињу штрајкови (иако они немају везе са АПР-ом) и пружање отпора појединих струковних организација према примени закона, где је АПР „колатерална штета”, као и теме у вези незаконитог коришћења података.

Када се погледа број прилога у којима се користе подаци из АПР (2.084), закључујемо да се у већини од њих Агенција приказује као релевантан извор података које медији користе за теме из привредног или ширег друштвеног живота (рад удружења, спортских друштава, задруга...).

|  |  |
| --- | --- |
|  | **Тоналитет и број текстова о Агенцији у он-лајн медијима** |

|  |  |
| --- | --- |
| **Преглед по месецима и врсти медија** |  |

**Хуманитарне активности запослених**

У сарадњи са Институтом за трансфузију крви, Агенција је и током 2017. године организовала две врло успешне акције добровољног давања крви (у јануару и јуну) у просторијама АПР-а.

|  |  |
| --- | --- |
| XXVII | МЕЂУНАРОДНА САРАДЊА |

Континуирани развој и унапређење међународне сарадње представљао је један од приоритета Агенцијеи током 2017. године. Агенција је са успехом извршавала све обавезе које проистичу из њеног чланства у међународним струковним асоцијацијама институција надлежних за регистрацију привредних субјеката (Форум европских привредних регистара; Европски привредни регистар, тј. сарадња заснована на Споразуму о размени података посредством електронске мреже Европског привредног регистра; Међународно удружење комерцијалних администратора), настављајући сарадњу и са највећим ваневропским струковним удружењем (Форум привредних регистара), као и са Асоцијацијом регистара Јужне Америке и Кариба. Агенција је активно сарађивала са Групацијом Светске банке, Међународном финансијском корпорацијом, Европском банком за обнову и развој, Америчком агенцијом за међународни развој, Програмом Уједињених нација за развој – Србија, и другим међународним институцијама. Представници Агенције су веома интензивно учествовали у низу активности у вези са претприступним процесом Републике Србије Европској унији.

* **Европски привредни регистар (*European Business Register* – *EBR:*** www.ebr.org**) и сарадња заснована на Споразуму о размени података (*Information Sharing Agreement* – *ISA*) посредством електронске мреже Европског привредног регистра (*EBR network*):**

У складу са *ISA*, Агенција је, и током 2017. године, свим партнерима интегрисаним на електронску мрежу *EBR*–а, обезбеђивала следеће услуге / податке садржане у електронској бази Регистра привредних субјеката:

* ***Претрагу привредних субјеката***, осим предузетника (*EBR Company search*);
* ***Извештај о привредном субјекту*** (*EBR Company Profile Report*)*,* који садржи следеће податке: назив, матични број, податак о томе да ли је привредни субјект активан или не, правну форму, датум прве регистрације, регистрациони орган прве регистрације, регистарски број, датум оснивања, порески идентификациони број, вредност уписаног капитала, вредност уплаћеног новчаног и унетог неновчаног капитала, адресу седишта и претежну делатност;
* ***Извештај о оснивачима привредног субјекта*** (*EBR Company Appointments Report*), који садржи следеће податке о привредном субјекту: назив, матични број, правну форму, адресу седишта привредног субјекта, списак свих власника привредног субјекта (име и презиме физичког лица, односно назив правног лица, карактер власника привредног субјекта с обзиром на правну форму привредног субјекта, и матични број или број пасоша и земљу издавања за власнике физичка лица, односно регистарски број и земљу седишта за власнике правна лица); и
* ***Претрагу*** ***Централног индекса назива*** (*Central Name Index – CNI search*), која кориснику омогућава пан–европску идентификацију регистрованог привредног субјекта путем *јединственог идентификационог броја* привредног субјекта, који се састоји од:
* идентификатора регистрованог субјекта (*Registered Entity Identifier – REID*);
* идентификатора регистра (*Register ID*);
* броја привредног субјекта у регистру (*Number in Register*); и
* кратког претражног кода (*Short Search Code*).
* **Форум европских привредних регистара** (***European Commerce Registers’ Forum – ECRF***: [www.ecrforum.org](http://www.ecrforum.org))**:**
* Као члан Управног одбора *ECRF*–а (од јуна 2014. године), директор Агенције је током 2017. године интензивно учествовао у свим активностима Управног одбора *ECRF*–а, укључујући припрему и организацију 20. (Вилњус, 14. јун) и 21. (Рим, 9. новембар) скупштине *ECRF*–а и 20. Годишње конференције *ECRF*–а (Вилњус, 14 – 16. јун), на којој је одржао презентацију о имплементацији пројекта „Портал привредних регистара Западног Балканаˮ (*Western Balkans Business Registries Portal*), кофинансираног од стране Европске банке за обнову и развој.
* Директор Агенције је интензивно учествовао и у свим активностима Управног одбора *ECRF*–а и Одбора директора Европске економске интересне групације Европског привредног регистра у вези са спајањем *EBR*–а и *ECRF*–а, тј. у вези са оснивањем **Удружeња eврoпских приврeдних рeгисtaрa** (*Association Internationale Sans But Lucratif – AISBL / European Business Registers Association – ЕBRA*) као јединствене асоцијације европских институција надлежних за регистрацију привредних субјеката, које ће имати седиште у Бриселу и требало би да буде основано до 1. јануара 2019. године; на заседањима скупштина *EBR*–а и *ECRF*–а одржаним у Риму 9. новембра 2017. године, у том смислу је формирана тзв. „Стратешка радна група за *EBRA*” представника чланова обе асоцијације, која је добила задатак да сачини коначан текст нацрта Статута *EBRA*, организациону шему *EBRA*, документ о стратешкој визији *EBRA*, предлог буџета *EBRA* и предлог бизнис план *EBRA*; Стратешка радна група је, такође, добила и задатак да провери усклађеност Статута *EBRA* са белгијским законодавством, координира све потребне активности са белгијским јавним бележником у вези са регистрацијом оснивања *EBRA*, поднесе захтев Министарству правде Краљевине Белгије за добијање Краљевског декрета о регистрацији оснивања *EBRA* и објављивању Статута *EBRA* у „Службеном листу Краљевине Белгије”, као и да изврши све потребне припреме у вези са ликвидацијом *ECRF*–а и *EBR*–а; имајући у виду да је 1. јануар 2019. године предвиђен као датум отпочињања активности *EBRA*, утврђен је и прецизан план и редослед активности које се морају предузети и завршити током 2018. године, и то:
* до фебруара 2018. године:

сачињена је финална верзија Статута *EBRA*;

* до 1. априла 2018. године:

Стратешка радна група је доставила члановима *EBR*–а и *ECRF*–а резултате свог рада;

* до јуна 2018. године, тј. на пролећним заседањима Скупштина *EBR*–а и *ECRF*–а:
* усвајање Статута *EBRA* консензусом чланова *EBR*–а и *ECRF*–а;
* финално изјашњавање чланова *EBR*–а и *ECRF*–а у вези са преузимањем обавеза које проистичу из приступања новој асоцијацији (*EBRA*), уз навођење статуса за који се опредељују („пуноправни члан” или „придружени члан”);
* постизање сагласности у вези стратешке визије *EBRA*;
* постизање сагласности у вези нацрта буџета *EBRA* и, евентуално, износа годишње чланарине;
* до новембра 2018, тј. на јесењим заседањима Скупштина *EBR*–а и *ECRF*–а:
* доношење коначних одлука;
* потписивање акта којим се постаје члан *EBRА*;
* сачињен је финални буџет *EBRА*;
* сачињен је финални бизнис план *EBRА*;
* 1. јануар 2019. године:

*EBRА* је основана и оперативна.

* Менаџер за међународну сарадњу Агенције је у својству сталног члана (од 2010. године) међународне Радне групе Форума европских привредних регистара (*ECRF*), Форума корпоративних регистара (*Corporate Registers Forum* – *CRF*), Међународног удружења комерцијалних администратора (*International Association of Commercial Administrators – IACA*) и Удружења регистратора Латинске Америке и Кариба (*Registry Association for Latin America and the Caribbean – ASORLAC*), учествовала у припреми **„Међународног упитника привредних регистара 2017” (*The International Business Registers Survey 2017*)** иизради глобалне аналитичко–статистичке студије **„Међународни извештај привредних регистара 2017: „Путовање 2007 – 2016” (*The International Business Registers Report 2017: „The Journey2007* – *2016”*)**; Извештај анализира различите аспекте система регистрације привредних субјеката широм света, укључујући: институционални оквир, структуру и надлежност привредних регистара, врсте регистрованих привредних субјеката, прописе који регулишу минимални оснивачки капитал, накнаде за регистрацију, врсте и обим регистрационих пријава/поднесака, време обраде поднетих регистрационих пријава, коришћење информационих технологија у поступку регистрације, пружање електронских услуга, итд.; резултати „Међународног извештаја привредних регистара 2017” презентовани су међународној стручној јавности на годишњим конференцијама свих европских и ваневропских регистарских асоцијација одржаним током 2017. године (*CRF* – Хонг Конг, 6 – 10. март; *IACA* – Халифакс, Канада, 21 – 25. мај; *ЕCRF* – Вилњус, Литванија, 14 – 16. јун; *ASORLAC* – Санто Доминго, Доминиканска Република, 27 – 28. новембар), као и на годишњем заседању Комисије Уједињених нација за међународно трговинско право (*United Nations Commission on International Trade Law – UNCITRAL*), одржаном у Бечу (октобар 2017. године).
* **Као чланица *EBR*–а и *ECRF*–а**, Агенција је активно пратила активности Европске комисије и привредних регистара држава чланица Европске уније у вези са отпочињањем рада **Система за повезивање привредних регистара (*Business Registers Interconnection System – BRIS*)**, који је постао оперативан 8. јуна 2017. године, а чији правни основ представљају следећи прописи Европске уније:
* **Директива 2012/17/ЕУ** Европског парламента и Савета од 13. јуна 2012, која мења и допуњује Директиву Савета 89/666/ЕЕЗ и директиве 2005/56/ЕЗ и 2009/101/ЕЗ Европског парламента и Савета у погледу повезивања централних, трговинских и привредних регистара (Текст од значаја за ЕЕП); и
* **Спроведбена урeдбa Кoмисиje (EУ) 2015/884** од 8. јуна 2015. o утврђивaњу тeхничких спeцификaциja и пoступaкa пoтрeбних зa систем за пoвeзивaњa рeгистaрa утврђeн Дирeктивoм 2009/101/EЗ Eврoпскoг пaрлaмeнтa и Савета (Текст од значаја за ЕЕП).
* **Захваљујући свом чланству у *EBR*–у и *ECRF*–у**, Агенција је активно пратила и све активности европских регистарских институција у вези са имплементацијом **Директиве (ЕУ) 2015/849** (Директива Европског парламента и Савета, од 20. маја 2015, о спречавању коришћења финансијског система у сврху прања новца или финансирања тероризма, која мења и допуњује Уредбу (ЕУ) бр. 648/2012 Европског парламента и Савета и ставља ван снаге Директиву 2005/60/ЕЗ Европског парламента и Савета и Директиву Комисије 2006/70/ЕЗ, која предвиђа да државе чланице Европске уније, до 1. јануара 2018. године, успоставе централне регистре **стварних власника (*beneficial owners*)** привредних субјеката на националном нивоу, и тиме осигурају да се од привредних и других правних субјеката регистрованих на њиховом државном подручју прибаве одговарајуће, тачне и ажурне информације о њиховим стварним власницима, укључујући и детаље о њиховим уделима.
* **Као чланица *EBR*–а и *ECRF*–а**, Агенција је активно пратила активности привредних регистара држава чланица Европске уније у вези са имплементацијом **Урeдбе (EУ) 2016/679 Eврoпскoг пaрлaмeнтa и Савета** oд 27. априла 2016. o зaштити пojeдинaцa у вeзи с oбрaдoм личних пoдaтaкa и o слoбoднoм крeтaњу тaквих пoдaтaкa тe o стaвљaњу вaн снaгe Дирeктивe 95/46/EЗ (Oпшта урeдбa o зaштити пoдaтaкa) (Текст од значаја за ЕЕП), која ступа на снагу 25. маја 2018. године; предметна уредба уводи нoви прaвни oквир кojи прoписуje нaчин кoришћeњa пoдaтaкa o личнoсти грaђaнa EУ због чега ће свaкa oргaнизaциja кoja нa билo кojи нaчин oбрaђуje пoдaткe EУ грaђaнa мoрaти дa сe придржaвa нoвих прaвилa o зaштити пoдaтaкa o личнoсти, чaк и aкo joj je сeдиштe извaн тeритoриje EУ; уредба узимa у oбзир и нoвe тeхнoлoгиje кoje нису oбухвaћeнe Дирeктивом 95/46/EЗ, кao штo су *Big Data*, мoбилнe aпликaциje, друштвeнe мрeжe, итд.
* **Сарадња са међународним институцијама: Групација Светске банке** **(*World Bank Group*), Међународна финансијска корпорација (*International Financial Corporation – IFC*), Европска банка за обнову и развој (*European Bank for Reconstruction and Development* – *EBRD*), Организација за економску сарадњу и развој (*Organization for Economic Cooperation and Development – OECD*), Америчка агенција за међународни развој (*US Agency for International Development* – USAID, итд.:**

Као и свих претходних година, а с обзиром на надлежности регистара које води [првенствено, Регистра привредних субјеката, Регистра заложног права на покретним стварима и правима и Централне евиденције обједињених процедура (ЦЕОП)], Агенција је и током 2017. године учествовала у низу годишњих глобалних истраживања **Групације** **Светске банке и Међународне финансијске корпорације**:

* ***„Doing Business 2018:* *Reforming to Create Jobs”***(„Извештај о условима пословања 2018: Реформисање за креирање радних места”), којим је 190 светских економија рангирано по тзв. лакоћи пословања (*ease of doing business*);

У том смислу, а у складу са **Програмом за унапређење позиције Републике Србије на ранг листи Светске банке о условима пословања – *Doing Business* – за период 2015–2017. године** и пратећим **Акционим планом**, представници Агенције су и током 2017. године интензивно учествовали у раду **Заједничке групе за унапређење позиције Републике Србије на ранг листи Светске банке о условима пословања – *Doing Business***; у том смислу, Агенција је континуирано сарађивала и са **Извршном канцеларијом Националне алијансе за локални економски развој (НАЛЕД) и Републичким секретаријатом за јавне политике**;

* ***„Getting Credit–Legal Rights Survey* 2017*– Serbia”*** („2017 Анкета: Добијање кредита – Законска права – Србија”);
* ***„Dealing with Construction Permits Questionnaire 2017 – Serbia***”(„2017 Упитник о грађевинским дозволама – Србија”); и
* ***„ICT for Construction Permits – Survey on the Use of ICT solutions in Construction Permit Administration”***(„Информационе и комуникационе технологије за грађевинске дозволе – Истраживање о употреби решења информационих и комуникационих технологија у администрирању грађевинских дозвола”);
* Агенција, првенствено њен Регистар финансијских извештаја, је активно учествовала и у **Студији о приступу малих и средњих предузећа финансијским средствима** (***Small and Medium Enterprises Access to Finance Study*)**,коју је спровео **Центар за реформу финансијског извештавања** (***Centre for Financial Reporting Reform – CFRR*) Групације Светске банке**,који је на основу добијених података – између осталих и од Агенције за привредне регистре **–** сачинио **Студију о праксама банкарског кредитирања у Србији**, и званично јепредставио у Београду,17. октобра 2017. године;
* У сарадњи са **Сектором за развој малих и средњих предузећа и предузетништва Министарства привреде**, Агенција – а посебно њен Регистар привредних субјеката – је и током 2017. године активно учествовала у процесу праћења спровођења **Акта о малим предузећима (*Small Business Act – SBA*) Организације за економску сарадњу и развој (*Organization for Economic Cooperation and Development – OECD*)**, и то у контексту тзв. *SBA* димензије 4, која се бави поступком регистрације привредних друштава (*SBA Dimension 4 – Company registration*); у септембру 2017. године, представник Агенције је учествовао на билатералном састанку у организацији *OECD*–а у вези израде новог ***OECD* Извештаја о спровођењу *SBA* у Србији** **за период 2016 *–* 2019. год**ине;
* У сарадњи са Сектором за развој малих и средњих предузећа и предузетништва Министарства привреде, Агенција – а посебно њен Регистар заложног права на покретним стварима и правима – је одговорила и на упитник **Регионалног програма** **Организације за економску сарадњу и развој Југоисточне Европе (*OECD South East Europe Regional Programme*)** **„Конкурентност у Југоисточној Европи: Преглед политика 2018 – Димензија приступ финансијским средствимаˮ („*Competitivenes in South East Europe: A Policy Outlook 2018 – Access to finance dimension*”)**, који анализира 17 димензија политика кључних за конкурентност привреде и има за циљ да независно и ригорозно процени поставке политика и реформе у вези конкурентности у односу на најбољу међународну праксу, пружи смернице за реформу политика и њихов развој, креира процес који побољшава квалитет политика намењених развоју конкурентности, и олакша приоритизацију активности владе и донатора у циљу подршке конкурентности;
* Агенција је наставила интензивну сарадњу и са **Америчком агенцијом за међународни развој (*United States Agency for International Development* – *USAID*)** у контексту спровођења реформе система издавања грађевинских дозвола и увођења једношалтерског система за спровођење обједињене процедуре за издавање електронских грађевинских дозвола, која од 1. јануара 2016. године са успехом функционише кроз Централну евиденцију обједињених процедура (ЦЕОП) Агенције.
* **Регионална сарадња (Република Македонија; Република Словенија; Република Српска; Република Хрватска):**

**У контексту имплементације *EBRD* пројекта „Успостављање Регионалног *IT* портала привредних регистара” („*Development of a Regional Business Registries IT Portal*”), Агенција је током 2017. године додатно интензивирала своју дугогодишњу успешну сарадњу са**:

* **Централним регистром Републике Македоније (ЦРРМ)**;
* **Агенцијом за јавно–правне евиденције и делатности Републике Словеније (АЈПЕС)**;
* **Агенцијом за посредничке, информатичке и финансијске услуге Републике Српске (АПИФ)**, са којом је закључила **Меморандум о разумевању о сарадњи** (6. април 2017. године); и
* **Финанцијском агенцијом (ФИНА)**.
* **Међународни пројекти:**
* У складу са Меморандумом о разумевању Европске банке за обнову и развој (*Europen Bank for Reconstruction and Development – EBRD*) и Владе Републике Србије, од 29. октобра 2015. године, **Европска банка за обнову и развој је Уговором о додели гранта Агенцији за привредне регистре (бр.: Ц36640/1478/7670, од 31.08.2017. године) започела финансирање пројекта „Развој Регионалног ИТ портала привредних регистара Западног Балканаˮ („*Development of a Western Balkans Regional Business Registries IT Portal*”)**; пројекат предвиђа успостављање портала који ће пружати комбиноване сервисе и упоредне податке Агенције за привредне регистре и Централног регистра Републике Македоније о привредним друштвима регистрованим у Републици Србији и Републици Македонији, као и о њиховим финансијским показатељима; портал ће нудити и различите микро и макро извештаје и анализе, а сви сервиси/подаци портала биће доступни на три језика (енглески, македонски и српски), уз електронско наручивање и плаћање;
* С обзиром да пројектом „Развој Регионалног ИТ портала привредних регистара Западног Балкана Европска банка за обнову и развој пружа снажну подршку регионалном повезивању и прекограничној сарадњи регистарских институција у региону, **Агенција за привредне регистре и Европска банка за обнову и развој** – у сарадњи са Централним регистром Републике Македоније – организовале су **дводневну радионицу (14. и 15. децембар 2017. године)** у Агенцији за привредне регистре, са темом: **„Регионални портал привредних регистара”**, на којој је представљена и демо верзија Регионалног портала Агенције за привредне регистре и Централног Регистра Републике Македоније; радионици су, поред представника Европске банке за обнову и развој, Агенције за привредне регистре и Министарства привреде Републике Србије, присуствовали и представници регистарских институција из:
* **Албаније** (Национални пословни центар / *National* *Business Center* – *NBC*);
* **Македоније** (Централни регистар Републике Македоније – ЦРРМ / *Central Register of the Republic of Macedonia* – *CRRM)*;
* **Републике Српске** (Агенција за посредничке, информатичке и финансијске услуге – АПИФ / *Agency for Intermediary, IT and Financial Services* – *APIF)*;
* **Румуније** (Национални трговински регистар / *National Trade Register Office* – *NTRO)*;
* **Словеније** (Агенција за јавно–правне евиденције и делатности Републике Словеније – АЈПЕС / *Agency оf the Republic оf Slovenia for Public Legal Records аnd Related Services* – *AJPES*);
* **Федерације Босне и Хецеговине** (Финансијско – информатичка агенција – ФИА / *Financial*–*Informatics Agency* – *FIA)*; и
* **Хрватске** (Финанцијска агенција – ФИНА / Financial Agency – FINA).
* Током 2017. године, Агенција је интензивно сарађивала са **Програмом Уједињених нација за развој – Србија (*United Nations Development Programme – UNDP, Serbia*)** наимплементацији **донације за набавку софтвера за увођење електронске регистрације привредних субјеката у Агенцији за привредне регистре**, захваљујући којој се – од 3. јануара 2018. године – врши електронскa регистрација предузетника; електронска регистрација у АПР–у обухвата електронску пријаву потписану квалификованим електронским сертификатом предузетника или овлашћеног подносиоца пријаве; е–пријава се попуњава у апликацији доступној преко портала АПР–а, a омогућено је и електронско плаћање прописане накнаде комерцијалним платним картицама; електронско решење о регистрацији новог предузетника, потписано квалификованим електронским потписом регистратора и снабдевено временским жигом, Агенција доставља на електронску пошту регистрованог предузетника или овлашћеног подносиоца е–пријаве; припремљеним Нацртом измена и допуна Закона о привредним друштвима предвиђено је увођење електронске регистрације и за оснивање привредних друштава, која ће – за једночлана доо – почети одмах после ступања на снагу закона.
* **Учешће представника Агенције у активностима у вези са процесом приступања** Републике Србије Европској унији**:**

Представници Агенције су чланови преговарачких група (ПГ) за **четири преговарачка поглавља**:

* **Поглавље 3 – *Право пословног настањивања и слобода пружања услуга***, чије активности координира Министарство трговине, туризма и телекомуникација;
* **Поглавље 6 – *Право привредних друштава***, чије активности координира Министарство привреде;
* **Поглавље 9 – *Финансијске услуге*;** чије активности координирају Народна банка и Министарство финансија; и
* **Поглавље 20 – *Предузетништво и индустријска политика***, чије активности координира Министарство привреде.

У том смислу, а поред припреме прилога за **Извештај Европске комисије о напретку Републике Србије за 2017. годину** (***Serbia 2017*** ***Progress Report***), Агенција је припремала прилоге и давала мишљење и на **ТРЕЋУ ревизију** **Националног програма за усвајање правних тековина ЕУ за период 2018 – 2021. (НПАА)**, у делу *Право привредних друштава* – 06, као и у припреми **Преговарачке позиције за Међувладину конференцију за ПГ 6 –** **Право привредних друштава, одржане у Бриселу 11. децембра 2017. године, а на којој је отворено преговарачко поглавље 6 –** **Право привредних друштава**.

Уједно, Агенција je припремала прилоге и за **Преговарачку позицију Републике Србије за ПГ 20** и давала мишљење на Предлог те преговарачке позиције.

|  |  |
| --- | --- |
| XXVIII | УМЕСТО ЗАКЉУЧКА |

Од индикатора у којима је Република Србија остварила импресиван напредак на „Doing Business 2018” листи Светске банке, Агенција је била одговорна за два индикатора (покретање пословања и е-грађевинске дозволе).

Овај успех део је заједничког напора тима Владе који је добио задатак да поједностави услове за пословање али и свих запослених у Агенцији.

Пуна посвећеност и веровање у успех, још један пут доказала је да је постојећем институционалном правном оквиру земље могуће остварити резултат који ће се мерити највишим оценама у свету.

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-5-06-1/18

Датум 28.02.2018.

1. *Business Register Interconnection System - BRIS* [↑](#footnote-ref-2)
2. Подаци се објављују у оквиру званичног ОУПР-а (Министарство привреде) [↑](#footnote-ref-3)
3. Преглед подстицаја регионалног развоја по реализаторима/ ОУПР-има дат је према званичном шифарнику за реализаторе (26 званичних реализатора и 55 оперативних реализатора) [↑](#footnote-ref-4)
4. Подаци се односе на период јануар-децембар 2017. године - претходни подаци [↑](#footnote-ref-5)
5. МФ-Управа за трезор уноси податке (као реализатор) за Министарство пољопривреде, шумарства и водопривреде–Управа за аграрна плаћања, који се односе на подстицаје усмерене пољопривредним газдинствима [↑](#footnote-ref-6)
6. Министарство за европске интеграције није извршило унос података за 2017. годину до краја извештајног периода, превасходно из разлога што се подаци МЕИ прикупљају на специфичан начин (процењена реализација пројеката) и доступност података зависи од донатора, а не од ОУПР-а [↑](#footnote-ref-7)
7. Законом о улагањима („Сл. гласник РС”, број 89/15) је, крајем 2015. године, основана Развојна агенција Србије, која је наведеним прописом, између осталог, утврђена и као правни следбеник досадашњих ОУПР-ова, Агенције за страна улагања и промоцију извоза и Националне агенције за регионални развој, које су престале са радом у јануару 2016. године, у складу са одредбама Одлуке о престанку рада Агенције за страна улагања и промоцију извоза и Националне агенције за регионални развој („Сл. гласник РС”, број 2/16). [↑](#footnote-ref-8)
8. Видети фусноту 6 [↑](#footnote-ref-9)
9. Као 6 [↑](#footnote-ref-10)
10. У складу са Уредбом, РегМПРР је у обавези да после објављивања података на Мапи РегМПРР, достави ОУПР-има табеларни приказ збирних података, које су у форми индивидуалних података, у РегМПРР унела и чију су коректност потврдила овлашћена лица ОУПР-а [↑](#footnote-ref-11)